title: কাডাপা

text: কাডাপা শহরটি তার মশলাযুক্ত এবং রন্ধনসম্পর্কীয় খাবারের জন্য বিখ্যাত, যা দক্ষিণ ভারতীয় খাবারের অনুরূপ। কারাম ডোসা কাডাপা শহরের নাগরিকদের সবচেয়ে প্রিয় একটি খাবারের পদ। তাদের সকালের জলখাবার হল ডোয়েডেইলে, স্যাম্বার এবং চাটন, এছাড়া ভাত, ডাল এবং কুরি সাধারণত দুপুরের হিসাবে পরিবেশন করা হয়। বেশীরভাগ রেস্টুরেন্ট দক্ষিণ ভারতীয় থালীতে তাদের দুপুরের খাবার এবং রাতের খাবার এই খাবারের সাথে পরিবেশন করে। যদিও এটির খাবারের মধ্যে একটি দক্ষিণ ভারতীয় স্পর্শ রয়েছে এটির নিজস্ব একটি বৈচিত্র্য রয়েছে যার মধ্যে রয়েছে রাগি সঙ্গী বা রাগি মুদ্দা, বোটি কুরি, নাটুকোদি চিকেন, পেয়া কুরি ইত্যাদি। রাগি কাঁঠার সাথে রাগি সঙ্গী কাডাপাতে প্রধান খাদ্য। এছাড়াও, এটি শহরের সবচেয়ে বিখ্যাত খাবারের একটি। স্থানীয় রেস্টুরেন্টে অন্যান্য অনেক ধরণের খাবারও পাওয়া যায়। ভারতের অন্যান্য শহরগুলির মত চটজলদী খাবার শহরটির নাগালের মধ্যে রয়েছে।


title: নোবেল পুরস্কার

text: ১৯৪৯ সালে পর্তুগীজ স্নায়ু বিশেষজ্ঞ এন্টনিও ইকাস মনিজ প্রিফ্রন্টাল লিউকোটমির উন্নয়নের জন্য চিকাৎসায় নোবেল পুরস্কারে ভূষিত হন। তার পূর্ববর্তী বছরে ডঃ ওয়ালটার ফ্রীম্যান একই পদ্ধতির একটি সংস্করন উন্নয়ন ঘটান যা আরও দ্রুত ও সহজ। মূল পদ্ধতির প্রচারগত সল্পতার কারণে ফ্রীম্যানের উদ্ভাবন সঠিকভাবে বিবেচিত হয়নি অথবা আধুনিক চিকিৎসা মুল্যবোধের সাথে যায় নি। "দ্য নিউ ইংল্যান্ড জার্নাল অব মেডিসিন" এর মত সাময়িকীতে প্রকাশনা পাওয়ায় লিউকোটমি ব্যাপক জনপ্রিয়তা পায়। মনিজের পুরস্কার প্রাপ্তির পরবর্তী তিন বছর শুধুমাত্র যুক্তরাষ্ট্রে ৫,০০০ এর মত লোবোটমি হয়।


title: নিউট্রিনো

text: ২০১৫ সালে পদার্থবিজ্ঞানে নোবেল পুরস্কার যায় নিউট্রিনো গবেষণার খাতে। বিজয়ী বিজ্ঞানীরা হলেন, জাপানের তাকাআকি কাজিতা ও কানাডার আর্থর বি. ম্যাকডোনাল্ড। নিউট্রিনো সম্পর্কে বিদ্যমান রহস্যের সমাধানের জন্য তাঁদের এ পুরস্কারে ভূষিত করা হয় বলে বার্তা সংস্থা এএফপির খবরে জানানো হয়েছে। কাজিতা ও ম্যাকডোনাল্ডের নোবেল পাওয়ার বিষয়ে রয়েল সুইডিশ অ্যাকাডেমি অব সায়েন্সের পক্ষ থেকে বলা হয়েছে, নিউট্রিনোর ভর নির্ণয়ে তাঁদের কাজের স্বীকৃতিস্বরূপ এ পুরস্কার দিয়ে সম্মানিত করা হয়েছে। পদার্থের অধিকতম অন্তর্নিহিত কর্মকাণ্ড সম্পর্কে আমাদের ধারণা এ আবিষ্কার পরিবর্তন করে দিয়েছে। এ আবিষ্কারে বিশ্বব্রহ্মাণ্ডের ইতিহাস, গঠন ও ভবিষ্যৎ সম্পর্কে প্রচলিত ধারণার পরিবর্তন নিয়ে আসবে বলেও জুরি বোর্ড আশা প্রকাশ করেছে।


title: নোবেল পুরস্কার

text: ইয়াসির আরাফাত, সাইমন পেরেস, ইয়াতজাক রবিন ১৯৯৪ সালে ইসরাইল ও ফিলিস্তিনের মধ্যে শান্তি প্রতিষ্ঠার জন্য নোবেল পান। যদিও ফিলিস্তিনি উদ্বাস্তুদের অঙ্গীকারের বিষয়টি অমিমাংসিতই ছিল এবং শেষ পর্যন্ত কোন চুক্তিতে পৌছাতে পারে নাই। পুরস্কার ঘোষনার পরপরই নরওজীয় নোবেল কমিটির একজন আরাফাতকে সন্ত্রাসি বলে আখ্যা দেয় এবং পদত্যাগ করেন। আরাফাতের ব্যপারে অতিরিক্ত সন্দেহ বিভিন্ন পত্র-পত্রিকায় প্রকাশিত হতে থাকে।


title: নোবেল পুরস্কার ২০১৬

text: চিকিৎসাশাস্ত্রে নোবেল পেয়েছেন জাপানের ইয়োশিনোরি ওসুমি। প্রাণিকোষ কীভাবে নিজের উপাদানকে পুনঃপ্রক্রিয়াজাত করে, তা আবিষ্কারের স্বীকৃতি হিসেবে তাঁকে এ পুরস্কার দেওয়া হয়। ইউশিনোরি ওসুমি দেখিয়েছেন, পুনঃপ্রক্রিয়াজাত করার মাধ্যমে কোষ কীভাবে সুস্থ থাকে। সুইডেনের নোবেল কমিটি বলে, ক‌্যানসার থেকে শুরু করে পারকিনসনসের মতো জটিল রোগ কেন হয়, তা বুঝতে এই গবেষণা গুরুত্বপূর্ণ ভূমিকা রাখবে। পুরস্কার হিসেবে তিনি ৮০ লাখ সুইডিশ ক্রোনার পাবেন।


title: অটো হান

text: ১৫ নভেম্বর, ১৯৪৫ তারিখে বিজ্ঞানবিষয়ক রয়্যাল সুইডীশ একাডেমী ঘোষণা করে যে, ১৯৪৪ সালের রসায়নে নোবেল পুরস্কারের জন্যে অটো হানকে পুরস্কৃত করা হয়েছে। তবে কিছু ইতিহাসবিদ দেখিয়েছেন যে নিউক্লিয়ার ফিশন সৃষ্টিতে অনবদ্য অংশগ্রহণের জন্যে সহযোগী লিজ মেইটনারকেও নোবেল পুরস্কারে ভূষিত করা উচিত ছিল। কিন্তু ফার্ম হলে অবস্থানকালীন সময়ে এ বিষয়টি জানতেন না। তাকে কঠোর নিরাপত্তা বেষ্টনীতে আবদ্ধ করে রাখা হয়েছিল এবং নোবেল কমিটির পক্ষ থেকে তাঁকে স্বাগতঃ টেলিগ্রাম পাঠানোর ব্যবস্থা ছিল না। ডেইলি টেলিগ্রাফ সংবাদপত্র মারফত তিনি পুরস্কার প্রাপ্তির কথা জানতে পারেন। ১৮ নভেম্বর তারিখে তাঁর সহকর্মী অন্যান্য জার্মান বিজ্ঞানীরা বক্তৃতা, হাসি-ঠাট্টা-তামাশা এবং গীতবাদ্য গেয়ে এ পুরস্কারকে উদযাপিত করে। ৪ ডিসেম্বর তারিখে হান ছাড়া পান এবং নোবেল কমিটিকে ধন্যবাদজ্ঞাপনপূর্বক চিঠি লিখে পুরস্কার গ্রহণের জন্যে তাঁর আগ্রহ প্রকাশ করেন। পাশাপাশি পুরস্কার বিতরণী অনুষ্ঠানে তাঁর উপস্থিত না থাকার সম্ভাবনাও ব্যক্ত করেন। কিন্তু তাঁকে আটককারী কর্মকর্তাগণ ফার্ম হল ত্যাগে বাধা-নিষেধ আরোপ করলে তিনি নোবেল উৎসবে যেতে পারেননি।


title: নোবেল পুরস্কার

text:
বিংশ শতাব্দীর বেশ কয়েকজন জগৎখ্যাত সাহিত্যিক নোবেল পুরস্কারের জন্য মনোনীত হন নি। এর মধ্যে অন্যতম হলেন বোরহেস। কেউ কেউ নোবেল পুরস্কার প্রত্যাখ্যান করেছেন যেমন ফ্রান্সের জঁ-পল সার্ত্র্। তিনি নোবল ঘোষণার আগেই সুইডিশ একাডেমীকে চিঠি লিখে জানিয়েছিলেন যে তাঁকে যেন নোবেল পুরস্কারের জন্য বিবেচনা করা না হয়। সুইডীশ একাডেমীর একজন সদস্য নাট আহলান্ড ২০০৪ সাল এলফ্রিডে ইয়েলিনেকের সাহিত্য পুরস্কারের বিরোধিতা করেন। পরবর্তিতে তিনি এই বলে পদত্যাগ করেন যে, " এটা প্রগতিশীল শক্তির বিরুদ্ধে এক অপুরণীয় ক্ষতি এবং শিল্পকলায় সাহিত্যের দৃষ্টিভঙ্গীকেও প্রশ্নবিদ্ধ করে।" তিনি ইয়েলিনেকের কাজকর্মকে শিল্পকলা বহির্ভূত সাহিত্যকর্ম বলে অভিহিত করেন। ২০০৯ সালে হের্টা মুলারের পুরস্কার সমালোচিত হয়। "দ্য ওয়াশিংটন পোস্ট"-এর মতে মার্কিন যুক্তরাষ্ট্রের অধিকাংশ সাহিত্য সমালোচক এবং অধ্যাপকদের কাছে তার লেখার গ্রহণযোগ্যতা নেই। এসকল সমালোচনা পুরস্কারটিকে একটু ইউরোপীয় পক্ষপাতদুষ্ট বলে প্রমাণ করে। ২০১৬ খ্রিস্টাব্দে মার্কিন গায়ক বব ডিলানকে সাহিত্যের জন্য নোবেল পুরস্কার দিলে বিশ্বব্যাপী সমালোচনার ঝড় ওঠে। বব ডিলানই প্রথম গায়ক ও গীতিকার যাকে সাহিত্যে নোবেল পুরস্কারের জন্য মনোনীত করে নোবেল কমিটি। এর আগে দার্শনিক বারট্রান্ড রাসেল এবং ব্রিটেনের প্রধান মন্ত্রী উইনস্টন চার্চিলকে সাহিত্যে নোবেল পুরস্কার প্রদান করায় সমালোচনা হয়েছিল।
২০১৮ সালে সাহিত্যে নোবেল পুরস্কার প্রদান করা হবে না।


title: ভারতরত্ন

text: কয়েকজনের ক্ষেত্রে আন্তর্জাতিক খ্যাতি অর্জনের পরে তাঁদের ভারতরত্ন প্রদান করার জন্য সরকারের সমালোচনা করা হয়েছে। উদাহরণস্বরূপ বলা যায়, ১৯৭৯ সালে মাদার টেরিজা নোবেল শান্তি পুরস্কার অর্জন করলে ১৯৮০ সালে তাঁকে ভারতরত্ন দেওয়া হয়। আবার ১৯৯২ সালে সত্যজিৎ রায় অস্কার পুরস্কার পাওয়ার পর ভারতরত্ন পান। আবার ১৯৯৮ সালে অমর্ত্য সেন অর্থনীতিতে নোবেল পুরস্কার পাওয়ার পর ১৯৯৯ সালে ভারতরত্ন পেয়েছিলেন। তৎকালীন রাষ্ট্রপতি কে. আর. নারায়ানান তদনীন্তন প্রধানমন্ত্রী অটলবিহারী বাজপেয়ীর কাছে অমর্ত্য সেনের নাম ভারতরত্ন সম্মানের জন্য সুপারিশ করেছিলেন। প্রধানমন্ত্রী বাজপেয়ী তাঁর সুপারিশ মেনে নেন।


title: এশিয়া

text:
অন্যান্য এশীয় নোবেল বিজয়ীদের মধ্যে রয়েছে সুব্রহ্মণ্যন চন্দ্রশেখর, আবদুস সালাম, রবার্ট আউমান, মেনাসেম বেগিন, এ্যারন চিচানোভার, আভরাম হেরর্সকো, ড্যানিয়েল কাহনেমান, শিমন পেরেজ, ইতযাক রাবিন, এডা ইয়োনাথ, ইয়াসির আরাফাত, হোজে র‍্যামন-হোর্তা, পূর্ব তিমুরের বিশপ কার্লোস ফিলিপ জিমেনেস বেলো, কিম দায়ে জং, এবং আরোও ১৩ জাপানি বিজ্ঞানী। বেশিরভাগ পুরস্কারপ্রাপ্ত জাপান এবং ইসরাইল থেকে, চন্দ্রশেখর ও রামন (ভারত), সালাম (পাকিস্তান), আরাফাত (ফিলিস্তিন), কিম (দক্ষিণ কোরিয়া), হোর্তা ও বেলো (পূর্ব তিমুর)।
ব্যতীত।


title: মেলেস জেনাউই

text: মেলেস জেনাউই অ্যাজরেস (; Ge'ez: መለስ ዜናዊ አስረስ; জন্ম: ৮ মে, ১৯৫৫ - মৃত্যু: ২০ আগস্ট, ২০১২) ইথিওপিয়ার প্রধানমন্ত্রী ছিলেন। ১৯৯১ থেকে ১৯৯৫ সাল পর্যন্ত প্রেসিডেন্টেরও দায়িত্ব পালন করেন। ১৯৮৫ সাল থেকে তিনি টাইগ্রেইয়ান পিপিলস' লিবারেশন ফ্রন্টের সভাপতির দায়িত্ব পালনসহ বর্তমান শাসক দল ইথিওপিয়ান পিপিলস' রিভল্যুশনারী ডেমোক্রেটিক ফ্রন্টের প্রধান ছিলেন।


title: নোবেল পুরস্কার ২০১৬

text: তত্ত্বের মধ্য দিয়ে পদার্থের টপোলজিক্যাল দশার দিশা দেখিয়ে চলতি বছর পদার্থে নোবেল পেয়েছেন তিন ব্রিটিশ বিজ্ঞানী। রয়্যাল সুইডিশ অ্যাকাডেমি অব সায়েন্সেস এই পুরস্কারের জন্য ডেভিড জে ফাউলেস, এফ ডানকেন হোলডেইন ও জে মাইকেল হসট্রলিজের নাম ঘোষণা করে। নোবেল কমিটির সংবাদ বিজ্ঞপ্তিতে বলা হয়, এই তিন বিজ্ঞানী ‘এক অজানা জগতের দুয়ার উন্মোচন’ করেছেন, যেখানে পদার্থ বিচিত্র দশায় বদলে যেতে পারে।


title: শশী কাপুর

text: ১৯৮৭ সাল থেকে খুব কমই অভিনেতা হিসেবে কাজ করেছেন। ১৯৮৮ সালে পিয়ার্স ব্রসনানের সাথে দ্য ডিসিভার্স চলচ্চিত্রে অভিনয় করেছেন। ১৯৯৪ সালে মুহাফিজ চলচ্চিত্রের জন্য জাতীয় পুরস্কার বিশেষ লাভ করেন। ১৯৯৬ সালে গালিভার্স ট্রাভেলসের টেলিভিশন সংস্করণে রাজা চরিত্রে ছিলেন। চলচ্চিত্রে তাঁর সর্বশেষ ও সাম্প্রতিক অংশগ্রহণ ছিল ১৯৯৮ সালের মুহাম্মদ আলী জিন্নাহ'র আত্মজীবনীভিত্তিক চলচ্চিত্র জিন্নাহ। ঐ চলচ্চিত্রে তিনি অনুবাদক ছিলেন। এছাড়াও, মার্চেন্ট আইভরি প্রোডাকশন্স থেকে একই সালের মুক্তিপ্রাপ্ত সাইড স্ট্রিটসেও একই ভূমিকায় ছিলেন। ১৯৯০-এর দশকের শেষদিকে চলচ্চিত্র জগৎ থেকে পুরোপুরিভাবে অবসর নেন। এরপর থেকে তাঁকে আর কোন চলচ্চিত্রে অংশগ্রহণ করতে দেখা যায়নি।


title: রণধীর কাপুর

text: রণধীর জন্মগ্রহণ করেন ১৯৪৭ সালের ১৫ই ফেব্রুয়ারী তৎকালীন বম্বে শহরের মাতুঙ্গার করুণাকরণ মাতৃসদনে, রাজ কাপুর এবং কৃষ্ণা কাপুরের প্রথম সন্তান হিসেবে, রণধীরের ডাকনাম ছিলো ডাব্বু। তার পরিবার আগে বর্তমান পাকিস্তানের পেশোয়ারে এবং সামুন্দ্রিতে ছিলো। রণধীরের দাদা পৃথ্বীরাজ কাপুর (১৯০৬-১৯৭১) বিশের দশকে অভিনয় জীবন শুরু করেন এবং চল্লিশ এবং পঞ্চাশের দশকে একজন প্রথিতযশা অভিনেতা হিসেবে বিবেচিত ছিলেন। রণধীরের ছোটো ভাই ঋষি কাপুর যিনি ১৯৫২ সালে জন্মগ্রহণ করেন ১৯৭০ সালের চলচ্চিত্র "মেরা নাম জোকার" এ শিশুশিল্পী হিসেবে অভিনয় শুরু করেন এবং সত্তরের দশকের একজন অন্যতম জনপ্রিয় নায়কে পরিণত হন। রণধীরের চাচাদ্বয় শাম্মী কাপুর এবং শশী কাপুরও নামকরা বলিউড অভিনেতা ছিলেন যারা যথাক্রমে ষাট এবং সত্তরের দশকে দারুণ জনপ্রিয় ছিলেন।


title: শশী কাপুর

text: বলবীর রাজ পৃথ্বীরাজ কাপুর (জন্ম: ১৮ মার্চ, ১৯৩৮ - মৃত্যু: ৪ ডিসেম্বর, ২০১৭) বিখ্যাত ভারতীয় অভিনেতা ও চলচ্চিত্র নির্মাতা। এছাড়াও, হিন্দি চলচ্চিত্র অঙ্গনে চলচ্চিত্র পরিচালক ও সহকারী পরিচালকের দায়িত্ব পালন করেছেন শশী কাপুর।


title: শশী কাপুর

text: চার বছর বয়সেই অভিনয়কর্মে সংশ্লিষ্ট হন। পৃথ্বী থিয়েটারে গমনকালে বাবা পৃথ্বীরাজ কাপুরের পরিচালনায় ও নির্দেশনায় নাটকসমূহে অভিনয় করেন। ১৯৪০-এর দশকের শেষদিকে শিশুশিল্পী হিসেবে চলচ্চিত্রে অভিনয় শুরু করেন। বাণিজ্যিকধর্মী চলচ্চিত্র সংগ্রাম, দানা পানিতে 'শশীরাজ' নামে আবির্ভূত হন। পৌরাণিক চলচ্চিত্রে ঐসময়ে একই নামে আরও একজন শিশু শিল্পী অভিনয় করতো। আগ ও আওয়ারায় শিশুশিল্পী হিসেবে স্মরণীয় অভিনয় করেন। ঐ চলচ্চিত্রসমূহে তাঁর বড়ভাই রাজ কাপুরের ছোটকালের চরিত্রে এবং ১৯৫০ সালে মুক্তিপ্রাপ্ত সংগ্রাম চলচ্চিত্রে অশোক কুমারের ছেলেবেলার চরিত্রে অভিনয় করেন। ১৯৪৮ থেকে ১৯৫৪ সময়কালে সর্বমোট চারটি হিন্দি চলচ্চিত্রে শিশুশিল্পী ছিলেন তিনি।


title: শশী কাপুর

text: তদানীন্তন ব্রিটিশ ভারতের কলকাতায় শশী কাপুরের জন্ম। বিখ্যাত অভিনেতা রাজ কাপুর ও শাম্মী কাপুরের ছোট ভাই তিনি। পৃথ্বীরাজ কাপুর তাঁর বাবা। মুম্বইয়ের মাতুঙ্গার ডন বস্কো হাই স্কুলে অধ্যয়ন করেন।


title: রণবীর কাপুর

text: রণবীর কাপুরের জন্ম এক হিন্দু পরিবারে। তিনি অভিনেতা ঋষি কাপুর ও নিতু সিংহের পুত্র। তাঁর বোন ঋদ্ধিমা কাপুর। রণবীর অভিনেতা ও চলচ্চিত্রকার রাজ কাপুরের পৌত্র এবং পৃথ্বীরাজ কাপুরের প্রপৌত্র। তাঁর ঠাকুরদার ভাই হলেন বিশিষ্ট অভিনেতা শশী কাপুর ও শম্মী কাপুর। তিনি অভিনেতা রণধীর কাপুরের ভ্রাতুষ্পুত্র। তাঁর পরিবারের অন্য উল্লেখযোগ্য সদস্যেরা হলেন তাঁর তুতো ভাইবোন করিশমা কাপুর, করিনা কাপুর ও নিখিল নন্দা। শৈশবে রণবীর মুম্বইয়ের মাহিমের বোম্বাই স্কটিশ স্কুলে পড়াশোনা করেন। পরে পদ্ধতিমূলক অভিনয় শিক্ষা করেন নিউ ইয়র্কের লি স্ট্যাসবার্গ থিয়েটার অ্যান্ড ফিল্ম ইনস্টিটিউট-এ।


title: রাজ কাপুর

text: তৎকালীন ব্রিটিশ ভারতের পেশাওয়ারের কিস্সা খাওয়ানি বাজারের কাছে ঢাক্কি মুনাওয়ার শাহ এলাকায় রাজ কাপুর জন্মগ্রহণ করেন যা বর্তমান পাকিস্তানের পাখতুনখোয়া। পাঞ্জাবী হিন্দু পরিবারের সন্তান রাজ কাপুরের বাবা ছিলেন পৃথ্বীরাজ কাপুর ও মায়ের নাম ছিল রামস্বামী দেবী কাপুর। পরিবারের ছয় সন্তানের মধ্যে তিনি জ্যেষ্ঠ ছিলেন। বিখ্যাত কাপুর পরিবারের সদস্য দেওয়ান বশেশ্বরনাথ কাপুর ও দেওয়ান কেশবমল কাপুর যথাক্রমে তাঁর দাদা ও প্রপিতামহ হন। শশী কাপুর ও প্রয়াত শাম্মী কাপুর - এ ভ্রাতৃদ্বয়ও অভিনয়কর্মের সাথ জড়িয়ে ফেলেন। উর্মিলা সিয়াল নামে তাঁর এক বোন ছিল। শৈশবেই অন্য দুইজন মারা যায়। পরবর্তীতে তাঁর পরিবার ভারতে বসবাসের লক্ষ্যে ও শিক্ষালাভের উদ্দেশ্যে পেশাওয়ার ছেড়ে চলে আসেন। ১৯৩০-এর দশকে দেরাদুনের কর্নেল ব্রাউন কেমব্রিজ স্কুলে ও পরবর্তীতে সেন্ট জেভিয়ার্স কলেজিয়েট স্কুলে ভর্তি হন।


title: শশী কাপুর

text: ১৯৬০-এর দশক থেকে শুরু করে ১৯৮০-এর দশকের মাঝামাঝি সময় পর্যন্ত বলিউডের অত্যন্ত জনপ্রিয় তারকায় পরিণত হয়েছিলেন। ১৯৬৩ সালে দ্য হাউজহোল্ডার ও শেক্সপিয়ার-ওয়াল্লার ন্যায় ইংরেজি ভাষার চলচ্চিত্রসমূহে অংশ নেন। ভারতের অন্যতম প্রথম অভিনেতাদের একজনরূপে আন্তর্জাতিক চলচ্চিত্র অঙ্গনে অংশ নিয়েছেন তিনি। অভিনেত্রী নাদিরার সাথে আবেগময় চলচ্চিত্র চার দিওয়ারি এবং মেহেন্দি লাগি মেরে হাতের ন্যায় সামাজিক চলচ্চিত্রে অংশ নিয়ে সাড়া জাগান। ১৯৬০-এর দশকে অভিনেত্রী নন্দা'র সাথেও বেশ কয়েকটি চলচ্চিত্রে জুটি গড়েন। ১৯৯০-এর দশকে এক স্বাক্ষাৎকারে তিনি বলেছেন, নন্দা তাঁর প্রিয় নায়িকা এবং অন্যতম পরামর্শদাত্রী ছিলেন। অন্যদিকে, নন্দাও শশী কাপুরকে তাঁর প্রিয় নায়করূপে স্বীকার করেছেন।


title: আদিত্য রয় কাপুর

text: আদিত্য রয় কাপুর ১৬ নভেম্বর ১৯৮৫ সালে মুম্বাই শহরে জন্মগ্রহণ করেন। আদিত্য রয় কাপুর হিন্দি সিনেমার অন্যতম একজন জনপ্রিয় অভিনেতা। তিনি প্রথমে তার ক্যারিয়ার একজন ভিজে হিসেবে শুরু করেন। তিনি প্রথমে লন্ডন ড্রিমস এ একজন গিটারিস্ট হিসেবে অভিনয় করেন। এরপর আদিত্য রয় কাপুর অ্যাকশন রিপ্লাই নামক চলচ্চিত্রে অভিনয় করেন। এরপর গুজারিশ সিনেমায়ও তিনি অভিনয় করেন। কিন্তু সিনেমাগুলো বাণিজ্যিকভাবে সাফল্য অর্জন করতে পারেনি। এরপর তিনি আশিকি ২ সিনেমায় কেন্দ্রীয় চরিত্রে অভিনয় করেন এবং এই রোম্যান্টিক সিনেমাটি সাফল্য লাভ করে। তারপর আদিত্য রয় কাপুর অভিনীত রোম্যান্টিক - কমেডি সিনেমা ইয়ে জওয়ানী হ্যায় দিওয়ানী বাণিজ্যিকভাবে প্রচুর সাফল্য লাভ করে।


title: শাম্মী কাপুর

text: শ্যামশের রাজ কাপুর (; জন্ম: ২১ অক্টোবর, ১৯৩১ - মৃত্যু: ১৪ আগস্ট, ২০১১) মুম্বইয়ে জন্মগ্রহণকারী ভারতীয় চলচ্চিত্র শিল্প জগতের একসময়কার জনপ্রিয় নায়ক এবং চলচ্চিত্র পরিচালক ছিলেন। ১৯৫০ ও ১৯৬০-এর দশকে হিন্দি সিনেমা অঙ্গনে তিনি ছিলেন অত্যন্ত জনপ্রিয়, শীর্ষস্থানীয় চিত্রতারকা শিল্পী ও প্রভাবশালী ব্যক্তিত্ব। তাঁর পিতা "পৃথ্বীরাজ কাপুর" ছিলেন বিশিষ্ট চলচ্চিত্র তারকা এবং থিয়েটারের অভিনেতা। তিন ভাইয়ের মধ্যে তাঁর অবস্থান ছিল দ্বিতীয়। বড় ভাই "রাজ কাপুর" ও ছোট ভাই "শশী কাপুর"। ভাইত্রয় প্রত্যেকেই তাদের পিতার মতো বলিউডে সফলতম অভিনেতা হিসেবে পরিচিতি পেয়েছিলেন। বাবা চলচ্চিত্র ও থিয়েটারের সঙ্গে যুক্ত ছিলেন বিধায় শৈশবের অনেকখানি সময়ই অতিবাহিত করেন কলকাতায়। সেখানে তিনি কিন্ডার গার্টেনে ভর্তি হন। মুম্বইয়ে ফিরে প্রথমে ওয়াদালা'র সেন্ট জোসেফ কনভেন্ট এবং পরে মাতুঙ্গা'র ডন বস্কো বিদ্যালয়ে ভর্তি হন। হিউজেস রোডের নিউ এরা বিদ্যালয়ের মাধ্যমে বিদ্যালয় পর্ব সমাপণ করেন শাম্মী।


title: ব্যাষ্টিক অর্থনীতি

text: ফলিত ব্যষ্টিক অর্থনীতি একটি বিশেষ ক্ষেত্রের আলোচনাকে অন্তর্ভুক্ত করে, যেগুলোর বেশীর ভাগ অন্য ক্ষেত্রের পদ্ধতির উপর অঙ্কিত। বেশীর ভাগ ফলিত কর্মকান্ড মূল্য তত্ত্বের মুল ব্যাখ্যা, যোগান ও চাহিদার কিছুটা বেশী ব্যবহৃত হয়। শিল্প সংগঠন ও নিয়মকানুন কিছু বিষয় পরীক্ষা করে, যেমন ফার্মের প্রবেশ ও বেরিয়ে যাওয়া, পরিবর্তন, ট্রেডমার্কের ভূমিকা। আইন ও অর্থনীতি ব্যষ্টিক অর্থনীতির মূলনীতিতে নির্বাচন এবং সরকারী আইন ও তা সম্পর্কিত দক্ষতা প্রযোগে ব্যবহার করা হয়। শ্রম অর্থনীতি শ্রমিকের বেতন, নিয়োগ ও শ্রম বাজারের গতিশীলতা নিয়ে আলোচনা করে। সরকারী অর্থব্যবস্থা (সরকারী অর্থনীতি ও বলা হয়) সরকারী করের কাঠামো, ব্যয় নীতি ও এইসব নীতির উপর অর্থনৈতিক প্রভাব নিয়ে আলোচনা করে (উদাহরন: সামাজিক বীমা প্রকল্প)। রাজনৈতিক অর্থনীতি রাজনৈতিক প্রতিষ্ঠানসমুহের নীতির ফলাফল নিয়ে আলোচনা করে। স্বাস্থ্য অর্থনীতি স্বাস্থ্য যত্নের কর্মশক্তির নীতি অবদান ও স্বাস্থ্য বীমা প্রকল্প সহ স্বাস্থ্য যত্ন ব্যবস্থার সংগঠন নিয়ে আলোচনা করে। শহর অর্থনীতিতে অলোচনা করা হয় শহর সম্পর্কিত চ্যালেঞ্জ সমুহ যেমন, শহর প্রসারনের সমস্যা, বায়ু দুষন, পানি দুষন, ট্রাফিক জ্যাম ও দরিদ্রতা নিয়ে যা শহর ভূগোল ও শহর সমাজবিজ্ঞানে আলোচিত হয়। রাজস্ব অর্থনীতিতে আলোচনা করা হয় কার্যকরী পোর্টোফোলিওর কাঠামো, মুলধনের লাভের হার, নিরাপত্তার কার্যকারীতার ইকোনোমেট্রিক বিশ্লেষন ও কর্পোরেট রাজস্ব প্রকৃতি। অর্থনৈতিক ইতিহাসে অর্থনীতি ও অর্থনৈতিক প্রতিষ্ঠানের ধারাবাহিক উন্নয়ন নিয়ে অলোচনা করা হয়, যা অর্থনীতি, ইতিহাস, ভূগোল, সমাজবিজ্ঞান, মনোবিজ্ঞান ও রাষ্ট্রবিজ্ঞানের ক্ষেত্র সমুহের পদ্ধতি ও বুদ্ধি কাজে লাগিয়ে পাওয়া যায়।


title: ব্যাষ্টিক অর্থনীতি

text: মুলবাদী অর্থনীতিতে প্রমান ছাড়া অনুমান করা হয়না যে, সামাজিক প্রতিষ্ঠানের ভিন্নতার কারণে বাজার ভিন্ন বৈশিষ্ট্যের হয়। ঘটনাক্রমে, বেশীর ভাগ বিশ্লেষনে কারণকে অগ্রাধিকার দেওয়া হয় যেখানে সম্পদের বণ্টনকে বাজার ব্যর্থতা চালিত করে যা অন্যান্য আদর্শের কাছাকাছি (বিশ্বরোড বুনিয়াদী উদাহরন, সকলের ব্যবহারের জন্য লাভজনক কিন্তু অর্থায়নের জন্য কারও কাছে সরাসরি লাভজনক ন্য)।এসব ক্ষেত্রে, অর্থনীতিবিদগন নীতি বাছাইয়ের প্রচেষ্টা করতে পারে যা সরকারী প্রত্যক্ষ নিয়ন্ত্রনের ঝামেলামুক্ত, পরোক্ষ নীতি যা বাজার উপাদানকে নির্দেশিত পথে চালিত করবে যেন সর্বোচ্চ কল্যাণের লক্ষে সবাই কাজ করে, বা অবর্তমান বাজার সৃষ্টি করতে হবে যা দক্ষ বাণিজ্যকে সক্রিয় করবে যেখানে কেউ পুর্বে গমন করেনি। ইহা একত্রিত কার্যক্রমের ক্ষেত্রসমুহের গবেষণা। ইহা উল্লেখ্যযে, সর্বোচ্চ কল্যাণ মুলতঃ একটি পার্সিয়ান ধারণা থেকে নেওয়া, যা ক্যালডর-হিক্স পদ্ধতিতে গাণিতিক প্রয়োগ হয় এবং ইহা অর্থনীতির আদর্শ দিকের সাথে উপযোগবাদী নীতির সহিৎ সামঞ্জস্য পূর্ণ নয় যা সাধারণ পছন্দ নামে একত্রিত কার্যক্রম হিসেবে পড়া হয়। পজিটিভ অর্থনীতিতে (ব্যষ্টিক অর্থনীতি) অর্থনীতিবিদদের দর্শন ও তাদের তত্ত্বের মিশ্রন ব্যতীত বাজার ব্যর্থতার প্রয়োগ সীমিত।


title: ব্যাষ্টিক অর্থনীতি

text: ব্যষ্টিক অর্থনীতিতে “বাজার ব্যর্থ্যতা” শব্দটি বলতে একটি বাজারের কার্যক্রম বন্ধ হয়ে যাওয়া বুঝায়না। বাজার ব্যর্থ্যতা হচ্ছে একটি অবস্থা যখন বাজার উৎপাদন ব্যবস্থা সমন্বয় বা ক্রেতার নিকটে পণ্য ও সেবা বণ্টনে দক্ষতা প্রাকাশ করতে পারেনা। অর্থনীতিবিদগন সাধারণত শব্দটি একটি অবস্থাকে বুঝানোর জন্য ব্যবহার করে থাকে যেখানে অদক্ষতা নাটকীয় ভাবে অবস্থান নেয় অথবা যখন নির্দেশনা দেওয়া হয় যে, অবাজার প্রতিষ্ঠানসমুহ প্রত্যাশিত ফলাফল দেবে। অন্য দিকে, রাজনৈতিক দৃষ্টিভঙ্গিতে বলা হয় যে, মুক্ত অর্থ মালিকগন বাজার ব্যর্থ্যতা শব্দটিকে একটি অবস্থাকে বুঝাতে পারেন, যখন বাজার প্রভাবকসমুহ জনগনের ইচ্ছাকে প্রতিফলিত করতে পারেনা।


title: ব্যাষ্টিক অর্থনীতি

text: ব্যষ্টিক অর্থনীতির একটি লক্ষ হচ্ছে যে, বাজার প্রক্রিয়া বিশ্লেষণ করা যা পণ্য ও সেবার সম্পর্কযুক্ত মূল্য নির্ধারণ করে এবং সীমিত সম্পদের বিকল্প ব্যবহারের জন্য বণ্টন ব্যবস্থা প্রতিষ্ঠা করে। ব্যষ্টিক অর্থনীতি বাজার ব্যর্থতাকে বিশ্লেষন করে, যেখানে বাজার দক্ষ ফলাফল তৈরীতে ব্যর্থ হয়, যেমন পূর্ণ প্রতিযোগিতার জন্য প্রয়োজনীয় তাত্ত্বিক শর্ত বর্ননা। ব্যষ্টিক অর্থনীতির উল্লেখযোগ্য ক্ষেত্র সমুহ হচ্ছে সাধারণ ভারসাম্য, বিচ্ছিন্ন তথ্যের বাজার, অনিশ্চয়তায় সিদ্ধান্ত গ্রহণ এবং ক্রীড়াতত্ত্বের অর্থনৈতিক ব্যবহার। ইহা ছাড়াও ব্যষ্টিক অর্থনীতিতে বাজার প্রক্রিয়ার সাথে পণ্যের স্থিতিস্থাপকতা নিয়ে আলোচনা করা হয়।


title: অর্থনীতি

text:
ব্যাষ্টিক অর্থনীতি সম্পর্কিত সাম্প্রতিক উন্নয়নে আচরণিক অর্থনীতি ও পরীক্ষামূলক অর্থনীতি নামে দুটি শাখা অন্তর্ভুক্ত করা হয়েছে। এছাড়াও সামাজিক বিজ্ঞানের অন্যান্য শাখাকে অন্তর্ভুক্ত করা হয়েছে যেমন, অর্থনৈতিক ভূগোল, অর্থনৈতিক ইতিহাস, সাধারণ পছন্দ, সাংস্কৃতিক অর্থনীতি এবং প্রাতিষ্ঠানিক অর্থনীতি।
অন্যভাবে অর্থনীতিকে দুই ভাবে ভাগ করা হয়। নীতিবাচক অর্থনীতি অর্থনৈতিক আচরণকে ব্যাখ্যা করে, অন্য দিকে ইতিবাচক অর্থনীতি পছন্দ এবং মূল্য নির্ধারণ ইত্যাদি বিষয়কে প্রাধান্য দেয়।
আবার অর্থনীতিকে মেইনষ্টীম অর্থনীতি ও হেটারোডক্স অর্থনীতি এই দুই ভাগে ভাগ করা যায়।
'Journal of Economic Literature' এ প্রকাশিত 'JEL classification codes' প্রবন্ধে অর্থনীতির শ্রেণীবিভাগ ও প্রবন্ধ ভিত্তিক অনুসন্ধান নিয়ে আলোচনা করা হয়েছে এবং 'The New Palgrave: A Dictionary of Economics' বইটিতে অর্থনীতির বিভিন্ন শ্রেণীবিভাগ ও উপশ্রেণীবিভাগ বিদ্যমান তা উল্লেখ করা হয়েছে।


title: ব্যাষ্টিক অর্থনীতি

text: অন্য দিকে, সামষ্টিক অর্থনীতি অন্তর্ভুক্ত করে “ অর্থনৈতিক কার্যক্রমের সবগুলোর যোগফলকে, প্রবৃদ্ধি, মুদ্রাষ্ফীতি ও বেকার সমস্যা বিষয়ক তত্বাবধান এবং এইসব বিষয়ে সম্পর্কযুক্ত জাতীয় অর্থনৈতিক নীতিসমুহ” এবং ইহা সরকারী কার্যক্রম (যেমন, কর স্তর পরিবর্তন)কে প্রভাবিত করে। বিশেষ করে লুকাস সমালোচনায় বলা হয় যে, বেশীর ভাগ আধুনিক সামষ্টিক অর্থনীতি তত্ত্বসমুহ ব্যষ্টিক অবকাঠামোর উপর প্রতিষ্ঠিত - ইহা ব্যষ্টিক-স্তর আচরনের অনুমিত শর্তসমুহের ভিত্তি।


title: অর্থনীতি

text:
ব্যাস্টিক অর্থনীতি মুলতঃ ব্যক্তি এবং ফার্ম এর অর্থনৈতিক আচরণ নিয়ে এবং তাদের পারস্পরিক সম্পর্ক বাজার, বিরাজমান দুষ্প্রাপ্যতা ও সরকারি নিয়মাবলির মাধ্যমে বিশ্লেষণ করে।
ব্যাস্টিক অর্থনীতি হচ্ছে অর্থনীতির একটি শাখা যা ব্যক্তি, পরিবার ও ফার্ম কিভাবে বাজারে তাদের বণ্টনকৃত সীমিত সম্পদ নিয়ে সিদ্ধান্ত গ্রহণ করে তা নিয়ে আলোচনা করে। বাজার বলতে এখানে দ্রব্য অথবা সেবাসমূহকে বোঝায় যা কেনা-বেচা করা হয়। দ্রব্য অথবা সেবাসমূহের চাহিদা ও যোগান এইসব সিদ্ধান্ত ও আচরণের উপর কী-ভাবে প্রভাব ফেলে ব্যাস্টিক অর্থনীতি তা নিরীক্ষা করে। বাজারে অবশ্যই একটি দ্রব্য বিদ্যমান থাকবে। এই তত্ত্বে প্রতিটি উপাদানকে ক্রেতা সামগ্রিক চাহিদার পরিমাণকে বিবেচনা করে এবং বিক্রেতা সামগ্রিক যোগানের পরিমাণকে বিবেচনা করে। দাম ও চাহিদার উপর ভিত্তি করে বাজার ভারসাম্যে পৌছে। বৃহৎ দৃষ্টিতে একে চাহিদা এবং যোগানের বিশ্লেষণ বলা হয়। বাজার কাঠামো যেমন পূর্ণ প্রতিযোগিতা এবং একচেটিয়া বাজার আচরণ ও অর্থনৈতিক ইফিসিয়েন্সি এর জন্য বাধাস্বরূপ।সাধারণ অণুমিত শর্ত থেকে যখন বিশ্লেষণ আরম্ভ হয় এবং বাজারের আন্যান্য আচরণ অপরিবর্তিত থাকে, তাকে আংশিক ভারসাম্য বিশ্লেষণ বলা হয়। সাধারণ ভারসাম্য তত্ত্বে বিভিন্ন বাজারের পরিবর্তন এবং সকল বাজারের সামগ্রিক পরিবর্তন এবং ভারসাম্যের বিপরীতে তাদের গতিবিধি ও আন্তঃসম্পর্ক বিবেচনা করা হয়।


title: সামষ্টিক অর্থনীতি

text: অর্থনীতির একটি চ্যালেঞ্জ ছিল যে সামষ্টিক অর্থনীতি ও ব্যাষ্টিক অর্থনীতি মডেলের মধ্যে সমন্বয় সাধন। ১৯৫০ সাল হতে শুরু করে সামষ্টিক অর্থনীতিতে সামষ্টিক আচরনের ব্যষ্টিক ভিত্তিক মডেল সমুহেরে উন্নয়ন সাধিত হতে থাকে, যেমন ভোগ সমীকরন। ডাচ অর্থনীতিবিদ জান টিম্বার্গেন সর্বপ্রথম জাতীয় সামষ্টিক অর্থনৈতিক মডেল উন্নয়ন করেন, যা তিনি নেদারল্যান্ডের জন্য তৈরি করেন এবং পরবর্তীতে দ্বিতীয় বিশ্বযুদ্ধের পর মার্কিন যুক্তরাষ্ট্র, যুক্তরাজ্যে প্রয়োগ করেন। প্রথম বিশ্ব সামষ্টিক অর্থনৈতিক মডেল হার্টন ইকোনোমেট্রিক ফোরকাষ্টিং এ্যাসোসিয়েট (Wharton Econometric Forecasting Associates)-এর লিন্ক প্রকল্পে (LINK project) লরেন্স ক্লেইন আরম্ভ করেন এবং তার ফলে তিনি ১৯৮০ সালে অর্থনীতিতে নোবেল পুরস্কার অর্জন করেন।


title: অর্থনীতি

text: আধুনিক অর্থনীতিকে দুই ভাগে ভাগ করা যায়, (১)ব্যাস্টিক অর্থনীতি ও (২)সামস্টিক অর্থনীতি৷ ব্যাস্টিক অর্থনীতি মূলত ব্যক্তি মানুষ অথবা ব্যবসায়ের চাহিদা ও যোগান নিয়ে আলোচনা করে থাকে৷ অন্যদিকে সামস্টিক অর্থনীতি একটি দেশের সামগ্রিক অর্থনীতির জাতীয় আয়, কর্মসংস্থান, মুদ্রানীতি, ইত্যাদি বিষয়াদি নিয়ে আলোচনা করে৷ অন্য ভাবে বলা যায়যে, Micro Economics বা ব্যাষ্টিক অর্থনীতির লক্ষ্য হলো অর্থনীতির একটি বিশেষ অংশ বা একককে ব্যক্তিগত দৃস্টিকোণ থেকে বিশ্লেষণ করা এবং Macro Economics বা সামষ্টিক অর্থনীতি অর্থনীতির সামগ্রিক বিষয়াদি বিশ্লেষণ করে থাকে।


title: ব্যাষ্টিক অর্থনীতি

text: ব্যাষ্টিক অর্থনীতি () অর্থনীতির একটি মৌল শাখা যাতে ব্যক্তি এবং ব্যবসাপ্রতিষ্ঠানের ভোগ ও উপযোগ, উৎপাদন, মূল্য, মুনাফা ইত্যাদির নিয়ামক নিয়ে আলোচনা করা হয়। বাজার অর্থনীতিতে বাজারে পণ্যের ও সেবার বিনিময় ঘটে। পণ্যের ও সেবা থেকে ব্যক্তি বা ভোক্তা উপযোগ লাভ করে। বাজরে পণ্য ও সেবা বিনিময়ের প্রধান দুটি নিয়ামক হলো ব্যক্তির (বা পরিবারের) পণ্য বা সেবার চাহিদা ও উৎপাদক কর্তৃক সেসবের যোগান। কোন্ নিয়ামক (মূল্য বা আয় ইত্যাদি) কী ভাবে ভোগ তথা চাহিদার পরিমাণ নিরূপণ করে এবং উৎপাদকের ক্ষেত্রে কোন্ কোন্ নিয়ামক (উৎপাদন ব্যয়, সরকারী কর, বাজারের শ্রেণী বা প্রকৃতি) কী ভাবে পণ্য বা সেবার উৎপাদন, মূল্য, বিক্রয় ও মুনাফার পরিমাণ নিরূপণ করে এ সবই ব্যাষ্টিক অর্থনীতি বা মাইক্রোইকনমিক্সের আলোচনার বিষয়।


title: ক্রেডিট কার্ড

text: ক্রেডিট কার্ড হল একটি বিশেষ ধরনের পরিশোধ ব্যবস্থার অংশ হিসেবে ব্যবহৃত প্লাস্টিক কার্ড, যা ওই পরিশোধ ব্যবস্থার ব্যবহারকারীদেরকে ইস্যু করা হয়। এই কার্ডের বাহক পণ্য ও সেবা ক্রয় করতে পারেন এবং মূল্য পরিশোধের প্রতিশ্রুতি দেন। সাধারণত স্থানীয় ব্যাংক বা ক্রেডিট ইউনিয়ন ভোক্তাদের কাছে এই কার্ডগুলি ইস্যু করে থাকে। ক্রেডিট কার্ডগুলির আকার-আকৃতি আইএসও ৭৮১০ আদর্শ মেনে চলে।


title: পিট ডক্টার

text: পিটার হ্যানস ডক্টার (জন্ম ৯ অক্টোবর,১৯৬৮) একজন মার্কিন চলচ্চিত্র পরিচালক, অ্যানিমেটর, চিত্রনাট্যকার, প্রযোজক, কন্ঠ অভিনেতা এবং পিক্সার অ্যানিমেশন স্টুডিওর প্রধান সৃজনী অফিসার। মনস্টার,ইক. (২০০১), আপ (২০০৯), এবং ইনসাইড আউট (২০১৫) তার পরিচালিত অ্যানিমেশন এবং পিক্সার অ্যানিমেশন স্টুডিওতে একজন প্রধান চরিত্র এবং সহযোগী হিসেবে পরিচিত। তিনি আটটি অস্কারের জন্য মনোনীত হয়েছেন (দুটিতে বিজয়ী এ পর্যন্ত আপ এবং ইনসাইড আউট এর জন্য-বেস্ট অ্যানিমেটেড ফিচার হিসেবে), সাতটি অ্যানি অ্যাওয়ার্ডস (পাঁচটি বিজয়ী), বাফটা চিলড্রেনস ফিল্ম পুরস্কার (যা তিনি জিতেছেন) এবং হচি চলচ্চিত্র পুরস্কার (যা তিনি জিতেছেন)।


title: ক্রিস গার্ডনার

text: ক্রিস্টোফার পল "ক্রিস" গার্ডনার (ইংরেজিতে: Christopher Paul "Chris" Gardner]] (জন্ম ফেব্রুয়ারি ৯, ১৯৫৪) একজন মার্কিন উদ্যোক্তা, বিনিয়োগকারী, স্টকব্রোকার, উদ্বুধ্বকারী বক্তা, লেখক এবং জনহিতৈষী। তিনি ১৯৮০-এর দশকে গৃহহীনতার সম্মুখীন হন এবং এই অবস্থায় তাঁর সন্তান ক্রিস্টোফার জুনিয়রকে লালন করেন। ক্রিস গার্ডনার লিখিত স্মৃতিচারণমূলক গ্রন্থ "পার্স্যুট অফ হ্যাপিনেস" ২০০৬ এর মে মাসে প্রকাশিত হয়। ২০১২ সাল নাগাদ, তিনি তাঁর প্রতিষ্ঠিত স্টকব্রোকারেজ ফার্ম গার্ডনার রিচ এন্ড কোম্পানি-এর প্রধান নির্বাহী। এই ফার্মটি শিকাগোভিত্তিক। তিনি মূলত শিকাগোতে বাস করেন। এছাড়া তিনি টরন্টোতেও মাঝেমধ্যে থাকেন। গার্ডনার এই একাগ্রতা ও সাফল্যের জন্য তাঁর মায়ের অবদান ও অনুপ্রেরণাকে স্বীকৃতি দেন। এছাড়া তাঁর উপর তাঁর সন্তানদের যে উচ্চাকাঙ্খাও তাঁর সাফল্যের অন্যতম কারণ। গৃহহীন অবস্থায় গার্ডনারের সংগ্রাম ও স্বীয় প্রচেষ্টায় নিজেকে একজন স্টকব্রোকারে প্রতিষ্ঠা করা এবং একই সাথে বাবার দায়িত্ব পালন করা নিয়ে ২০০৬ সালে "দ্য পার্স্যুট অফ হ্যাপিনেস" চলচ্চিত্রটি প্রকাশিত হয়। এটির নির্দেশনায় ছিলেন গ্যাব্রিয়েল মুসিনো।


title: পিট কনরাড

text: পিট কনরাড বা চার্লস পিট কনরাড জুনিয়র () (জুন ২, ১৯৩০ – জুলাই ৮, ১৯৯৯) একজন মার্কিন নভোচারী ও মার্কিন নৌবাহিনীর অফিসার। তিনি অ্যাপোলো ১২ নভোযানে করে তৃতীয় মানুষ হিসেবে চাদে পা রাখেন। তিনি চন্দ্র বিজয়ের পরে "স্কাইল্যাব" স্পেস স্টেশনের মেরামতের জন্য র্বিাচিত দলের প্রধান ছিলেন। ১৯৭৮ সালে তিনি "কংগ্রেশনাল স্পেস মেডেল" লাভ করেন।


title: পলেট গডার্ড

text: পলেট গডার্ড (ইংরেজি: Paulette Goddard; জন্ম: মারিও লেভি; ৩ জুন, ১৯১০ – ২৩ এপ্রিল, ১৯৯০) ছিলেন একজন মার্কিন চলচ্চিত্র অভিনেত্রী, প্রযোজক, ফ্যাশন মডেল, ও নৃত্যশিল্পী। তিনি জিগফেল্ড তরুণী হিসেবে ব্রডওয়ে কয়েকটি মঞ্চনাটকে অভিনয় করেন। ১৯৪০ এর দশকে তিনি প্যারামাউন্ট পিকচার্সের অন্যতম তারকা হয়ে ওঠেন। তার উল্লেখযোগ্য চলচ্চিত্রের মধ্যে রয়েছে চার্লি চ্যাপলিনের "মডার্ন টাইমস" এবং "দ্য গ্রেট ডিক্টেটর"। তিনি "সো প্রাউডলি উই হেইল!" (১৯৪৩) চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। চ্যাপলিন, বুর্জেস মেরেডিথ ও এরিক মারিয়া রিমার্কের সাথে তার বিবাহ হয়েছিল এবং তিনজনের সাথেই তার বিবাহ বিচ্ছেদ হয়।


title: চেস্টার রক লাইট

text: চেস্টার রক লাইট কংগ্রেসে $ ১৫,০০০ উপযোজন অংশ হিসেবে ১৮৮৯ সালে নির্মিত হয়েছিল যা একাধিক অন্যান্য আলোক সঙ্কেত সংযোজিত ছিল। কাঠামো সঠিক খরচ অজানা রয়ে গেছে। মূলত ২১ ফুট (৬.৪ মিটার) লম্বা কাঠের ষড়্ভুজাকার পিরামিড টাওয়ারে ৬ ষ্ঠ ক্রমের ফ্রেস্নেল লেন্স যুক্ত একটি কালো লণ্ঠন হিসেবে এটি নির্মাণ করা হয়েছিলো। ১৮৮৯ সালের ১ জুলাই একটি নির্দিষ্ট লাল বাতি সহ সর্বপ্রথম কাঠামটি প্রজ্বলিত হয়েছিলো যা ১৮৯২ সালের ১৫ই ডিসেম্বর একটি নির্দিষ্ট সাদা বাতি দ্বারা পরিবর্তিত হয়। আলোক তালিকা অনুসারে, আলোকবর্তিকাটি কানেকটিকাট নদীর পশ্চিম দিকে চেস্টার রক এবং কানেকটিকাটে ডিপ নদীর উত্তরাংশ থেকে .৭৫ মাইল (১.২১ কিঃমিঃ) দূরে অবস্থিত।


title: কেন্ড্রিক লামার

text:
কেন্ড্রিক লামার ডাকওর্থ (জন্ম জুন ১৭, ১৯৮৭) একজন মার্কিন র‍্যাপার এবং গীতিকার। তার জন্মের পর তিনি প্রতিপালন হন কম্পটন, ক্যালিফোর্নিয়াতে, তিনি শৈশবকালেই সঙ্গীত জীবন শুরু করেছিলেন কে-ডট মঞ্চ নামে, একটি মিক্সটেপ প্রকাশ করার মাধ্যমে তিনি তখনকার স্থানীয় সবার নজরে আসেন এবং যা তার জন্য সূবর্ণ সুযোগ হয়ে দাড়ায় যখন তিনি রেকর্ড লেবেল টপ ডগ এন্টারটেইনমেন্ট (টিডিই) এর সাথে চুক্তিবদ্ধ হন। ২০১০ সাল থেকে তিনি সবার কাছে পরিচিতি পেতে শুরু করেন, তার প্রথম সাধারন প্রকাশ, "ওভারলি ডেডিকেটেড" এর পর, সে বছরেই লামার স্বাধীন ভাবে তার প্রথম স্টুডিও অ্যালবাম , "সেকশন.৮০" প্রকাশ করেন, যেখানে তার প্রথম আত্বপ্রকাশকারী গান, "হাইইই পাওয়ার" এককটিও ছিল। সময়ের পরিক্রমে, তিনি ইন্টারনেটে অনেক বড় সংঙ্খক অনুসারী পেয়ে যান এবং হিপ হপ জগতের কিছু উচু মানের গায়কদের সাথে গান গাওয়ার সুযোগ পেতে যান যাদের মধ্যে দ্য গেইম, বাস্টা রাইম্স্, এবং স্নুপ ডগ অন্যতম।
তার তখনকার রেকর্ড লেবেলে প্রথম আত্বপ্রকাশকারী অ্যালবাম, "গুড কিড, এম.এ.এ.ডি সিটি", টিডিই দ্বারা ২০১২ সালে প্রকাশ করা হয়, আফটার ম্যাথ, এবং ইন্টারস্কোপ রেকর্ডসের বিশাল সাফল্যের কারনে। এটি মার্কিন যুক্তরাষ্ট্রের "বিলবোর্ড" ২০০ তালিকার সেরা ২ নম্বর স্থানে উঠে আসে এবং পরে এটি রের্কডিং ইন্ড্রাষ্টি এসোসিয়েসন অব আমেরিকা (আর,আই,এ,এ) দ্বারা প্লাটিনাম একক এর খেতাব অর্জন করে। এই অ্যালবামটিতে ছিল টপ ৪০ হিট গান এর "সুইমিং পুলস (ড্রাঙ্ক)"; "বিচ্, ডোন্ট কিল মাই ভাইব"; এবং "পয়টি জাসটিস" এর মত একক গান গুলো। লামার প্রথম গ্র্যামি অ্যাওয়ার্ড পান তার অন্যতম একক "আই"এর জন্য, যেখানে তার তৃতীয় অ্যালবাম "ট্যু পিম্প অ্যা বাটারফ্লাই" (২০১৫) এর প্রথম এককটি যা সমালোচকদের দ্বারা বহুল প্রশংসা পেয়েছিল। অ্যালবামটিকে ফ্রী জাজ, ফাঙ্ক, সৌওল, এবং স্পোকেন ওয়ার্ডে দেখা গিয়েছিল,ও আমেরিকা এবং যুক্তরাজ্যের সেরা এককের তালিকায় স্থান পায়, এবং ৫৮তম গ্র্যামি অ্যাওয়ার্ড অনুষ্ঠানে সেরা র‍্যাপ অ্যালবামের জন্য গ্র্যামি অ্যাওয়ার্ড পান। ২০১৬ সালে লামার , "আনটাইটেল্ড আনমাষ্টার্ড"প্রকাশ করে, যা তার বাটারফ্লাই অ্যালবাম রেকর্ড করার কিছু আলাদা একক যা প্রকাশ করা হয়নি, তা নিয়ে ডেমো প্রকাশ করেন। তিনি তার চতুর্থ অ্যালবাম "ড্যাম" প্রকাশ করেন ২০১৭ সালে। এর প্রধান একক "হ্যাম্বল" মার্কিন যুক্তরাষ্ট্রের "বিলবোর্ড" হট ১০০ তালিকার প্রথম স্থানে উঠে আসে।
লামার তার সঙ্গীত জীবনে অনেকগুলো পুরষ্কার ও সম্মাননা অর্জন করেছেন ,এর মধ্যে ৭টি গ্র্যামি অ্যাওয়ার্ড অন্যতম। ২০১৩ সালে, এমটিভি লামারকে "হটেষ্ট এমসি ইন দ্য গেমে" তাদের বার্ষিক তালিকায় প্রথম অবস্থানে স্থান দেয়। ২০১৬ সালে "টাইম" তাদের বিশ্বের ১০০ জন প্রভাবশালী ব্যাক্তির তালিকায় তাকে স্থান দেয়। স্যোলো ক্যারিয়ারের পাশাপাশি, ওয়েষ্টকোষ্ট হিপ হপ সুপার গ্রুপ ব্লাক হ্যািপি এর সদস্য হিসেবেও তিনি পরিলক্ষিত, তার সাথে তার টিডিই লেভেলের বন্ধুরা সাউথ লস এন্জেলেস এর র‍্যাপাররা এবি-সোউল, জে রক, এবং স্কুলবয় কিউ অন্যতম।


title: রুপার্ট মার্ডক

text: কিথ রুপার্ট মার্ডক (জন্ম ১১ মার্চ ১৯৩১) একজন অস্ট্রেলীয় আমেরিকান নাগরিক যিনি বহুজাতিক সংবাদ মাধ্যমের নির্বাহী কর্মকর্তা এবং নিউ ইয়র্ক ভিত্তিক নিউজ কর্পোরেশনের অধিকাংশ শেয়ারের মালিক, চেয়ারম্যান ও ব্যবস্থাপনা পরিচালক। অস্ট্রেলিয়াতে সংবাদপত্র, পত্রিকা ও টেলিভিশন কেন্দ্র স্থাপনের মাধ্যমে ব্যবসা শুরু করার পর তিনি যুক্তরাজ্য ও যুক্তরাষ্ট্রে মনোনিবেশ করেন এবং বর্তমানে বিশ্বের স্যাটেলাইট টেলিভিশন, চলচ্চিত্র, ইন্টারনেট ও অন্যান্য গণমাধ্যমের অন্যতম প্রভাবশালী ব্যক্তিতে পরিনত হন।


title: কার্ট এঙ্গেল

text: কার্ট স্টিভেন এঙ্গেল (জন্ম ডিসেম্বর ৯, ১৯৬৮) আমেরিকার একজন পেশাদার কুস্তিগীর, অভিনেতা সাবেক অ্যামেচার কুস্তিগীর। বর্তমানে সে ডাব্লিউডাব্লিউইর সাথে চুক্তিবদ্ধ রয়েছে যেখানে সে র ব্র্যান্ডের অনস্ক্রিন জেনারেল ম্যানেজারের দায়িত্ব পালন করছে। তিনি ফ্রিস্টাইল রেসলিং এ ১৯৯৫ ওয়ার্ল্ড রেসলিং চ্যাম্পিয়নশীপ এ গোল্ড মেডেল জয় করেন। এরপর ফ্রিস্টাইল রেসলিং এ ১৯৯৬ গ্রীষ্মকালীন অলিম্পিক এ গোল্ড মেডেল অর্জন করেন। সে ওই চার জনের মধ্যে একজন যারা অ্যামেচার রেসলিং এ গ্র্যান্ডস্ল্যাম জিতেছে (জুনিয়র ন্যাশনালস, এনসিএএ, ওয়ার্ল্ড রেসলিং চ্যাম্পিয়নশীপ এবং অলিম্পিক)। ২০১৬ সালে তাকে আন্তর্জাতিক ক্রীড়ার হল অফ ফেমে অন্তর্ভুক্ত করা হয় তার অ্যামেচার রেসলিং অর্জনের জন্য।


title: কার্ট কোবেইন

text: কার্ট ডোনাল্ড কোবেইন ( ২০ ফেব্রুয়ারী, ১৯৬৭ – ৫ এপ্রিল, ১৯৯৪ ) একজন আমেরিকান সঙ্গীতশিল্পী যিনি মূলত রক ব্যান্ড নির্ভানার মূল গায়ক, গিটারিস্ট হিসেবেই বেশি পরিচিত ছিলেন। ১৯৮৫ সালে ওয়াশিংটনে ক্রিস্ট নভসেলিচ কে সাথে নিয়ে প্রতিষ্ঠা করেন নির্ভানা। তাদের প্রথম অ্যালবাম ব্লীচ বের হয় ১৯৮৯ সালে, তাদের দ্বিতীয় অ্যালবাম নেভারমাইন্ড (১৯৯১) এর গান স্মেলস লাইক টিন স্পিরিট তাদেরকে নিয়ে যায় সাফলতার শীর্ষে।


title: নূরজাহান বেগম

text: নূরজাহান বেগম বর্তমানে ঢাকার শরৎ গুপ্ত রাস্তার ৩৮ নম্বর বাড়িতে বাস করেন যেখানে তিনি প্রায় ৬৪ বছর ধরে থাকছেন। প্রায় ৬৩ বছর ধরে প্রকাশিত হচ্ছে তার প্রতিষ্ঠিত বেগম পত্রিকা। যদিও অর্থনৈতিক সমস্যায় পড়তে হয়েছিল পত্রিকাটা নিয়ে কিন্তু বেগম-এর উদ্দেশ্যের কোনো পরিবর্তন হয়নি। নারী জাগরণ, নতুন লেখক সৃষ্টি, সাহিত্য ও সৃজনশীলতায় নারীকে উৎসাহী করাই ছিল মূল লক্ষ্য। বেগম-এর প্রথম দিকে বাড়িতে বাড়িতে গিয়ে তাঁরা লেখা, ছবি সংগ্রহ করেতেন। আজ নারীরা নিজেই লেখা পাঠিয়ে দেন। নূরজাহান বেগম বলেনঃ “মেয়েরা এখন হরহামেশা বাইরে পড়তে যাচ্ছে। উচ্চ ডিগ্রি নিয়ে দেশে ফিরছে। তারপরও আমার মনে হয় নারীকে আরও সুযোগ-সুবিধা দেওয়া উচিত। তাহলে সামাজিক উন্নয়ন দ্রুত ঘটবে। যোগ্যতার সুবিচার করতে হবে তাঁদের।” নূরজাহান বেগম আজীবন মানুষের সেবায় কাজ করে গেছেন। এছাড়াও তিনি আপওয়া, জোনটা ইন্টারন্যাশনাল, বাংলাদেশ শিশু কল্যাণ পরিষদ, মহিলা পরিষদ, বাংলাদেশ লেখিকা সংঘ ইত্যাদি প্রতিষ্ঠানের সদস্য হিসেবে সমাজসেবা করেছেন।


title: হুসেনি ব্রাহ্মণ

text: হুসেনি ব্রাহ্মণ হল মোহ্যাল সম্প্রদায় যা হিন্দু ও ইসলাম উভয়ের সাথে সংযুক্ত। রাজস্থান, মহারাষ্ট্র, পঞ্জাবে বেশ কিছু হুসেনি ব্রাহ্মণ বাস করেন। পাশাপাশি প্রতিবেশি পাকিস্তানের সিন্ধুপ্রদেশ ও পাঞ্জাবেও রয়েছেন তাঁরা৷ তাছাড়া এমন কিছু পরিবারের এখনও আরবে বাস করে। কারবালার ঘটনার সময় বাগদাদে ১৪০০টি ব্রাহ্মণ পরিবার বাস করতেন। ওই যুদ্ধে তাঁরাও হুসেনের পক্ষে যোগ দিয়ে লড়েছিলেন বলে কথিত আছে। অনুমান করা হয়, এই পরিবারগুলিই আদি হুসেনি ব্রাহ্মণ। ৭৭৮ খ্রিস্টাব্দে এঁরা ভারতে এসে শিয়ালকোটের দিনানগর আর রাজস্থানের পুষ্করে থিতু হন। বেশ কিছু সৈয়দও সঙ্গে আসেন। এখানে সম্প্রদায়ের উৎস সম্পর্কিত বিভিন্ন মতামত আছে। ভারতের পুনেতে হুসাইন ব্রাহ্মণদের প্রায় ১২৫ টি পরিবার বসতি স্থাপন করেছে। কিছু পরিবার দিল্লীতেও বসতি স্থাপন করে এবং তারা প্রতি বছর মহররাম পালন করেন।


title: সাফিয়ান শরীফ

text: সাফিয়ান শরীফ (জন্ম: ২৪ মে, ১৯৯১) ইয়র্কশায়ারের হাডার্সফিল্ড এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য তিনি। শরীফ ডানহাতে ব্যাটিংয়ে পারদর্শী। এছাড়াও তিনি ডানহাতে ফাস্ট-মিডিয়াম বোলিং করে থাকেন।


title: নওয়াজ শরীফ

text: নওয়াজ কলসুম নওয়াজ শরীফকে বিয়ে করেন। কলসুমও কাশ্মীরী পরিবার থেকে এসেছেন। তার কন্যা মরিয়ম নওয়াজ প্রধানমন্ত্রীর যুব পরিকল্পনার বর্তমান চেয়ারপার্সন। মরিয়ম রাজনীতিবিদ মুহাম্মদ সফদার আওয়ানকে বিয়ে করেন। নওয়াজের আরেক কন্যা আসমা নওয়াজের বিয়ে হয় পাকিস্তানের বর্তমান অর্থমন্ত্রী ইসহাক ধরের পুত্র আলী ধরের সাথে। শরীফ পরিবারের নিবাস লাহোরের অদূরে রাইউন্ডের জাতি উমরায় অবস্থিত রাইউন্ড প্যালেস। সৌদি আরবের জেদ্দায় 'শরীফ ভিলা' নামে তার একটি বাড়ি রয়েছে। তার সৌদি আরবে নির্বাসনের সময় তিনি সেখান বাস করতেন। তার বড় পুত্র হুসাইন নওয়াজ একজন ব্যবসায়ী এবং তিনি সৌদি আরবে জেদ্দার বাড়িতে বসবাস করেন। তার ছোট পুত্র হাসান নওয়াজও একজন ব্যবসায়ী এবং তিনি লন্ডনে বসবাস করেন।


title: শেহবাজ শরীফ

text:
শেহজাদ শরীফ ১৯৫১ সালের ২৩ শে সেপ্টেম্বর লাহোর, পাঞ্জাব, পাকিস্তানে জন্মগ্রহণ করেন। তাঁর পিতা মোহাম্মদ শরীফ ছিলেন একজন ঊর্ধ্বতন মধ্যবিত্ত ব্যবসায়ী ও শিল্পপতি, যার পরিবার কাশ্মীরে ব্যবসা করতেন এবং শেষ পর্যন্ত বিংশ শতাব্দীর শুরুতে পাঞ্জাবের অমৃতসর জেলার যাতি উমরা গ্রামে বসবাস করতেন। তাঁর মা এর পরিবার পুলওয়ামা থেকে এসেছিলেন। জিন্নাহর নেতৃত্বে আন্দোলন এবং ১৯৪৭ সালে পাকিস্তান প্রতিষ্ঠার সংগ্রামের পর, তার পিতা-মাতা অমৃতসর থেকে লাহোরে চলে আসেন।.
শরীফ সরকারী কলেজ বিশ্ববিদ্যালয়, লাহোর থেকে স্নাতক ডিগ্রি লাভ করেন। স্নাতকের পর, তিনি তার পরিবারের মালিকানাধীন ইত্তেফাক গ্রুপে যোগদান করেন এবং ১৯৮৫ সালে লাহোর চেম্বার অব কমার্স অ্যান্ড ইন্ডাস্ট্রির নির্বাচনে সভাপতি নির্বাচিত হন।


title: শরীফ আহমেদ

text: শরীফ আহমেদ (জন্ম: ২৫ জানুয়ারি, ১৯৭০) বাংলাদেশের একজন রাজনীতিবিদ, সমাজকল্যাণ মন্ত্রণালয়ের প্রতিমন্ত্রী। তিনি বাংলাদেশের ময়মনসিংহ-২ আসনের জাতীয় সংসদ সদস্য। তিনি দশম এবং একাদশ সংসদ নির্বাচনে বাংলাদেশ আওয়ামী লীগ-এর প্রার্থী হিসেবে সংসদ সদস্য নির্বাচিত হন। ২০১৮ সালের মন্ত্রী সভায় তিনি সমাজকল্যাণ মন্ত্রণালয় (বাংলাদেশ)-এর প্রতিমন্ত্রী হিসাবে দায়িত্ব পান।


title: নওয়াজ শরীফ

text: নওয়াজ শরীফ ১৯৪৯ সালের ২৫ ডিসেম্বর পাকিস্তানের পাঞ্জাবের লাহোরে জন্মগ্রহণ করেন। শরীফের পরিবার কাশ্মীরী বংশোদ্ভূত পাঞ্জাবী। তার পিতা মুহাম্মদ শরীফ ছিলেন উচ্চ-মধ্যবিত্ত ব্যবসায়ী এবং শিল্পপতি। তার পরিবার অনন্তনাগ জেলা থেকে কাশ্মীরে আসেন ব্যবসায়ের খাতিরে এবং বিংশ শতাব্দীর প্রথম দিকে পাঞ্জাবের অমৃতসর জেলার জাতি উমরা গ্রামে স্থায়ীভাবে বসবাস শুরু করেন। নওয়াজের মাতার পরিবার পুলোয়ামার অধিবাসী ছিল। মুহাম্মদ আলী জিন্নাহ পরিচালিত আন্দোলন এবং ১৯৪৭ সালে পাকিস্তান সৃষ্টির পর তার পিতামাতা অমৃতসর থেকে লাহোরে চলে আসেন। তার পিতা আহলে হাদীসের অনুসারী ছিলেন। নওয়াজের পরিবার মাল্টিমিলিয়ন ডলারের স্টিল ব্যবসায় ইত্তেফাক গ্রুপ এবং কৃষি, পরিবহন ও সুগার মিলের ব্যবসায় শরীফ গ্রুপ এর মালিক। তার ভাই শেহবাজ শরীফ পাঞ্জাবের মুখ্যমন্ত্রী, এবং তার ভাতিজা হামজা শেহবাজ শরীফ পাকিস্তানের জাতীয় মন্ত্রীসভার সদস্য।


title: শরীফ ইমাম

text: ১৯৭১ সালে মুক্তিযুদ্ধে ইমাম পরিবার সক্রিয় ভূমিকা পালন করে। শরীফ ইমাম ও তাঁর বন্ধু সাজেদুর রহমান খান টাকা সংগ্রহ করে অল্প অল্প করে মুক্তিযোদ্ধাদের জন্য পাঠাতেন। বিভিন্ন প্রয়োজনে মুক্তিযোদ্ধারা শরীফ ইমামের ‘কণিকা’ বাড়িতে আসা-যাওয়া করতেন। জুন মাসের শেষের দিকে দুই নম্বর সেক্টর কমান্ডার মেজর খালেদ মোশাররফ এর একটি চিঠি নিয়ে শাহাদাত চৌধুরী ও হাবিবুল আলম আসেন শরীফ ইমামের বাড়িতে। পাকিস্তানি হানাদার বাহিনীর চলাচল ব্যাহত করার উদ্দেশ্যে খালেদ মোশাররফ তাঁর কাছে বাংলাদেশের ব্রিজ ও কালভার্টের ব্যাপারে তথ্য চেয়ে পাঠান। শরীফ ইমাম ব্রিজের ঠিক কোন কোন পয়েন্টে এক্সপ্লসিভ বেঁধে ওড়ালে ব্রিজ ভাঙবে অথচ কম ক্ষতি হবে অর্থাৎ দেশ স্বাধীন হওয়ার পর সহজে মেরামত করা যাবে, সেভাবে বিস্তারিত তথ্য দিতেন মুক্তিযোদ্ধাদের।


title: মোহাম্মদ শরীফ (ক্রিকেটার)

text: মোহাম্মদ শরীফ (জন্ম: ১২ ডিসেম্বর, ১৯৮৫) নারায়ণগঞ্জে জন্মগ্রহণকারী বাংলাদেশের আন্তর্জাতিক ক্রিকেটার। ২০০১ থেকে ২০০২ মেয়াদে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার হিসেবে অংশগ্রহণ করেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করেছেন তিনি। ঘরোয়া ক্রিকেটে ঢাকা বিভাগ, বিমান বাংলাদেশ এয়ারলাইন্স, বরিশাল বিভাগ ও রংপুর রাইডার্সের প্রতিনিধিত্ব করেছেন মোহাম্মদ শরীফ।


title: পীর সাবির শাহ

text:
সৈয়দ মুহাম্মদ সাবির শাহ যিনি পীর সাবির শাহ নামে বেশি পরিচিত, পাকিস্তানের একজন রাজনীতিবিদ এবং পিএমএল(এন) খাইবার পাখতুনখোয়া (কেপিকে)'র সাবেক সভাপতি। তিনি ঐ প্রদেশের ১৯৯৩ সালের ২০ অক্টোবর থেকে ১৯৯৪ সালের ২০ অক্টোবর পর্যন্ত ১৮তম মুখ্যমন্ত্রী হিসেবে দায়িত্ব পালন করেছেন। তিনি ১৯৯৭ থেকে ১৯৯৯ সাল পর্যন্ত পাকিস্তানের প্রধানমন্ত্রী নাওয়াজ শরীফের উপদেষ্টা ছিলেন।
পীর সাবির শাহ পাকিস্তানের হরিপুরের সিরিকোটে বসবাসরত সৈয়দ পরিবারে জন্মগ্রহণ করেন। তার পিতামহ সৈয়দ আহমদ শাহ সিরিকোটি একজন আধ্যাত্মিক সুফি সাধক। তাঁর পিতার নাম সৈয়দ মুহাম্মদ তৈয়্যব শাহ।


title: সবরমতি নদী

text:
সেন্ট্রাল পলিউশন কন্ট্রোল বোর্ড (সিপিবি) পদের অধীনে ন্যাশনাল ওয়াটার কোয়ালিটি প্রোগ্রামকে ভারতের সর্ববৃহৎ দূষিত নদীগুলির একটি হিসাবে সবরমতি নদী চিহ্নিত হয়েছে।
সবরমতি ও তার উপনদীতে বেশ কয়েকটি জলাধার রয়েছে। প্রধান নদীতে ধর্নোয় বাঁধ অবস্থিত। হাথমতী বাঁধ, হার্নান বাঁধ এবং গুহাই বাঁধ সৌরাষ্ট্র উপদ্বীপে অবস্থিত, প্রধান নদী উপকূলীয় অঞ্চলে অবস্থিত, মেশোভো জলাধার, মেশোভো পিক-আপ ওয়াইর, মাজাম বাঁধ এবং ওয়াটারক বাঁধ উপকূলবর্তী অঞ্চলে অবস্থিত। কল্পসর প্রকল্প খাম্বাখ উপসাগরে একটি পরিকল্পিত বাঁধ প্রকল্প।
ঊর্ধ্ব উপত্যকায় আচ্ছাদিত এলাকা এবং প্রধান নদী অবধি । ধারোই বাঁধের অববাহিকাটি ধারীই ঊর্ধ্ব-বেসিন নামে পরিচিত। ধারোই বাঁধ ১৯৭৮ সালে নির্মিত হয়। আহমেদাবাদ থেকে ১৬৫ কিমি উজানে মেহোসনক জেলায়র ধারোই ধারোই বাঁধ অবস্থিত। এই বাঁধের উজানে প্রধান নদীর সম্পূর্ন অংশ বাঁধটির বেসিন। বেসিনের ক্যাচমেন্ট এলাকাটি ৫৫৪০ বর্গ কিমি, যার মধওযে গুজরাটে ২৬৪০ বর্গ কিলোমিটারে অবস্থিত।


title: হাঙ্গেরির ভূগোল

text: দানিউব নদী হাঙ্গেরির সবচেয়ে গুরুত্বপূর্ণ নদী। গোটা হাঙ্গেরিকেই দানিউব নদীর অববাহিকা বলা চলে। দানিউব নদী পশ্চিমে অস্ট্রিয়া থেকে হাঙ্গেরিতে প্রবেশ করেছে এবং উত্তর-পশ্চিমে হাঙ্গেরির সাথে স্লোভাকিয়ার সীমান্ত নির্ধারণ করেছে। বুদাপেশ্‌তের উত্তরে ভাক শহরের কাছে নদীটি দক্ষিণ দিকে খাড়া মোড় নিয়েছে এবং দক্ষিণ দিকে বুদাপেশতের মধ্য দিয়ে প্রবাহিত হয়ে সার্বিয়া ও মন্টেনিগ্রোর দিকে চলে গেছে। হাঙ্গেরির অন্য সব প্রধান নদীই দানিউব নদীর উপনদী। এদের মধ্যে আছে হাঙ্গেরির দীর্ঘতম নদী Tisza, রাবা এবং দ্রাউ নদীগুলি।


title: ভারতের প্রধান নদীসমূহের তালিকা

text:
ভারতের সব বড় বড় নদীগুলি তিনটি প্রধান জলবিভাজিকা থেকে উদ্ভূত :
ভারতীয় উপমহাদেশে হিমালয়ের হিমবাহসমূহ বিস্তৃতভাবে তিনটি নদী অববাহিকায় বিভক্ত করা হয় ,সিন্ধু, গঙ্গা ও ব্রহ্মপুত্র।সিন্ধু অববাহিকার বৃহত্তম সংখ্যক (৩৫০০) হিমবাহ আছে,অথচ গঙ্গা ও ব্রহ্মপুত্র অববাহিকায় যথাক্রমে ১০০০টি ও ৬৬০টি হিমবাহ আছে।
" গঙ্গা-শতদ্রুর ময়দান" নামে পরিচিত (गँगा सतलज का मैदान), এই এলাকায় ১৬টি নদী দ্বারা আপীত হয়।হিমালয় থেকে নির্গত প্রধান নদীগুলি হল সিন্ধু, গঙ্গা, এবং ব্রহ্মপুত্র।নদীগুলি দীর্ঘ, এবং অনেকগুলি গুরুত্বপূর্ণ ও বড় উপনদীসমূহ এসে তাতে মিলেছে।হিমালয় থেকে নির্গত নদীগুলি তাদের উৎস থেকে সাগর অবধি(ভারত আরব সাগর এবং বঙ্গোপসাগরে) পৌছানর জন্য দীর্ঘ পথ অতিক্রম করে।


title: হাঙ্গেরির ভূগোল

text: হাঙ্গেরি প্রায় পুরোটাই সমতল ভূমি। দানিউব নদী উত্তর-পশ্চিমে হাঙ্গেরি-স্লোভাকিয়া সীমান্তের কিয়দংশ গঠন করেছে। সেখান থেকে নদীটি দক্ষিণে বুদাপেশ্‌তের মধ্য দিয়ে প্রবাহিত হয়ে হাঙ্গেরিকে দুইটি সাধারণ অঞ্চলে ভাগ করেছে। দানিউবের পূর্ব পাড়ে অবস্থিত অঞ্চলটি একটি নিম্ন, ঢেউখেলানো সমভূমি যা বৃহৎ হাঙ্গেরীয় সমভূমি বা বৃহৎ Alföld নামে পরিচিত। এই সমভূমিটি পূর্বে রোমানিয়াতে এবং দক্ষিণে সার্বিয়া ও মন্টেনিগ্রোতে বিস্তৃত। উত্তর-পশ্চিম হাঙ্গেরিতে অবস্থিত অপেক্ষাকৃত ক্ষুদ্রাকার সমভূমিটির নাম ক্ষুদ্র Alföld এবং এটি স্লোভাকিয়া পর্যন্ত চলে গেছে। বৃহৎ Alföld সমভূমিটি হাঙ্গেরির তিন-চতুর্থাংশ এলাকা গঠন করেছে। এটি পুরোপুরি সমতল নয়। পশ্চিম দিকে এটি বেশ পাহাড়ি আকার ধারণ করেছে। এটি হাঙ্গেরির প্রধান কৃষিভূমি। এখানে ভুট্টা, গম, সূর্যমুখী, মিষ্টি বিট, লাল মরিচ ও অন্যান্য খাদ্যশস্য উৎপাদন করা হয় এবং এখানকার তৃণভূমিতে ভেড়া চরানো হয়। চারণভূমিগুলি puszta নামে পরিচিত। হাঙ্গেরীয় লোকগীতি, নৃত্য ও সাহিত্যে এই pusztaগুলিতে উনিশ শতকের রাখাল ও তাদের গবাদি পশুর পাল নিয়ে অনেক বর্ণনা আছে। ক্ষুদ্র সমভূমিটিও উর্বর এবং এখানে ব্যাপক চাষাবাদ হয়।


title: হাঙ্গেরির ভূগোল

text: বালাতন হ্রদ হাঙ্গেরির প্রধান হ্রদ। এটি গোটা মধ্য ইউরোপের বৃহত্তম হ্রদ। এটি হাঙ্গেরির প্রধান অবকাশযাপন কেন্দ্র ও স্বাস্থ্য স্পা। এর দক্ষিণ তীরের বালুকাময় বেলাভূমিগুলি সুপরিচিত। হ্রদের উত্তর তীরের আঙ্গুরক্ষেতগুলি থেকে হাঙ্গেরির সবচেয়ে ভাল ওয়াইনগুলির কয়েকটি তৈরি হয়। বালাতন হ্রদ অঞ্চলে পশুশিকার খেলা হয়। এখানে অনেক দুর্লভ জলজ পাখি ও মাছ দেখতে পাওয়া যায়। উত্তর-পশ্চিমে অস্ট্রিয়ার সাথে হাঙ্গেরি নয়জিডলার হ্রদটির অংশীদার।


title: কাবেরী নদী

text: কাবেরী নদী (ইংরেজি: "Cauvery"; কন্নড়: ಕಾವೇರಿ ನದಿ; তামিল: காவிரி ஆறு) ভারতের অন্যতম প্রধান নদী। হিন্দু বিশ্বাস অনুযায়ী এই নদী পবিত্র। কর্ণাটক রাজ্যের কোডাগু জেলায় অবস্থিত পশ্চিমঘাটের টালাকাবেরী নামক স্থানে এই নদীর উৎপত্তি। অতঃপর দক্ষিণ ও পূর্বে কর্ণাটক ও তামিলনাড়ু রাজ্যদ্বয়ের মধ্য দিয়ে প্রবাহিত হয়ে দাক্ষিণাত্য মালভূমির দক্ষিণ-পশ্চিম নিম্নভূমি হয়ে দুটি প্রধান শাখায় বিভক্ত হয়ে এই নদী বঙ্গোপসাগরে পতিত হয়েছে।


title: রাঙ্গামাটি জেলা

text: রাঙ্গামাটি জেলার প্রধান নদী কর্ণফুলি। এ নদী ভারতের লুসাই পাহাড় থেকে উৎপন্ন হয়ে রাঙ্গামাটি উত্তর-পূর্ব সীমান্ত দিয়ে ঠেগা নদীর মোহনা হয়ে এ অঞ্চলে প্রবেশ করেছে। কর্ণফুলি নদীর উপনদীগুলো হল কাচালং, মাইনী, চেঙ্গি, ঠেগা, সলক, রাইংখ্যং। এছাড়া এ জেলায় রয়েছে বাংলাদেশের বৃহত্তম কাপ্তাই হ্রদ। এ উপনদীগুলো বর্ষাকালে যথেষ্ট খরস্রোতা থাকলেও শুষ্ক মৌসুমে নাব্যতাসহ পানির পরিমাণ প্রায় থাকেনা।


title: গোয়া

text: গোয়ার সাতটি প্রধান নদী হলো জুয়ারি, মান্ডোভি, তেরেকহোল, চপোরা, গালগিবাগ, কুম্বারুয়া খাল, তালপোনা ও সাল। জুয়ারী এবং মন্দোভিটি হল কুম্বারজুয়া খালের অভ্যন্তরস্থ সবচেয়ে গুরুত্বপূর্ণ নদী, যা একটি বড় এস্তুয়ারিন জটিল গঠন করে। এইসব নদী দক্ষিণ পশ্চিম বর্ষাকালে বৃষ্টিপাত করে এবং তাদের উপকূলটি রাজ্যের ভৌগোলিক এলাকার 69% জুড়ে দেয়। এই নদীগুলি ভারতের সবচেয়ে ব্যস্ততম সংস্থা। গোয়া 40 প্রজাতির তুষার, আট সামুদ্রিক, এবং প্রায় 90 নদী দ্বীপ রয়েছে। গোয়া নদীর মোট নৌযান দৈর্ঘ্য 253 কিমি (157 মাইল)। গোয়াবঙ্গে কাদম্বব রাজবংশের শাসনকালে নির্মিত 300 টিরও অধিক প্রাচীন পানির ট্যাংক এবং 100 টি ঔষধি স্প্রিংস রয়েছে।


title: সরস্বতী নদী

text:
সরস্বতী নদী ভাগীরথী নদীর একটি শাখানদ ছিল, যা ১৬ শতক পর্যন্ত সক্রিয় ছিল, কিন্তু বর্তমানে এর প্রায় অস্তিত্ব নেই।
হুগলীর সপ্তগ্রাম ছিল প্রধান নদীবন্দর, প্রধান শহর, ত্রিবেণী হোল গঙ্গা ও তার দুই প্রধান শাখানদী যমুনা ও সরস্বতীর সঙ্গমস্থল। ষোড়শ শতকেও ত্রিবেণী থেকে দক্ষিণ পশ্চিম দিক ধরে সপ্তগ্রাম হয়ে বয়ে চলত সরস্বতী নদী। যমুনা নদী বইত দক্ষিণ পূর্ব দিক ধরে। যমুনা বর্তমানেও বইছে খালের আকারে, ইচ্ছামতী থেকে বেরিয়ে  গোবরডাঙা-গাইঘাটা- হরিণঘাটা হয়ে কোথাও হারিয়ে গেছে,কোথাও আবার নালার আকারে ইতস্তত গংগায় পড়েছে। সপ্তম শতাব্দী থেকে ধীরে ধীরে সরস্বতীর উৎপত্তিস্থলে পলি জমতে শুরু করে এবং ধীরে ধীরে ষোড়শ শতক নাগাদ প্রায় শুকিয়ে যায়। সেই সরস্বতীর অবশেষ এখন নিতান্তই খাল, ক্ষীণজলের ধারা, দূষিত জলাশয় আকারে ত্রিবেনী থেকে বেরিয়ে শঙ্খনগর, সপ্তগ্রাম পার করে হারিয়ে গেছে প্রবাহপথ। একটি মজে যাওয়া শাখা আন্দুল কলেজের পাশ হয়ে এখনও বইছে। তারপর বুজে গেছে অথবা আটকে গেছে জনবসতির চাপে, কচুরিপানায় কিংবা মাছের ভেরিতে, নদী গিলে ফেলা ইট ভাটায়। অতীতে সরস্বতী বাংলার নদী বন্দর নগরের উন্নয়ন ও পতন একটি গুরুত্বপূর্ণ ভূমিকা পালন করেছিল। প্রাথমিকভাবে, প্রধান সমুদ্র বন্দর নগর তাম্রলিপ্ত ছিল, যার পতনের পর সপ্তগ্রাম আসে, এবং পরিশেষে কলকাতা।


title: পুরুলিয়া জেলা

text: কংসাবতী পুরুলিয়া জেলার প্রধান নদী। এই নদী অযোধ্যা মালভূমির উত্তর ঢাল থেকে উৎপন্ন হয়ে দক্ষিণপূর্ব অভিমুখে প্রবাহিত হয়েছে। কুমারী নদী কংসাবতীর সর্বাপেক্ষা গুরুত্বপূর্ণ উপনদী। এই নদী বাঘমুন্ডি পাহাড়ের নিকট উৎপন্ন হয়ে দক্ষিণ-পূর্ব অভিমুখে প্রবাহিত হয়েছে। এই জেলায় কংসাবতীর অপরাপর উপনদীগুলি হল সাহারা জোড়, বান্ধু নদী, হোবরি জোরি, হনুমন্ত নদী, চাকনা নদী, তেরে নদী ইত্যাদি। সুবর্ণরেখা জেলার পশ্চিম সীমান্ত ঘেঁষে প্রবাহিত হয়েছে। পুরুলিয়ায় এর প্রধান শাখানদীগুলি হল রূপাই, রাড়ডু, সাভা ও শঙ্খ নদী। দামোদর নদ জেলার উত্তর সীমান্ত বরাবর এবং দ্বারকেশ্বর নদ উত্তর-পূর্ব সীমান্ত ঘেঁষে প্রবাহিত। মালভূমিতে উৎপন্ন বলে শীত ও গ্রীষ্মকালে এই জেলার নদনদীগুলিতে জল খুবই কম থাকে; কিন্তু বর্ষায় জলের পরিমাণ প্রভূত বৃদ্ধি পায়; এমনকি মাঝে মাঝে দুই কূল ছাপিয়ে বন্যাও দেখা দেয়।


title: হেয়ার স্কুল

text:
হেয়ার স্কুল ভারতের পশ্চিমবঙ্গ রাজ্যের কলকাতা শহরে অবস্থিত একটি বিদ্যালয়। এটি কলকাতার প্রাচীনতম বিদ্যালয়গুলির অন্যতম। স্কুলটি বর্তমানে মাধ্যমিক ও পশ্চিমবঙ্গ উচ্চ মাধ্যমিক শিক্ষা পর্ষদের অধীনে প্রথম হতে দ্বাদশ শ্রেণী পর্যন্ত শিক্ষা প্রদান করে থাকে। শিক্ষাব্রতী ডেভিড হেয়ার রাজা রামমোহন রায় এর সহযোগিতায় ঊনবিংশ শতকে এই স্কুলটি প্রতিষ্ঠা করেন। কত সালে এটি স্থাপিত হয়, তা নিয়ে বিতর্ক আছে, তবে স্কুলের বরাত অনুসারে এটি ১৮১৮ সালে স্থাপিত হয়। ব্রিটিশ শাসনামলে ভারতবর্ষে পশ্চিমী শিক্ষা ব্যবস্থার প্রচলনে স্কুলটি যথেষ্ট ভূমিকা রেখেছে।
কলকাতা স্কুল বুক সোসাইটি (Calcutta School Book Society) এবং হিন্দু কলেজ (যা পরে প্রেসিডেন্সী কলেজ হয়) প্রতিষ্ঠা করার পর ডেভিড হেয়ার কলেজটির ঠিক বিপরীতে এই স্কুলটি প্রতিষ্ঠা করেন। স্কুলটির নাম (অরপুলি পাঠশালা ও) কলুটোলা ব্রাঞ্চ স্কুল থেকে পরে ১৮৬৭ সালে পিয়ারীমোহন বন্দোপাধ্যায়ের সময়ে বদলে নাম রাখা হয় হেয়ার স্কুল।


title: ক্যালকাটা স্কুল-বুক সোসাইটি

text: সোসাইটির চাঁদাদাতা সদস্যদের উৎসাহে ভাটা পড়লেও সরকারি সাহায্যে আরও কিছুকাল এটি টিকে থাকে এবং পাঠ্যপুস্তক রচনা ও প্রকাশের কাজ চালিয়ে যায়। সোসাইটি ইংরেজি, বাংলা, সংস্কৃত, হিন্দুস্থানি, ফার্সি ও আরবি ভাষায় পুস্তক ও প্রচারপত্র প্রকাশ করে। ১৮২১ সাল পর্যন্ত প্রকাশিত গ্রন্থের সংখ্যা ছিল ১,২৬,৪৬৪।


title: ক্যালকাটা স্কুল-বুক সোসাইটি

text: সোসাইটি প্রথম চার বছর নিয়মিত কার্যক্রম পরিচালনা করে, পরে অনিয়মিত হয়ে পড়ে। ১৮৩৪ সালের বার্ষিক সভার রিপোর্টে পরিচালনা পরিষদে মুসলিম সদস্য হিসেবে মৌলভি করম হোসাইন, মৌলভি মোহাম্মদ সাঈদ ও সৈয়দ আজিমউদ্দীনের নাম পাওয়া যায়। হিন্দু সদস্যসংখ্যা আনুপাতিক হারে হ্রাস পায়।


title: সিভিল এভিয়েশন উচ্চ বিদ্যালয়, কুর্মিটোলা

text: এই স্কুলটির অবকাঠামো ইংরেজি অক্ষর এইচ (H) এর মত।স্কুল ভবন দুই তলা।তবে নবনির্মিত ভবন তিন তলা। তৈরী হচ্ছে কলেজ শাখাও। স্কুলটির সামনে ২০০ মিটার বিশাল খেলার মাঠ আছে। স্কুলটির ভিতরে পিটি করার জন্য যথেষ্ট জায়গা রয়েছে এবং একটি ক্যান্টিন রয়েছে। স্কুলটির দুটি শিফট রয়েছে। মর্নিং শিফট মেয়েদের ও কেজি থেকে ক্লাস ২ পর্যন্ত ছেলেদের জন্য ও ডে শিফট ৩য় থেকে ১০ম শ্রেণির ছেলেদের জন্য। দুই শিফটেই ৬ পিরিয়ড করে ক্লাস হয়। তৃতীয় পিরিয়ডের পর টিফিন পিরিয়ড শুরু হয়। প্রত্যেকটি ক্লাস ৩৫-৪০ মিনিট হয়।


title: ক্যালকাটা মেডিক্যাল স্কুল

text: চিকিৎসা বিজ্ঞান পঠনপাঠনের জন্য সরকারী ক্যাম্পবেল মেডিক্যাল স্কুলের চিকিৎসা পাঠ্যক্রম গৃহীত হয়। বাংলা ভাষাকে শিক্ষাদানের মাধ্যম হিসেবে স্থির করা হয়ব এবং পঠন পাঠনের সময়কাল নির্ধারিত হয় ৩ বছর। প্রথমে সামান্য কয়েকজন শিক্ষক এবং মাত্র আটজন ছাত্র নিয়ে স্কুলের পঠন পাঠন শুরু হলেও ১৮৯৯ খৃষ্টাব্দের মধ্যে ছাত্রসংখ্যা বেড়ে দাঁড়ায় ২৬০ জন। সরকারের অনুমতি না থাকায় প্রথম দিকে এখানে শবব্যবচ্ছেদের ছিল না। ১৮৮৯ খৃষ্টাব্দে সরকারের অনুমতি নিয়ে এখানে শবব্যবচ্ছেদের ব্যবস্থা হয়। প্রতিষ্ঠানের প্রথম দিকের বছরে আর্থিক অভাবের জন্য স্কুল সংলগ্ন হাসপাতাল স্থাপিত না হওয়ায় ছাত্ররা মেয়ো নেটিভ হাসপাতালে নিদানিক শিক্ষা এবং সুকিয়া স্ট্রিট ও চিত্পুরের অনাবাসিক চিকিৎসা কেন্দ্রে ক্লিনিক্যাল শিক্ষা গ্রহণ করত। অ্যালবার্ট ভিক্টর হাসপাতালের প্রতিষ্ঠার পর ছাত্ররা এখানেই যাবতীয় শিক্ষালাভ করার সুযোগ পায়।


title: ক্যালকাটা স্কুল-বুক সোসাইটি

text: যে-কোন অঙ্কের বার্ষিক চাঁদা দিয়ে সোসাইটির সদস্য হওয়া যেত। প্রথম বছর চাঁদাদাতা মোট ২২৫ জন সদস্যের মধ্যে ১১৭ জন ছিলেন ইউরোপীয়, ৬৮ জন মুসলমান ও ৩০ জন হিন্দু। মুর্শিদাবাদের নবাব জয়নুল আবেদীন, ঢাকার নবাব নুসরত জঙ্গ ও লক্ষ্মৌর নবাব ইমতিয়াজ-উদ-দৌলা মোটা অঙ্কের চাঁদা দেন।


title: ক্যালকাটা স্কুল-বুক সোসাইটি

text: কলিকাতা স্কুল-বুক সোসাইটি বা ক্যালকাটা স্কুল-বুক সোসাইটি(Calcutta School Book Society) শিক্ষাবিষয়ক একটি প্রতিষ্ঠান, যা ১৮১৭ সালে ব্রিটিশ সরকার ও দেশীয় পণ্ডিতদের উদ্যোগে কলকাতায় প্রতিষ্ঠিত হয়। এর প্রধান লক্ষ্য ছিল স্কুল পর্যায়ের পাঠ্যপুস্তক রচনা ও প্রকাশ করে সেগুলি মক্তব-মাদ্রাসা-পাঠশালার মতো দেশীয় বিদ্যালয়গুলিতে সরবরাহ করা। সোসাইটির গঠনতন্ত্র অনুযায়ী ব্যবস্থাপনা পরিষদের ২৪ জন সদস্যের মধ্যে ১৬ জন ছিলেন ইউরোপীয় ও আটজন দেশীয় এবং দুজন সেক্রেটারির মধ্যে একজন ইউরোপীয় ও একজন দেশীয়। দেশীয়দের মধ্যে ছিলেন মৌলভি আমিনুল্লাহ, মৌলভি করম হোসাইন, মৌলভি আবদুল ওয়াহিদ, মৌলভি আবদুল হামিদ, মৃত্যুঞ্জয় বিদ্যালঙ্কার, তারিণীচরণ মিত্র, রাধাকান্ত দেব ও রামকমল সেন। আমিনুল্লাহ ছিলেন কলকাতা মাদ্রাসার শিক্ষক; করম হোসাইন, মৃত্যুঞ্জয় ও তারিণীচরণ ছিলেন ফোর্ট উইলিয়ম কলেজের শিক্ষক এবং রাধাকান্ত ছিলেন কলকাতার নব্যধনী ও সমাজপতি। এফ আর্ভিং ও তারিণীচরণ সোসাইটির সেক্রেটারির দায়িত্ব পালন করেন।


title: ক্যান্টনমেন্ট পাবলিক স্কুল এন্ড কলেজ, সৈয়দপুর

text: এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। অভিভাবকদের সঙ্গে মত বিনিময়ের জন্য আছে অভিভাবক দিবসের ব্যবস্থা। শিক্ষার্থীদের মধ্যে উৎসাহ উদ্দীপনা ও প্রতিযোগিতামূলক মনোভাব সৃষ্টির লক্ষ্যে সকল শিক্ষার্থীকে চারটি হাউজে বিন্যস্ত করে নিয়মিতভাবে বিভিন্ন আন্তঃ হাউজ প্রতিযোগিতা; যেমন – বির্তক, আবৃত্তি, সঙ্গীত, খেলাধুলা, চিত্রাংকন, দেয়াল পত্রিকা প্রকাশ প্রভৃতি প্রতিযোগিতা অনুষ্ঠিত হয়। এছাড়াও বি এন সি সি, স্কাউটস, গার্ল গাইডস, রেড ক্রিসেন্ট প্রভৃতি সংগঠনের শাখা রয়েছে।


title: কাদিরাবাদ ক্যান্টনমেন্ট স্যাপার কলেজ

text: ক্লাস রুটিন অনুযায়ী প্রতি বৃহস্পতিবার সোসাইটি ক্লাস অনুষ্ঠিত হয়। এই ক্লাসে সাধারণ জ্ঞান, গণিত অলিম্পিয়াড, কুইজ প্রতিযোগীতা, ভাষা প্রতিযোগীতা, চিত্রাঙ্কন নিয়ে আলোচনা করা হয়। সেনাসদর কর্তৃক আয়োজিত আন্তঃপাবলিক স্কুল এন্ড কলেজ বিতর্ক প্রতিযোগিতা ২০১২ তে কলেজটি রানার-আপ হওয়ার গৌরব অর্জন করেছে। ২০১৩ সালে জাতীয় মেধা অন্বেষণ প্রতিযোগিতায় কলেজ ছাত্রী সামিয়া জাহান শামা মেধা তালিকায় স্থান অর্জন করে এবং সম্পূর্ণ রাষ্ট্রীয় ব্যবস্থাপনায় জাপান সফর করে। নিয়মিতভাবে প্রতিবছর বার্ষিক ক্রিয়া প্রতিযোগিতা, সাংস্কৃতিক অনুষ্ঠানের পাশাপাশি আন্তঃহাউজ টূর্ণামেন্ট অনুষ্ঠিত হয়ে থাকে। সামরিক ভূমি এবং সেনানিবাস অধিদপ্তর কর্তৃক পরিচালিত জরিপে এই কলেজটি বরাবরই সেরা দশ এর মধ্যে অবস্থান করে।


title: ক্যালকাটা স্কুল-বুক সোসাইটি

text: স্কুল-বুক সোসাইটির কার্যক্রম মুখ্যত কলকাতার চৌহদ্দির মধ্যেই সীমাবদ্ধ ছিল। বিদ্যালয় ভবন ও পাঠ্যপুস্তকের সংস্কার সাধন এবং সেগুলির চাহিদা পূরণের উদ্দেশ্যে ইউরোপীয় শাসক ও মিশনারি এবং দেশীয় পণ্ডিত-মুনশি এই সংগঠনে একত্রে মিলিত হলেও তাঁরা এদেশের শিক্ষাব্যবস্থা ও জ্ঞানচর্চায় বড় রকমের পরিবর্তন আনতে পারেন নি। মৌলভি-মুনশিরা উদু-ফার্সি-আরবিকে অঁাকড়ে থাকায় এবং ইংরেজি ও বাংলাকে গ্রহণ না করায় বাঙালি মুসলিম জনসাধারণ এ প্রতিষ্ঠান দ্বারা খুব বেশি প্রভাবিত হয় নি। যাঁরা শিক্ষা ও গ্রন্থ-রচনায় জড়িত ছিলেন তাঁদের অধিকাংশই ছিলেন লক্ষ্মৌ-দিল্লি-আফগানিস্তান-আরব থেকে আগত অভিবাসী। ১৮৬২ সালে সোসাইটি ভার্নাকুলার লিটারেচার সোসাইটির সঙ্গে একীভূত হয়ে যায়।


title: হাঙ্গেরির ভূগোল

text: দানিউব নদী হাঙ্গেরির সবচেয়ে গুরুত্বপূর্ণ নদী। গোটা হাঙ্গেরিকেই দানিউব নদীর অববাহিকা বলা চলে। দানিউব নদী পশ্চিমে অস্ট্রিয়া থেকে হাঙ্গেরিতে প্রবেশ করেছে এবং উত্তর-পশ্চিমে হাঙ্গেরির সাথে স্লোভাকিয়ার সীমান্ত নির্ধারণ করেছে। বুদাপেশ্‌তের উত্তরে ভাক শহরের কাছে নদীটি দক্ষিণ দিকে খাড়া মোড় নিয়েছে এবং দক্ষিণ দিকে বুদাপেশতের মধ্য দিয়ে প্রবাহিত হয়ে সার্বিয়া ও মন্টেনিগ্রোর দিকে চলে গেছে। হাঙ্গেরির অন্য সব প্রধান নদীই দানিউব নদীর উপনদী। এদের মধ্যে আছে হাঙ্গেরির দীর্ঘতম নদী Tisza, রাবা এবং দ্রাউ নদীগুলি।


title: রিউ নেগ্রু

text: রিউ নেগ্রু (পর্তুগিজ ও স্পেনীয় ভাষায়: Río Negro) (বাংলায় অর্থ "কালো নদী")দক্ষিণ আমেরিকার একটি নদী এবং আমাজন নদীর একটি প্রধান উপনদী। এটি গুয়াইনিয়া নদী নামে দক্ষিণ-পূর্ব কলম্বিয়ায় উৎপত্তি লাভ করেছে এবং পূর্বদিকে প্রবাহিত হয়ে কলম্বিয়া ও ভেনেজুয়েলার মধ্যে সীমান্তের অংশবিশেষ তৈরি করেছে। এরপর এটি দক্ষিণে ব্রাজিলে প্রবেশ করে দক্ষিণ-পূর্ব দিকে অগ্রসর হয়ে মানাউশ শহরের কাছে আমাজন নদীতে পতিত হয়েছে। এর মোট দৈর্ঘ্য ২,৩০০ কিমি। বাউপেস ও রিউ ব্রাঁকু এর প্রধান উপনদী। কাসিকিয়ারে নদী নেগ্রু নদীকে অরিনোকো নদীর সাথে সংযুক্ত করেছে। রিউ নেগ্রু বিশ্বের বৃহত্তম কালো পানির নদী। আমাজন অরণ্যের ঝরা পাতার ট্যানিন এর রঙ কালো করেছে।


title: সিন্ধু নদ

text: নদীটির মোট নিষ্কাশন ক্ষেত্র ১,১৬৫,০০০ কিমি ২ (৪৫০,০০০ বর্গ মাইল) অতিক্রম করেছে। এর আনুমানিক বার্ষিক প্রবাহ প্রায় ২৪৩ কিলোমিটার (৫৮ কিলোমিটার), যা নীল নদীর দ্বিগুণ এবং টাইগ্রিস ও ইউফ্রেটস নদীগুলির মিলিত প্রবাহের তিনগুণ, যা বার্ষিক প্রবাহের দিক দিয়ে বিশ্বের ২১অম বৃহত্তম নদী সৃষ্টি করেছে। লাদাখে জানসকার বাম তীরভূমির উপনদী। সমভূমিতে, বাম তীরভূমির উপনদী পাঞ্জনাড যার নিজের পাঁচটি প্রধান উপনদী রয়েছে, যথা চন্দ্রভাগা/চেনব, বিতস্তা/ঝিলাম, ইরাবতী, বিপাশা এবং শতদ্রু। এর প্রধান দক্ষিণ তীরবর্তী শাখাগুলি হল শোক, গিলগিট, কাবুল, গোমল এবং কুররাম। পর্বতীয় ঝরনা থেকে নির্গত এবং হিমবাহ এবং হিমালয়ের নদীসমূহের দ্বারা প্রতিপালিত নদী সমৃদ্ধ বনভূমি, সমতলভূমি এবং অনুর্বর গ্রামাঞ্চলের বাস্তুসংস্থান ব্যবস্থাকে সমৃদ্ধ করে।


title: আর্জেন্টিনা

text: আর্জেন্টিনার প্রধান প্রধান নদীর মধ্যে রয়েছে পারানা নদী ও উরুগুয়াই নদী (নদী দুটি একত্র হয়ে রিও দে লা প্লাতা নদী গঠন করেছে), সালাদো নদী, রিও নেগ্রো নদী, সান্তা ক্রুস নদী, পিকোমাইয়ো নদী, বের্মেহো নদী ও কোলোরাদো নদী। এই সব নদীর পানি আর্জেন্টিনীয় সাগরে গিয়ে পড়েছে। আটলান্টিক সাগরের যে অগভীর অংশটি আর্জেন্টিনীয় শেলফ বা সমুদ্র-তাকের উপরে অবস্থিত, তাকেই আর্জেন্টিনীয় সাগর নামে ডাকা হয়। এটি একটি অস্বাভাবিকভাবে প্রশস্ত মহাদেশীয় মঞ্চ। এই সাগরের পানি দুইটি প্রধান মহাসাগরীয় স্রোতের প্রভাবাধীন: উষ্ণ ব্রাজিল স্রোত এবং শীতল ফকল্যান্ডস স্রোত।


title: দজলা

text: দজলার প্রধান প্রধান উপনদী হল বৃহৎ জাব, ক্ষুদ্র জাব, দিয়ালা এবং আল উজায়িম। এগুলি সবই ইরাকের অভ্যন্তরে দজলানদীর সাথে মিলিত হয়েছে। তবে বৃহৎ জাব নদী তুরস্কে এবং ক্ষুদ্র জাব ও দিয়ালা নদী ইরানে উৎপত্তি লাভ করেছে। দজলা নদীর তীরে অবস্থিত প্রধান শহরের মধ্যে আছে তুরস্কের দিয়ারবাকির এবং ইরাকের মোসুল ও বাগদাদ শহর। দজলা নদী অত্যন্ত অগভীর বলে এখানে ছোট নৌকা ছাড়া আর কিছু চালানো যায় না। বিশেষত বাগদাদের পর থেকে নদীটি একাধিক অগভীর শাখার বিভক্ত হয়ে গেছে এবং ঘন জলাভূমির মধ্য দিয়ে অগ্রসর হয়েছে।


title: যমুনা নদী (বাংলাদেশ)

text: যমুনা গোয়ালন্দের কাছে পদ্মা নদীর সাথে মিশেছে। এর পূর্ব নাম জোনাই। ১৭৮৭ সালের বন্যায় ব্রহ্মপুত্র নতুন খাতে প্রবাহিত হয়ে এই নদীর সৃষ্টি করেছে। উৎপত্তিস্থল হতে এর দৈর্ঘ্য ২৪০ কিলোমিটার। যমুনা নদীর সর্বাধিক প্রস্থ ১২০০ মিটার(আরিচা) যমুনার প্রধান উপনদী গুলো হল তিস্তা, ধরলা, করতোয়া, আত্রাই, সুবর্ণশ্রী। করতোয়া যমুনার দীর্ঘতম এবং বৃহত্তম উপনদী।


title: রিও গ্রান্দে দে সান্তিয়াগো

text: রিও গ্রান্দে দে সান্তিয়াগো (স্পেনীয় ভাষায়: Río Grande de Santiago) পশ্চিম মধ্য মেক্সিকোর একটি নদী। লের্মা নদীর সাথে মিলে এটি মেক্সিকোর দীর্ঘতম নদীব্যবস্থা গঠন করেছে। নদীটি মেক্সিকোর হালিস্কো রাজ্যের চাপালা হ্রদে উৎপত্তি লাভ করে ৫৪৭ কিলোমিটার ধরে উত্তর-পশ্চিমে প্রবাহিত হয়ে নায়ারিত রাজ্যের সান ব্লাস শহরের কাছে প্রশান্ত মহাসাগরে পতিত হয়েছে। হালিস্কো রাজ্যে নদীটির উপর একটি বিখ্যাত জলপ্রপাত আছে, যার নাম হুয়ানাকাৎলান। নদীটি নৌপরিবহনের উপযোগী নয়, তবে এটি সেচ কাজে ও জলবিদ্যুৎ উৎপাদনে ব্যবহার করা হয়।


title: রিও গ্রান্দে

text: রিও গ্রান্দে বা রিও ব্রাভো উত্তর আমেরিকার একটি নদী। এটি মার্কিন যুক্তরাষ্ট্রের কলোরাডো অঙ্গরাজ্যের দক্ষিণ-পশ্চিম অংশে সান হুয়ান পর্বতমালায় উৎপত্তি লাভ করে মোটামুটি দক্ষিণ-পূর্ব দিকে প্রবাহিত হয়ে প্রথমে নিউ মেক্সিকো অঙ্গরাজ্যে প্রবেশ করেছে এবং তার পর টেক্সাস অঙ্গরাজ্য ও মেক্সিকোর মধ্যে প্রায় ২১০০ কিলোমিটার দীর্ঘ সীমানা নির্ধারণ করেছে। শেষ পর্যন্ত এটি টেক্সাসের ব্রাউনসভিল শহরের কাছে মেক্সিকো উপসাগরে পতিত হয়েছে। রিও গ্রান্দের মোট দৈর্ঘ্য প্রায় ৩,১০০ কিলোমিটার। এটি উত্তর আমেরিকার দীর্ঘতম নদীগুলির একটি, কিন্তু অগভীর বলে বাণিজ্যিক নৌপরিবহনের উপযোগী নয়। স্পেনীয়রা ১৫৪০ সালে এখানে পদার্পণের আগে আদিবাসী আমেরিকানেরা নদীটিকে সেচ কাজের জন্য ব্যবহার করত। বর্তমানে নদীটিকে কেন্দ্র করে প্রধান সেচ প্রকল্পগুলি নিউ মেক্সিকো অঙ্গরাজ্যের এলিফ্যান্ট বিউট এবং কাবাল্লো জলাধারগুলিতে অবস্থিত। নদীর পানি সেচ করে এর অববাহিকায় যেসব ফসল ফলানো হয়, তাদের মধ্যে আছে তুলা, লেবু জাতীয় ফল, এবং বিভিন্ন সব্জি। মেক্সিকোতে নদীটি রিও ব্রাভো নামে পরিচিত।


title: ব্রুনাইউ নদী

text: ব্রুনাইউ নদী ব্যবস্থার উত্তর এলকো কাউন্টির হেম্বল্ট-টুয়েবে ন্যাশনাল বনের জার্বিজ এবং মাউন্টেন সিটি রেঞ্জার জেলাসমূহের মধ্যে এবং এর কাছাকাছি উৎপত্তি।তিনটি প্রধান নদী হল পূর্ব ফর্ক ব্রুনাই নদীর, পশ্চিম ফর্ক ব্রুনাই নদীর এবং জারবিজ নদী, যা সাধারণত উঁচুতে প্রবাহিত হয়।জারবিজ নদী পশ্চিম ফর্ক যোগদান, তারপর পূর্ব এবং পশ্চিম ফোর্বস প্রধান ব্রুনউ নদীর গঠন যোগদান করে।শেপ ক্রিক এবং জ্যাকস ক্রিক পশ্চিম থেকে যোগদান করে, এবং ক্লোভার ক্রিক পূর্ব থেকে যোগদান করে।বেশিরভাগ নদী এলাকা জলবায়ুগুলি উচ্চ প্লেটেশনের দ্বারা চিহ্নিত হয় যার মাধ্যমে ব্রুনাউ এবং এর উপনদী গভীর, নিখুঁত খাল, বিশেষত মধ্যম ব্রুনাই নদী এবং জার্জিজ নদী, ভেপ ক্রিক এবং পূর্ব ফোর ব্রুনাইয়ের নিম্নতর সীমানার মধ্যে পড়ে।


title: নিকারাগুয়া

text:
নিকারাগুয়ার প্রধান নদী রিও সান হুয়ান। নিকারাগুয়া হ্রদ থেকে এই নদী উৎপন্ন হয়ে প্রথমে দক্ষিণবাহী ও তারপরে পুবমুখে প্রবাহিত হয়ে ক্যারিবীয় সাগরে পতিত হয়েছে। নিকারাগুয়া হ্রদ এই নদীটির দ্বারাই ক্যারিবীয় সাগরের সাথে যুক্ত হওয়ায় ১৯২ কিলোমিটার লম্বা এই নদীটি অনেকসময় "এল দেসাহুয়াদেরো" (নর্দমা) নামেও অভিহিত হয়ে থাকে। সম্পূর্ণ নাব্য এই নদীটির এক বড় অংশ নিকারাগুয়া ও কোস্তা রিকার সীমানা দিয়ে প্রবাহিত। তথাকথিত নিকারাগুয়া হাঙর বা মিষ্ট জলের ষাঁড় হাঙ্গর ও অন্যান্য বহু জলজ প্রাণীর আবাসস্থল এই নদী। হ্রদ থেকে রিও সান হুয়ান নদী যেখানে বেরিয়েছে, সেখানে এক জায়গায় নদী থেকে প্রশান্ত মহাসাগরের দূরত্ব মাত্র ২৪ কিলোমিটার। তাই এই নদীকে ঘিরে পানামা খালের বিকল্প একটি আন্তর্মহাসাগরীয় খাল খননের পরিকল্পনা বারে বারে আলোচনায় উঠে এসেছে, যদিও নানা কারণে তা এখনও বাস্তবায়িত হয়ে ওঠেনি। মানাগুয়া হ্রদ অপরদিকে রিও তিপিতাপা নদী দ্বারা নিকারাগুয়া হ্রদের সাথে যুক্ত। এই নদীটি উত্তরে মানাগুয়া হ্রদ থেকে উৎপন্ন হয়ে দক্ষিণবাহী হয়ে নিকারাগুয়া হ্রদে পড়েছে।
দেশের পূর্বদিকে ক্যারিবীয় নিম্নভূমি অঞ্চলটি অনেকগুলি নদী অধ্যুষিত। পূর্ববাহী এই নদীগুলির মধ্যে সবচেয়ে বড় রিও কোকো। দেশের উত্তর সীমা ধরে প্রবাহিত এই নদী মধ্য আমেরিকার বৃহত্তম নদী। এছাড়াও এই অঞ্চলের অন্য নদীগুলির মধ্যে এসকনদিদো, রিও গ্রান্দে দ্য মাতাহালপা, প্রিনসাপোলকা, প্রভৃতি উল্লেখযোগ্য।


title: সম্পূর্ণ কর্মসংস্থান

text: যুক্তরাজ্যের জন্য, ওআইসিডি বলেছে, ১৯৮৮এবং ১৯৯৭ সালের মধ্যে, NAIRU (বা স্ট্রাকচারাল বেকারত্ব) গড় গড় ৮.৫% এর সমান, ২০০৪ থেকে ২০০৭,৫, ৫, ১৯৯৮, ২০০৪, ২০০৫, ২০০৬, ২০০৭ এবং ২০০৮এর মধ্যে ২০০৮, এবং ২০১০, ২০১১-২০১৩সালে ৬.৯% এ অবস্থান করে। মার্কিন যুক্তরাষ্ট্রের জন্য, তারা ১৯৮৮ এবং ১৯৯৭ এর মধ্যে গড়ে ৫.৮%, ১৯৯৮ এবং ২০০৭ এর মধ্যে ৫.৫%, ২০০৮ সালে ৫.৮%, ২০০৯ সালে ৬.০% এবং ২০১০ থেকে ২০১৩ সাল পর্যন্ত ৬.১% এ অবস্থান করে। অন্যান্য দেশের জন্য NAIRU। এই হিসাবগুলি প্রমাণে কোন ভিত্তি অভাব হিসাবে সমালোচনা করা হয়েছে।


title: উত্তর আমেরিকা

text: মহাদেশটির সর্ববৃহৎ দেশ কানাডা এবং যুক্তরাষ্ট্রের রয়েছে সুনির্দিষ্ট অঞ্চল। যেমন কানাডার অঞ্চলগুলো হলো ব্রিটিশ কলম্বিয়া কোস্ট, কানাডিয়ান প্রেইরি, মধ্য কানাডা, আটলান্টিক কানাডা এবং উত্তর কানাডা। এই অঞ্চল গুলোর আবার কিছু উপাঞ্চল আছে। তেমনি ইউএস পরিসংখ্যান ব্যুরো মতে যুক্তরাষ্ট্রের অঞ্চলগুলো হলো: নিউ ইংল্যান্ড, মিড-আটলান্টিক, ইস্ট নর্থ সেন্ট্রাল স্টেস্টস্, ওয়েস্ট নর্থ সেন্ট্রাল স্টেস্টস্, সাউথ আটলান্টিক স্টেস্টস্, ই্স্ট সাউথ সেন্ট্রাল স্টেস্টস্, ওয়েস্ট সাউথ সেন্ট্রাল স্টেস্টস্, মাউন্টেইন স্টেস্টস্ এবং প্যাসিফিক স্টেস্টস্। দেশ দুটির মধ্যবর্তি অঞ্চলটি হলো গ্রেট লেক রিজিওন। প্যাসিফিক নর্থওয়েস্ট এবং গ্রেট লেক মেগারিজিওন এর মধ্যর্বতি মেগাপলিস গুলো মূলত কানাডা এবং যুক্তরাষ্ট্র উভয় দেশ নিয়েই গড়ে উঠেছে।


title: উত্তর মেরুদেশীয় অঞ্চলে রাষ্ট্রাধীনতার দাবি

text: আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে।


title: মার্কিন যুক্তরাষ্ট্র

text: আয়তনের ভিত্তিতে মার্কিন যুক্তরাষ্ট্র পৃথিবী তৃতীয় অথবা চতুর্থ বৃহৎ জাতি। এর আগে বা পরে চীনের অবস্থান। কিন্তু একটি অঞ্চল নিয়ে ভারত ও চীনের মধ্যে মতবিরোধ থাকায় এই বিষয়ের সুরাহা করা সম্ভব হয়নি। কেবল স্থলভাগের দিক দিয়ে চিন্তা করলে যুক্তরাষ্ট্র পৃথিবীর তৃতীয় বৃহৎ যার আগে কেবল রাশিয়া ও চীন আর পরে রয়েছে কানাডা। মহাদেশীয় যুক্তরাষ্ট্রের সীমানা অতি বিস্তৃত, আটলান্টিক থেকে প্রশান্ত মহাসাগর পর্যন্ত, উত্তরে কানাডা থেকে দক্ষিণে মেক্সিকো ও মেক্সিকো উপসাগর পর্যন্ত এর সীমার মধ্যে অন্তর্ভুক্ত। আয়তনের ভিত্তিতে এর বৃহত্তম অঙ্গরাজ্য হচ্ছে আলাস্কা। কানাডার মাধ্যমে পৃথকীকৃত এই রাজ্যটি প্রশান্ত ও আর্কটিক মহাসাগরকে স্পর্শ করেছে। উত্তর আমেরিকার দক্ষিণ-পশ্চিমে প্রশান্ত মহাসাগরের বুক অবস্থিত হাওয়াই দ্বীপপুঞ্জ এই দেশেরই অন্তর্ভুক্ত। দেশটির বৃহত্তম এবং সবচেয়ে জনবহুল অঞ্চল পুয়ের্তো রিকো ক্যারিবীয় দ্বীপপুঞ্জের উত্তর-পূর্ব অংশে অবস্থিত। যুক্তরাষ্ট্রের পূর্বাঞ্চলে পাওয়া যায় সবুজ ভূমি ও কৃষি ফসল আবাদের উর্বর অঞ্চল, পাথুরে পাহাড়, তৃণাচ্ছাদিত সামান্য ঢেউ খেলানো বিস্তীর্ণ ভূমি, উত্তর বায়ুর সাথে সামঞ্জস্যশীল বনভূমি দ্বারা বৈশিষ্ট্যমণ্ডিত হচ্ছে পশ্চিমাঞ্চল, আর দক্ষিণ-পশ্চিমে কেবল বিরান মরুভূমি। উত্তর-পশ্চিমে আটলান্টিকের কোল ঘেঁষে অবস্থিত বৃহৎ হ্রদ এলাকায়ই দেশটির অধিকাংশ মানুষের বসতি। গুয়াম অঞ্চল এবং আলাস্কার সবচেয়ে পশ্চিম প্রান্তের কিছু অঞ্চল ছাড়া পুরো দেশটাই উত্তর গোলার্ধে অবস্থিত।


title: ইউরোপীয় ইউনিয়ন থেকে যুক্তরাজ্যের বিচ্ছেদ

text: যুক্তরাজ্যে অভিবাসীদের আধিক্য দিন দিন বেড়ে যাচ্ছে এ নিয়ে ব্রিটিশ নাগরিকদের মধ্যে এক ধরনের অস্বস্তি রয়েছে। ইইউ'র নিয়ম অণুযায়ী ইইউভুক্ত ২৮টি দেশের নাগরিক ভিসা ছাড়াই এক দেশ থেকে আরেক দেশে প্রবেশ করার অধিকার রাখে। আর সে কারণে ডেভিড ক্যামেরন সরকার তার প্রথম মেয়াদে ইইউ'র বাইরের দেশ থেকে আসা অভিবাসীদের সংখ্যা উল্লেখযোগ্য হারে কমিয়ে আনতে সক্ষম হলেও ইইউভুক্ত নাগরিকদের প্রবেশ ঠেকাতে পারেনি। নির্বাচনী প্রতিশ্রুতি অনুযায়ী দ্বিতীয় মেয়াদে ইইউভুক্ত দেশের নাগরিকদের যুক্তরাজ্যে প্রবেশ নিরুৎসাহিত করতে চার বছরের জন্য সুবিধা ভাতা বন্ধ রাখার প্রস্তাব দেন ক্যামেরন। এতে খুশি হতে পারেননি ইইউভুক্ত দেশের রাষ্ট্রপ্রধানরা। তারা সদস্য দেশের নাগরিকদের সুবিধা ভাতা প্রদানে বৈষম্য করা হলে তা হবে ইইউর প্রতিষ্ঠার মূল উদ্দেশ্যের সাথে সাংঘর্ষিক হবে বলে দাবি তোলেন। আর এ কারণেই যুক্তরাজ্যকে ইইউতে রাখা না রাখার ব্যাপারে প্রশ্ন তৈরি হয়।


title: উত্তর আমেরিকা

text: অর্থনৈতিক ভাবে যুক্তরাষ্ট্র এবং কানাডা হলো উত্তর আমেরিকার সবচেয়ে ধনী এবং উন্নত দেশ, এরপরেই আছে মেক্সিকো, যেটি নতুন শিল্পোন্নত দেশ হিসেবে বিবেচিত। মধ্য আমেরিকা এবং ক্যারিবিয়ান দেশ গুলোতে বৈচিত্রপূর্ণ অর্থনৈতিক ব্যবস্থা এবং মানব উন্নতি সূচক বিদ্যমান। উদাহরন স্বরূপ, ছোট ছোট ক্যারিবিয়ান দেশগুলোর (যেমনঃ বার্বাডোস, ট্রিনিদাদ এন্ড টোবাকো এবং অ্যান্টিগুয়া এন্ড বারমুডা) জিডিপি (পিপিপি) মেক্সিকোর চেয়েও বেশি, কারণ এসব দেশগুলোর জনসংখ্যা অনেক কম। অন্যদিকে পানামা এবং কোস্টারিকার মানব উন্নতি সূচক এবং জিডিপি অন্যান্ন ক্যারিবিয়ান দেশ গুলোর তুলনায় বেশী। উপরন্তু, গ্রীনল্যান্ডের খনিজ তেল এবং অন্যান্ন দামি খনিজদ্রব্য থাকা স্বত্ত্বেও দেশটিকে অর্থনৈতিকভাবে ডেনমার্কের মাছ ধরা, পর্যটন ইত্যাদির ওপর নির্ভর করতে হয়, কেননা গ্রীনল্যান্ডের খনিজদ্রব্যগুলো এখনও উত্তোলনের উদ্দোগ নেওয়া হয়নি, যদিও দ্বীপাঞ্চলটি অর্থনৈতিকভাবে উন্নত।।


text: জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে। এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭), কানাডা (২০০৩) এবং ডেনমার্ক (২০০৪) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।


title: যুক্তরাজ্য

text: প্রধান সড়ক বা মেইন রোড ব্যবস্থাটি লন্ডন, এডিনবরা ও বেলফাস্ট শহরগুলিকে কেন্দ্রবিন্দু করে চারদিকে প্রসারিত হয়েছে। প্রধান সড়কগুলির মোট দৈর্ঘ্য ৪৬,৬৩২ কিলোমিটার। এর বাইরেও আছে একটি মোটরওয়ে বা মহাসড়ক নেটওয়ার্ক। ৩,৪৭৭ কিলোমিটার দীর্ঘ এই ব্যবস্থাটি বার্মিংহাম, গ্লাসগো, লিড্‌স, লিভারপুল, ম্যানচেস্টার ও লন্ডন শহরকে কেন্দ্র করে গড়ে উঠেছে। এছাড়াও আরও প্রায় ৩,৪২,০০০ কিলোমিটার পাকা রাস্তা রয়েছে যুক্তরাজ্যে।


title: জল সরবরাহ

text: যুক্তরাষ্ট্রীয় দেশগুলিতে, পুরো প্রদেশে সর্বাধিক বা সমস্ত শহর জুড়ে পানি পরিষেবা প্রদানকারী সংস্থা রয়েছে, যেমন ব্রাজিলের সব রাজ্যের এবং মেক্সিকোতে কিছু রাজ্য (মেক্সিকোতে পানি সরবরাহ এবং স্যানিটেশন দেখুন)। ইংল্যান্ড ও ওয়েলসে, পানি সরবরাহ ও স্যুয়ারেজটি প্রায় সম্পূর্ণভাবে দশটি আঞ্চলিক সংস্থার মাধ্যমে সরবরাহ করা হয়। কিছু ছোটো দেশ, বিশেষ করে উন্নত দেশগুলি, পরিষেবা প্রদানকারীর প্রতিষ্ঠিত করেছে যা সমগ্র দেশকে অথবা কমপক্ষে তার অধিকাংশ শহর ও বড় শহরকে আচ্ছাদন করে। যেমন জাতীয় পরিষেবা প্রদানকারী বিশেষ করে পশ্চিম আফ্রিকা ও মধ্য আমেরিকাতে প্রচলিত, তিউনিসিয়া, জর্ডান এবং উরুগুয়েতেও (যেমন উরুগুয়ের পানি সরবরাহ ও স্যানিটেশন দেখুন) বিদ্যমান রয়েছে। গ্রামাঞ্চলে, যেখানে প্রায় অর্ধেক জনসংখ্যার জীবনযাপন করে, পানি সেবাগুলি প্রায়ই উপযোগি দ্বারা প্রদান করা হয় না, তবে সম্প্রদায় ভিত্তিক সংস্থাগুলি সাধারণত এক বা কখনো কখনো বেশ কয়েকটি গ্রামগুলিকে প্রদান করে।


title: গ্রাহাম হিউজ

text: দ্য ওডেসি এক্সপিডিশন গ্রাহাম হিউজের একটি অভিযান যার উদ্দেশ্য জাতিসংঘের প্রতিটি সদস্য রাষ্ট্রে পদার্পন করা। হিউজ যুক্তরাজ্যের প্রতিটা দেশেই গিয়েছিলেন। হিউজ জাতিসংঘের সদস্য রাষ্ট্র ছাড়াও বেশ কিছু দেশ ও অঞ্চলে গিয়েছিলেন, যেমন- ভ্যাটিকান সিটি, ফিলিস্তিনের আংশিক স্বীকৃত রাষ্ট্রসমূহ, পশ্চিম সাহারা, কসোভো এবং তাইওয়ান। জাতিসংঘ সদস্য রাষ্ট্রসমূহ মিলিয়ে তিনি মোট ২০১টি দেশে ভ্রমণ করেছেন। তবে হিউজ উত্তর কোরিয়াতে যাননি। তার ভ্রমণ অভিযানের নিয়ম ছিল: আকাশ পথে যাওয়া যাবে না, কোন ব্যক্তিগত পরিবহন ব্যবস্থা ব্যবহার করা যাবে না, কোন রাষ্ট্রের দূরবর্তী কোন অঞ্চল বা বিশেষ অঞ্চলে গিয়ে দেশটি ভ্রমণ করা হয়েছে বলে বিবেচনা করা যাবে না।


title: রজঃস্রাবের পূর্বের লক্ষণ

text: ঋতু চক্রের সঙ্গে যুক্ত শারীরিক উপসর্গ গুলির মধ্যে আছে উদরস্ফীতি, পিঠের নিচের দিকে ব্যাথা, পেটের ক্র্যাম্প, কোষ্ঠকাঠিন্য/উদরাময়, স্ফীত অথবা কোমল স্তন, বারে বারে হওয়া ব্রণ, এবং হাড়ের সংযোগস্থল ও পেশীতে ব্যথা, এবং খাবারের আকাংক্ষা। বিভিন্ন নারীর মধ্যে প্রায়ই উপসর্গ বা লক্ষণের মধ্যে ভিন্নতা এবং তীব্রতার তফাৎ দেখা যায়, এবং এমনকি কিছুটা চক্র থেকে চক্রেও সময়ের সাথে সাথে তফাৎ পাওয়া যায়। অধিকাংশ মহিলা যাঁদের রজঃস্রাবের পূর্বের লক্ষণ দেখা গেছে, সম্ভাব্য লক্ষণগুলির মাত্র কয়েকটি তাঁরা সহ্য করেছেন, অপেক্ষাকৃত জানা উপসর্গের ধরণে।


title: বিশ্ব স্ট্রোক দিবস

text: বাংলাদেশে প্রতিবছর ২৯ অক্টোবর দিবসটি পালন করে আসছে ইন্টারন্যাশনাল স্ট্রোক অ্যাসোসিয়েশন। বাংলাদেশে এখনো পৃথকভাবে স্ট্রোক অ্যাসোসিয়েশনের কার্যক্রম না থাকলেও বাংলাদেশ নিউরোলজি অ্যাসোসিয়েশনের উদ্যোগে দিবসটির আয়োজন করা হয়ে থাকে। ।


title: স্ট্রোক

text: মস্তিষ্কের অভ্যন্তরে রক্ত সরবরাহে ব্যাঘাত ঘটার ফলে যে অব্যবস্থা দ্রুত জন্ম নেয় তাকে বলা হয় স্ট্রোক (Stroke)। দেহের রক্তের মাত্র ২% মস্তিষ্ক ব্যবহার করে থাকে। কিন্তু মস্তিষ্ক কোষসমূহ অত্যন্ত সংবেদনশীল---অক্সিজেন বা শর্করা সরবরাহে সমস্যা হলে দ্রুত এই কোষগুলো নষ্ট হয়ে যায়। ওই কোষগুলো শরীরের যেই অংশ নিয়ন্ত্রণ করত ওই অংশ গুলো পক্ষাঘাতগ্রস্ত হয়ে যেতে পারে।মস্তিষ্কে রক্ত ক্ষরণ কিংবা আঞ্চলিকভাবে রক্ত চলাচল বন্ধ হওয়া---এই দুই অবস্থাই স্ট্রোক-এর আওতায় আসে। রোগীরা দু'অবস্থাতেই প্রায় একই ধরনের উপসর্গ বা লক্ষ্মণ (symptoms & signs) নিয়ে আসতে পারে। তবে রোগীর অবস্থা কতটা খারাপ তা নির্ভর করে মস্তিষ্কের অঞ্চলসমূহের কোন এলাকায় রক্ত চলাচলে ব্যত্যয় ঘটলো তার উপর, কতোটা এলাকা ক্ষতিগ্রস্ত হল এবং কতো দ্রুত ওই অঘটন ঘটে থাকে, তার উপর।


title: ক্রনিক অবস্ট্রাকটিভ পালমোনারি ডিজিজ

text: ক্রনিক অবস্ট্রাকটিভ পালমোনারি ডিজিজ বা Chronic obstructive pulmonary disease (COPD) বলতে ফুসফুসের রোগ বোঝায় যার কারনে ফুসফুসে বায়ু চলাচল বাধাগ্রস্ত হয়  এবং শ্বাস- প্রশ্বাসে সমস্যার সৃষ্টি করে।এর প্রাথমিক লক্ষন গুলি হল শ্বাস কষ্ট এবং কাশি সাথে কফ বের হওয়া। লক্ষন গুলি সময়ের সাথে সাথে আরও ক্ষতিকর হয়ে উঠে।হাটা চলা করা বা সিঁড়ি বেয়ে উঠা কষ্টকর হয়ে উঠে। সর্বাধিক পরিচিত ক্রনিক অবস্ট্রাক্টিভ পালমোনারি ডিজিজ হল এমফাইসিমা (Emphysema) এবং ক্রনিক ব্রঙ্কাইটিস (chronic bronchitis)।যাদের বর্তমানে আর আলাদা করে দেখা হয়  না।


title: রুবেলা

text:
রুবেলার উপসর্গ ফ্লু এর মতো। তবে, রুবেলা ভাইরাস সংক্রমণের প্রাথমিক লক্ষণ র‍্যাশ বা ফুস্কুরি (এক্স্যান্থেম) যা মুখ থেকে ধর এবং অঙ্গ-প্রত্যঙ্গে ছড়িয়ে পড়ে এবং সাধারণত তিন দিন পর হাল্কা হয়ে যায়(যজায়জন্য একে প্রায়ই তিনদিনের হাম হিসেবে অভিহিত করা হয়)।শরীরের অন্যান্য অংশে ছড়িয়ে পড়তে পড়তে মুখের ফুসকুড়ি সাধারণত চলে যায়। অন্যান্য উপসর্গের মধ্যে অল্প জ্বর, ফোলা লসিকা-গ্রন্থি (উপ-অক্সিপিটাল এবংঘাড়ের পেছনে), গাঁটে ব্যথা, মাথা ব্যাথা, এবং নেত্রবর্ত্মকলাপ্রদাহ অন্তর্ভুক্ত।
ফোলা লসিকা গ্রন্থি এক সপ্তাহ পর্যন্ত থাকতে পারে এবং জ্বর খুব কম ক্ষেত্রেই ৩৮ °C (১০০.৪ °F) উপরে উঠে। জার্মান হামের ফুসকুড়ি সাধারণত গোলাপি বা হালকা লাল যা চুলকায় এবং প্রায়ই তিন দিন স্থায়ী হয়। ফুসকুড়ি কয়েক দিনে চলে যায় চামড়া খসানো বা দাগ না রেখে। ফুসকুড়ির জায়গাতে সূক্ষ ফালিতে চামড়া খসতে পারে। ফোরশহেইমার চিহ্ন ২০% ক্ষেত্রে দেখা যায়, নরম তালুতে ছোট, লাল উঁচু স্থান হিসাবে।
রুবেলা যে কোন বয়সে হতে পারে, এবং সাধারণত একটি মৃদু রোগ, শিশুদের অথবা চল্লিশোর্ধদে মধ্যে বিরল। বয়সের সাথে লক্ষণ গুরুতর হতে পারে। বয়স্ক মেয়ে বা নারীদের মধ্যে ৬০% -এর গিরায় ব্যাথা বা অস্থি-সন্ধির প্রদাহের অভিজ্ঞতা হতে পারে।
শিশুদের মধ্যে স্বাভাবিকভাবে রুবেলার নিম্নোক্ত উপসর্গগুলি দুই দিন স্থায়ী হয়ঃ


title: স্ট্রেপটোকোকাল ফ্যারিঞ্জাইটিস

text: স্ট্রেপ থ্রোটে অন্যান্য রোগের অনুরূপ কিছু লক্ষণ রয়েছে। এর ফলে কোন ব্যক্তি স্ট্রেপ থ্রোটে আক্রান্ত কিনা থ্রোট কালচার বা র‍্যাপিড স্ট্রেপ টেস্ট ছাড়া তা জানা কঠিন। কোন ব্যক্তির কাশির সঙ্গে জ্বর ও গলা ব্যাথা হলে, নাক দিয়ে পানি পড়লে, ডায়রিয়া হলে, এবং চোখ লালচে হয়ে চুলকালে ভাইরাস দ্বারা গলা ব্যথা হবার সম্ভাবনাই বেশি। সংক্রমিত মনোনিউক্লিওসিস ঘাড়ের লিম্ফ নোডে স্ফীতি ও গলা ব্যাথা, জ্বরের কারণ হতে পারে এবং এর ফলে টনসিল আরো বড় হতে পারে। রক্ত পরীক্ষা দ্বারা এই রোগ নির্ণয় করা যায়। তবে সংক্রমিত মনোনিউক্লিওসিস রোগের কোন নির্দিষ্ট চিকিৎসা নাই।


title: বিশ্ব স্ট্রোক দিবস

text: বিশ্ব স্ট্রোক দিবস প্রতিবছর ২৯ অক্টোবর উদযাপিত হয়। মস্তিষ্কে রক্ত সরবরাহ কোনো কারনে বিঘ্নিত হলে স্ট্রোক সংঘটিত হয়। বিশেষ করে রক্তনালী বন্ধ হয়ে কিংবা রক্তনালী ছিড়ে মস্তিষ্কে এই রক্ত সরবরাহ বিঘ্নিত হয়। রক্তে থাকে অক্সিজেন আর পুষ্টিগুণ। ফলে অক্সিজেনর অভাবে মস্তিষ্কের টিস্যুগুলো মারা যায়। স্ট্রোকের সবচেয়ে বড় কারন হলো উচ্চরক্তচাপ। সারাবিশ্বে মৃত্যুর তৃতীয় প্রধান কারণ স্ট্রোক।


title: স্ট্রোক

text:
মস্তিষ্কে রক্ত ক্ষরণজনিত স্ট্রোক একটি ভয়ানক জরুরি অবস্থা (Critical condition) এবং তা যদি মস্তিষ্কের অতীব গুরুত্বপূর্ণ এলাকায় ঘটে, তবে তা দ্রুত রোগীর জীবনাবসানের কারণ হয়। অনিয়ন্ত্রিত উচ্চ রক্তচাপ (uncontrolled High Blood Pressure), বহুমূত্র (Diabetes),মাথায় তীব্র আঘাত (severe Head injury) ছাড়াও কতিপয় জন্মগত কারণ, যেমন ধমনীর দেয়ালের দুর্বল অংশ ফেটে যাওয়া (Ruptured Aneurysm), ধমণী-শিরার ভেতর অস্বাভাবিক সংমিশ্রণ, ইত্যাদি থেকে রক্ত ক্ষরণ (bleeding from Arteriovenous malformation) সচরাচর ঘটে থাকে। রোগ নির্ণয়ে দ্রুত ব্যাবস্থা অতীব জরুরী। কেননা মস্তিষ্কে রক্ত ক্ষরণের পর কোষগুলো ফুলে উঠতে শুরু করে, মস্তিষ্ক করোটি বা স্কাল চারিধার থেকে প্রায় বদ্ধ বিধায় আক্রান্ত মস্তিষ্ক দ্রুত জটিলতার শিকার হয়। মস্তিষ্ক হারনিয়েশন () হচ্ছে এর অবশ্যম্ভাবী পরিণতি- অর্থাৎ দুর্বল অংশ গলিয়ে মস্তিষ্কের গুরুত্বপর্ণ অংশ বের হয়ে আসে এবং রোগী দ্রুত মৃত্যুর কোলে ঢলে পড়ে।
ধমণী বা শিরাবাহিত জমাট বাধা রক্তপিন্ড (embolus) মস্তিষ্কে কোন এলাকায় রক্ত সরবরাহে ব্যাঘাত ঘটালে জন্ম নেয় অপর প্রকার স্ট্রোক---রক্ত চলাচল শূন্য অকার্যকর মস্তিষ্ক বা সেরিব্রাল ইনফার্কশন (Cerebral Infarction)। এ ক্ষেত্রেও রোগ নির্ণয়ে দ্রুত প্রয়োজন। জমাট বাধা রক্ত অম্বুরকে দ্রুত ভেঙ্গে ফেলা সম্ভব এবং এ জন্য শল্য চিকিৎসক মাত্র ৩ থেকে ৬ ঘণ্টা সময় পান ।


title: উত্তর-রাগমোচন অসুস্থতা লক্ষণ

text: উত্তর-রাগমোচন অসুস্থতা লক্ষণ (পিওআইএস) হচ্ছে মুত্রজননাঙ্গের এমন একপ্রকার বিরল রোগ যার উপসর্গসমূহ বীর্যপাতের পর দেখা দেয়। ফ্লু এর লক্ষণের মত (যেমন বীর্যপাতের পর জ্বর, চরম অবসাদ, পেশিতে ব্যথা, চোখ চুলকানো, নাসাস্রাব) উপসর্গ দেখা যাওয়ার পাশাপাশি এবং মেজাজ পরিবর্তন, বিরক্তভাব তৈরী, মনোযোগে বিঘ্ন ঘটা এসবকিছুই উত্তর-রাগমোচন অসুস্থতার লক্ষণ। অর্থাৎ উত্তর রাগমোচনের লক্ষণ শারীরিক এবং মানসিক দুইভাবেই প্রকাশ পায়। এলক্ষণ গুলো প্রাদুর্ভাবের ৩-৭ দিন পর স্বতঃস্ফুর্তভাবেই মিলিয়ে যায়। এই লক্ষণ এবং প্রাদুর্ভাবের কারণ অজানা।


title: রজঃস্রাবের পূর্বের লক্ষণ

text:
রজঃস্রাবের পূর্বের লক্ষণ (পিএমএস) বলতে শারীরিক এবং মানসিক উপসর্গগুলিকে বোঝায়, যেগুলি নারীর রজঃস্রাব শুরুর এক থেকে দুই সপ্তাহ আগে পরিস্ফূট হতে থাকে। বিভিন্ন নারীর মধ্যে প্রায়ই ভিন্ন ভিন্ন উপসর্গ বা লক্ষণ দেখা যায় যেগুলো রজঃস্রাব শুরুর ঠিক আগে দূরীভূত হয়ে যায়। সাধারণ লক্ষণগুলির মধ্যে পড়ে মুখে ব্রণ ওঠা, স্তনের কোমলতা বৃদ্ধি, উদরস্ফীতি, ক্লান্ত বোধ করা, বিরক্তিপ্রবণ হয়ে ওঠা হওয়া এবং স্বাভাবিক মেজাজের পরিবর্তন। এ সব লক্ষণ ছয় দিন পর্যন্ত থাকে। নারীর প্রাক-রজ: উপসর্গের ধাঁচ সময়ের সাথে সাথে পরিবর্তিত হতে পারে। তবে লক্ষণগুলি গর্ভধারণ কালে বা রজোনিবৃত্তির পর দেখা যায় না।
রোগ নির্ণয়ের জন্য ওভিউলেশন এর পরের এবং রজঃস্রাবের আগের স্বাভাবিক জীবনে হস্তক্ষেপকারী মানসিক এবং শারীরিক উপসর্গের সামঞ্জস্যপূর্ণ ধাঁচ জানার দরকার পড়ে। ঋতু চক্রের প্রাথমিক সময়ে মানসিক লক্ষণ না থাকা উচিত।। কয়েক মাস ধরে উপসর্গের একটি দৈনিক তালিকা রোগ নির্ণয়ে সাহায্যকরে। অন্য রোগগুলি যেগুলি একই উপসর্গ সৃষ্টি করে তাদের রোগ নির্ণয়ের আগে বাদ দেওয়া প্রয়োজন।
পিএমএস এর সঠিক কারণ জানা যায়নি। তবে উচ্চ-লবণ যুক্ত খাদ্য, অ্যালকোহল, বা ক্যাফেইন নিলে কিছু উপসর্গ আরও খারাপ হতে পারে। এর অন্তর্নিহিত প্রক্রিয়াটি হরমোনের মাত্রার পরিবর্তনের সঙ্গে জড়িত বলে মনে করা হয়। হালকা উপসর্গে ব্যায়াম করা বাড়ানোর সঙ্গে সাধারণত লবণের পরিমান, ক্যাফেইন এবং মানসিক চাপ কম করার সুপারিশ করা হয়। কিছু ক্ষেত্রে ক্যালসিয়াম এবং ভিটামিন ডি সম্পূরক ভাল কাজ করে। এন্টি-প্রদাহজনক ওষুধ যেমন ন্যাপ্রক্সেন শারীরিক উপসর্গে সাহায্য করতে পারে। যাদের আরো উল্লেখযোগ্য লক্ষণ রয়েছে তাদের জন্য গর্ভ নিরোধক বড়ি গুলি বা ডাইইউরেটিক স্পাইরোনোল্যাক্টোন কাজ করতে পারে।
৮০% পর্যন্ত মহিলা ঋতুস্রাবের আগে উপসর্গের কথা বলেছেন। ২০ থেকে ৩০% প্রাক-রজোনিবৃত্তি পর্যায়ের মহিলাদের এই লক্ষণগুলি পিএমএস এর যোগ্যতা পেয়েছে। প্রিমেনস্ট্রুয়াল ডিসফোরিক ডিসঅর্ডার (পিএমডিডি) হল পিএমএস এর এক তীব্র অবস্থা যার মানসিক প্রভাব অনেক বেশি। পিএমডিডি এর প্রভাব তিন থেকে আট শতাংশ প্রাক-রজোনিবৃত্তি পর্যায়ের মহিলাদের মধ্যে দেখা যায়। পিএমডিডি এর স্বাভাবিক চিকিৎসার সঙ্গে নির্বাচিত সেরোটোনিন রিআপটেক ইনহিবিটর শ্রেণীর বিষন্নতা দূরকারী ঔষধ ব্যবহার করা যেতে পারে।


title: কবিতা কৃষ্ণমূর্তি

text:
কবিতা সুব্রামানিয়াম বা কৃষ্ণমূর্তি(সারদা কৃষ্ণমূর্তি নামে ১৯৫৮ সালের ২৫'শে জানুয়ারিতে জন্মগ্রহন করেন) () তিনি একজন জনপ্রিয় ভারতীয় সংগীত শিল্পী। তিনি ভারতীয় উপমহাদেশের বিভিন্ন ভাষায় গান করেছেন। বিশেষ করে শাস্ত্রীয় সংগীতে তিনি অসামান্য অবদান রেখেছেন। এছাড়াও বিভিন্ন চলচ্চিত্রে তিনি গান করেছেন। বিখ্যাত সংগীত পরিচালকদের মধ্যে এ আর রহমান, আর ডি বর্মন প্রমূখের সাথে তিনি কাজ করেছেন।
তিনি চার বার ফিল্মফেয়ার অ্যাওয়ার্ড অর্জন করেন। ২০০৬ সালে তার অবদানের স্বীকৃতি স্বরূপ ভারত সরকারের কাছ থেকে পদ্মশ্রী খেতাব পান। ২০১৩ সালের মার্চে একটি অ্যাপ চালু করেন। যেটি অ্যাপল এবং গুগলের অ্যাপ স্টোরে পাওয়া যাবে।


title: বিরজু মহারাজ

text: ব্রিজমোহন মিশ্র (Hindi: बृजमोहन मिश्र) সাধারণ্যে পন্ডিত বিরজু মহারাজ (Hindi: पंडित बिरजू महाराज)(জন্ম: ৪ ফেব্রুয়ারি ১৯৩৮) নামে পরিচিত, হলেন ভারতে কত্থক নৃত্যে লক্ষ্ণৌ হতে আগত "কালকা-বিনন্দাদিন" ঘরণার একজন প্রধান শিল্পী। তিনি কত্থক নৃত্যের জন্য পরিচিত 'মহারাজ' পরিবারের অন্যতম সদস্য, তার পরিবারের অন্যান্য প্রখ্যাত শিল্পীরা হলেন তার দুই চাচা শম্ভু মহারাজ এবং লাচ্চু মহারাজ ও পিতা ও গুরু আচান মহারাজ। যদিও নৃত্যই তার প্রথম শিল্প-শৈলী, কিন্তু ভারতীয় শাস্ত্রীয় সঙ্গীতের উপরও তার চমত্কার দখল রয়েছে এবং কন্ঠশিল্পী হিসেবেও তিনি প্রভূত সুনামের অধিকারী।


title: ক্যারি গ্র্যান্ট

text: ক্যারি গ্র্যান্ট (, ১৮ই জানুয়ারি, ১৯০৪-২৯শে নভেম্বর, ১৯৮৬), যার জন্মনাম আর্চিবল্ড অ্যালেক লিচ (Archibald Alec Leach), ছিলেন একজন ইংরেজি-মার্কিন চলচ্চিত্র অভিনেতা। তিনি ধ্রুপদী হলিউড চলচ্চিত্রের আদর্শ নায়কদের একজন হিসেবে বিখ্যাত। তিনি ১৯৩০-এর দশকের শুরুর দিকে হলিউডে তাঁর অভিনয় জীবন শুরু করেন। তিনি তাঁর আটলান্টিকের উভয়-পারস্থ উচ্চারণভঙ্গি, হালকা ধাঁচের অভিনয়, সুন্দর চেহারা, পরিপাটি বেশভুষা ও সঠিক সময়ে কৌতুক করার জন্য পরিচিত হয়ে ওঠেন। প্রণয়ধর্মী হাস্যরসাত্মক চলচ্চিত্রে দক্ষ অভিনয় করে তিনি হলিউডের সবচেয়ে জনপ্রিয় ও দীর্ঘস্থায়ী তারকায় পরিণত হন।


title: আর্থার সি ক্লার্ক

text: আর্থার সি ক্লার্ক (ইংরেজি ভাষায়: Arthur Charles Clarke) (১৬ ডিসেম্বর, ১৯১৭ - ১৯ মার্চ, ২০০৮) একজন বিখ্যাত বিজ্ঞান কল্পকাহিনী লেখক এবং উদ্ভাবক। তিনি বিখ্যাত অডিসি সিরিজের স্রষ্টা। একাধিকবার হুগো ও নেবুলা পুরস্কার লাভ করেছেন। চলচ্চিত্রে চিত্রনাট্য রচনার জন্য স্ট্যানলি কুবরিকের সাথে যৌথভাবে একাডেমি পুরস্কার মনোনয়ন পেয়েছেন। জীবনের অধিকাংশ সময়ই ক্লার্ক শ্রীলঙ্কায় ছিলেন।


title: কার্ক ডগলাস

text: কার্ক ডগলাস (; জন্ম: ইসুর দানিয়েলোভিচ, ৯ ডিসেম্বর ১৯১৬) হলেন একজন মার্কিন অভিনেতা, প্রযোজক, পরিচালক ও লেখক। তিনি মার্কিন চলচ্চিত্র শিল্পের স্বর্ণযুগের সর্বশেষ জীবিত তারকাদের একজন। অভিবাসিত পিতামাতা ও ছয় বোন নিয়ে নিঃসম্বল শৈশব কাটানোর পর ১৯৪৬ সালে বারবারা স্ট্যানউইকের বিপরীতে "দ্য স্ট্রেঞ্জ লাভ অব মার্থা আইভার্স" (১৯৪৬) দিয়ে তাঁর চলচ্চিত্রে আত্মপ্রকাশ ঘটে। ১৯৫০-এর দশকে তিনি সেরা বক্স-অফিস তারকা হয়ে ওঠেন এবং গম্ভীর নাট্যধর্মী, পশ্চিমা ধাঁচ ও যুদ্ধভিত্তিক চলচ্চিত্রে অভিনয়ের জন্য প্রসিদ্ধি অর্জন করেন। কর্মজীবনে তিনি নব্বইয়ের অধিক চলচ্চিত্রে অভিনয় করেন।


title: নম্রতা শিরোদকর

text:
নম্রতা শিরোদকর (জন্ম ২২ জানুয়ারি ১৯৬৯) একজন অভিনেত্রী , প্রযোজক ও প্রাক্তন মডেল যিনি বলিউডে নিজের কাজের জন্য বিখ্যাত। ১৯৯৩ তে উনি 'ফেমিনা মিস ইন্ডিয়া' খেতাব জয় করেন। ওনার উল্ল্যেখযোগ্য কাজগুলি হল "কাচ্চে ধাগে" (১৯৯৯), "এড়ুপুন্না থাড়াকান" (১৯৯৯), "ভাস্তাভঃ দ্যা রিয়্যালিটি" (১৯৯৯), "পুকার" (২০০০), যার জন্য উনি 'আইফা বেস্ট সাপোর্টিং এ্যাক্ট্রেস' পুরষ্কারের জন্য মনোনীত হয়েছিলেন, "আস্তিতভা" (২০০০), "দিল ভিল পিয়ার ভিয়ার" (২০০২), "এলওসি কার্গিল" (২০০৩) এবং ত্রিভাষিক "ব্রাইড এন্ড প্রেজুডিস" (২০০৪), যা যুক্তরাজ্যে ভালো আয় করেছিলো। নম্রতা তেলুগু অভিনেতা মহেশ বাবুকে ২০০৫ সালের ১০ ফেব্রুয়ারী বিয়ে করেন, তাদের এক মেয়ে আর এক ছেলে।
নম্রতার বড় বোন হচ্ছে অভিনেত্রী শিল্পা শিরোদকর। নম্রতা মারাঠি অভিনেত্রী মীনাক্ষী শিরোদকর (১৯১৬-১৯৯৭) এর নাতিনী।
নম্রতা মডেল হিসেবে কাজ করতেন এবং ১৯৯৩ সালে 'মিস ইন্ডিয়া' খেতাবপ্রাপ্ত হন। তিনি 'মিস ইউনিভার্স' প্রতিযোগিতায় ভারতের প্রতিনিধিত্ব করেছিলেন এবং পঞ্চম অবস্থানে এসেছিলেন। একই বছর তিনি 'মিস এশিয়া প্যাসিফিক' প্রতিযোগিতাতেও অংশ নেন এবং প্রথম রানার আপ হন।
অক্ষয় কুমার এবং সুনীল শেঠির সঙ্গে তিনি "পুরাব কি ল্যায়লা পাশ্চিম কি ছ্যায়লা" নামের একটি চলচ্চিত্রে অভিনয় করেন কিন্তু এটাকে মুক্তি দেওয়া হয়নি, এরপর তিনি "জাব পিয়ার কিসি সে হোতা হে" (১৯৯৮ সালে মুক্তিপ্রাপ্ত) তে সালমানের খানের বিপরীতে কাজ করেন তবে তাকে এই চলচ্চিত্র ছোটো ভূমিকায় নেওয়া হয়েছিলে সালমানের মৃত স্ত্রী হিসেবে। এরপর তিনি সঞ্জয় দত্তের সঙ্গে "ভাস্তাভ" চলচ্চিত্রে কাজ করার সুযোগ পান; তিনি এই চলচ্চিত্রে অভিনয়ের জন্য পরিচিতি পেয়ে যান।


title: লকেট চট্টোপাধ্যায়

text: লকেট চট্টোপাধ্যায় একজন ভারতীয় বাঙালি জনপ্রিয় চিত্রাভিনেত্রী৷ নৃত্যশিক্ষা করেন পশ্চিমবঙ্গের বিখ্যাত নৃত্যশিল্পী শ্রীমতী মমতা শঙ্করের কাছে ৷ কৈশোর থেকেই নানা স্থানে নৃত্য পরিবেশন করা শুরু করেন ৷ এরপর বাঙলা চলচ্চিত্র শিল্পে পদর্পণ করেন ৷ কখনো নায়িকা আবার কখনো চরিত্রাভিনেত্রী হিসাবে নানা বাঙলা ছায়াছবিতে অভিনয় করেছেন ৷ তার সাম্প্রতিক ছায়াছবিগুলির মধ্যে অপর্ণা সেন পরিচালিত মৃণালিনী অন্যতম ৷ এছাড়া ছয় ছুটি ছায়াছবিতে তিনি একজন সমকামী নারীর চরিত্রে অভিনয় করেন ৷


title: বালুচরী শাড়ি

text: নবাব মুর্শিদকুলি খানের উদ্যোগে সেখানে এই শিল্পের রমরমা দেখা দেয়৷ সেখানে এই শিল্পের শেষ বিখ্যাত কারিগর দুবরাজ দাস মারা যান ১৯০৩ সালে, তিনি চিত্রশিল্পীদের মত শাড়িতে নিজের নাম সই করতেন৷ গঙ্গার বন্যায় এই গ্রাম বিধ্বস্ত হলে শিল্পীরা আশ্রয় নেন বাঁকুড়া জেলার বিষ্ণুপুরে৷ সেখানে মল্ল রাজাদের পৃষ্ঠপোষণে এই শিল্পের সমৃদ্ধি ঘটে৷ মল্ল রাজাদের সময়ে নির্মিত টেরাকোটার মন্দির ও অন্যান্য শিল্পের প্রভাব পড়ে এই শাড়ির নকশায়৷ পরে ব্রিটিশ জমানায় অন্যান্য দেশীয় বয়নশিল্পের মত বালুচরীও দুর্দশাগ্রস্ত হয়৷ ১৯৫৬ সালে বিখ্যাত চিত্রশিল্পী সুভগেন্দ্রনাথ (সুভো) ঠাকুরের উদ্যোগে এই শাড়ির বাণিজ্যিক বিস্তার ঘটে৷ তিনি তখনকার বিখ্যাত কারিগর অক্ষয়কুমার দাসকে রিজিওনাল ডিজাইন সেন্টারে (সুভো ঠাকুর এর ডিরেক্টর ছিলেন) সাবেক জালা তাঁতের পরিবর্তে জ্যাকার্ড তাঁতের ব্যবহার শেখান৷ পরের বছর অক্ষয় দাস অজন্তা-ইলোরার মোটিফ লাগিয়ে নতুন বালুচরী বাজারে আনলে এই শিল্পের উত্থান ঘটে৷


title: উত্তরাখণ্ড

text:
উত্তরাখণ্ড ভূখণ্ডের নৃত্যকলা এই অঞ্চলের জীবন ও মানব অস্তিত্বের বিভিন্ন আবেগের সঙ্গে যুক্ত। পুরুষদের লংবীর নৃত্য অনেকটি জিমন্যাস্টিক ভঙ্গিমাগুলির অনুরূপ। দেরাদুনের আরেকটি বিখ্যাত লোকনৃত্য হল বরদা নটী নৃত্য। এটি বিভিন্ন ধর্মীয় উৎসবের সময় আয়োজিত হয়। অন্যান্য বিখ্যাত নৃত্যগুলির মধ্যে উল্লেখযোগ্য হুরকা বাউল, ঝোরা-চাঁচরি, ঝুমাইলা, চুপহুলা ও ছোলিয়া।
উত্তরাখণ্ডের স্থানীয় শিল্পকলার মধ্যে গুরুত্বপূর্ণ হল কাঠখোদাই শিল্প। রাজ্যের বিভিন্ন মন্দির অলংকরণের কাজে এই শিল্প ব্যবহৃত হয়। কাঠের উপর ফুল, দেবদেবী ও জ্যামিতিক নকশা আঁকা হয়। গ্রামের ঘরবাড়িতে দরজা, জানলা, সিলিং ও দেওয়াল চিত্রণেও এই শিল্প ব্যবহার করা হয়। বাড়ি ও মন্দিরে সুন্দর ছবি ও ম্যুরাল ব্যবহৃত হয়। ১৭শ ও ১৮শ শতাব্দীতে এই অঞ্চলে পাহাড়ি চিত্রকলা নামে চিত্রকলার এক বিশেষ শৈলী উদ্ভাবিত হয়েছিল। কাংড়া চিত্রকলার গাড়োয়াল শাখার সূত্রপাত ঘটেছিল মোলা রাম কর্তৃক। গুলার রাজ্যে কাংড়া চিত্রকলার সূচনা ঘটেছিল। কুমায়ুনি শিল্প জ্যামিতিক আকারে। অন্যদিকে গাড়োয়ালি শিল্প প্রকৃতির অনুষঙ্গে সৃষ্ট। উত্তরাখণ্ডের অন্যান্য শিল্পের মধ্যে সোনার গয়না, গাড়োয়ালের ঝুড়ি শিল্প, উলের শাল, স্কার্ফ ও গালিচাশিল্প বিখ্যাত। শেষোক্ত শিল্পটি উত্তর উত্তরাখণ্ডের ভোটিয়াদের উৎপাদন।
রুটি ও সবজি উত্তরাখণ্ডের মানুষের প্রধান খাদ্য। তবে আমিষ খাবারও চলে। উত্তরাখণ্ডের মানুষদের খাদ্যাভ্যাসের একটি স্বতন্ত্র বৈশিষ্ট্য হল টম্যাটো, দুধ ও দুগ্ধজাত খাদ্যের বহুল ব্যবহার। দুর্গম এলাকায় ফাইবার-সমৃদ্ধ কাঁচা খাদ্যশস্যের প্রচলন বেশি। বাজরা (স্থানীয় নাম ‘মাদুয়া’ বা ‘ঝিঙ্গোরা’) হল এই অঞ্চলের অন্য একটি গুরুত্বপূর্ণ খাদ্যশস্য। কুমায়ুন ও গাড়োয়ালের ভিতরের দিকের এলাকায় এই শস্যের চল আছে। সাধারণত দেশি ঘি বা সরষের তেল দিয়ে রান্না হয়। ‘জাখিয়া’ নামে একধরনের মশলা ব্যবহার করে সাধারণ রান্নাকে সুস্বাদু করে তোলা হয়। বল মিঠাই এখানকার এক জনপ্রিয় মিষ্টি। অন্যান্য জনপ্রিয় খাবার হল দুবুক, চেইন, কাপ, চুটকানি, সেই ও গুলগুলা। ‘ঝোই’ বা ‘ঝোলি’ নামে কাধির একটি আঞ্চলিক রূপান্তরও এখানে জনপ্রিয়।


title: কণিকা বন্দ্যোপাধ্যায়

text: কণিকা বন্দ্যোপাধ্যায় (জন্ম:১২ অক্টোবর ১৯২৪ – মৃত্যু: ৫ এপ্রিল ২০০০) একজন স্বনামধন্য ভারতীয় বাঙালি রবীন্দ্রসংগীত শিল্পী ও শিক্ষিকা। রবীন্দ্রসঙ্গীত জগতের সর্বকালের সর্বশ্রেষ্ঠ শিল্পীদের মধ্যে কণিকা বন্দ্যোপাধ্যায় অন্যতম। বিশেষত টপ্পা অঙ্গের রবীন্দ্রসংগীতে তিনি ছিলেন অপ্রতিদ্বন্দ্বী এক গায়িকা। রবীন্দ্রসঙ্গীত ছাড়া অতুলপ্রসাদের গানেও তিনি সমান পারদর্শী ছিলেন; যদিও এই ধারায় তাঁর রেকর্ড সংখ্যা খুব বেশি নয়। জীবনের অধিকাংশ সময় শান্তিনিকেতনে অতিবাহিত করলেও তাঁর জনপ্রিয়তা পশ্চিমবঙ্গের সীমানা ছাড়িয়ে বাংলাদেশেও পরিব্যাপ্ত ছিল। কলকাতা পৌরসংস্থা তাঁর সম্মানে কলকাতার ভিক্টোরিয়া মেমোরিয়াল ও রবীন্দ্র সদনের মধ্যবর্তী ময়দানের একাংশে একটি সুরম্য সুবৃহৎ উদ্যান উৎসর্গ করেছেন।


title: ফরাসি কনস্যুলেট

text: "নেপোলিয়নের" রাজনৈতিক ক্ষমতা তখনো ক্ষণস্থায়ী ছিল, ফরাসি রাজপক্ষীয় ব্যক্তিরা তাকে অপহরণ ও হত্যার পরিকল্পনা করে এবং লুই এন্টনি হেনরি, এনগিয়নের ডিউককে অভ্যুত্থানের নেতৃত্ব দেওয়ার জন্য আহ্বান জানায়, ফলে সিংহাসনে ষোড়শ লুই বসার সাথে সাথে বুরবন রাজতন্ত্রের পুনর্নির্মাণ হবে। ষড়যন্ত্রকারী জর্জ ক্যাডিডোল এবং জেনারেল "চার্লস পিকেগ্রুকে" ছোট উইলিয়াম পিটের ব্রিটিশ সরকার এক মিলিয়ন পাউন্ড অর্থায়ন এবং তাদের ইংল্যান্ড থেকে ফ্রান্স ফেরত আসতে ক্যাপ্টেন জন ওয়েসলি রাইটের জাহাজ সহ নৌ পরিবহন  প্রদান করে এই রাজপক্ষীয় ষড়যন্ত্রে অবদান রেখেছিল।  ২৮ জানুয়ারী ১৮০৪ "পিকেগ্রু" "নেপোলিয়নের" একজন জেনারেল এবং "পিকেগ্রু"র সাবেক খরিদ্দার  "জঁ ভিক্তর মারি মরো" এর সাথে দেখা করেন। পরের দিন, একজন ব্রিটিশ গোপন প্রতিনিধি কোরসন গ্রেফতার হন এবং তিনি নির্যাতনে স্বীকার করেন যে পিকেগ্রু, মোরাউ এবং ক্যাডিডোল কনস্যুলেটকে উৎখাত করার চক্রান্ত করছে। ফরাসি সরকার লুই পিকট, ক্যাডিডোলের চাকরকে গ্রেফতার এবং নির্যাতন করে এই চক্রান্তের আরও বিস্তারিত জানতে পারে। "ইয়োকিম মুরাত" প্যারিসের শহর গেটগুলি সকাল ৭ টা থেকে সন্ধে ৬ টায় বন্ধ করার নির্দেশ দেয় এবং পিকেগ্রু ও মোরাউকে পরবর্তী মাসে গ্রেফতার করা হয়।


title: ইকুয়েডরে স্পেনের় পুনর্দখল চেষ্টা

text: কিন্তু অধিকাংশ কূটনৈতিক দলিলপত্রাদিতে ইকুয়েডরের রাজারূপে সম্ভাব্য প্রার্থী হিসেবে বোরবনের অগাস্টিন মানোজ টু সিসিলিসকে উল্লেখ করা হয়েছে। মানোজ ডিউক অব রিয়ান্সারেজের সাথে দ্বিতীয় বৈবাহিক সম্পর্কে সন্তানরূপে জন্মগ্রহণ করেছিলেন। এ পরিকল্পনায় সদ্য বিবাহিত ফ্রান্সের রাজা প্রথম লুইস ফিলিপ জড়িত ছিলেন। তিনি মারিয়া ক্রিস্টিনার জন্য নিজ অর্থ ব্যয় করে অংশগ্রহণ করেন। দক্ষিণ আমেরিকার সিংহাসনে অ্যান্টোইন দ্য'অর্লিয়েন্স ও বোরবনের লুইসা ফার্নান্দা - উভয় সন্তানের যে কাউকে সিংহাসনে দেখতে চেয়েছিলেন। কিন্তু ফরাসী সরকার যে-কোন ধরনের আলাপ-আলোচনা থেকে নিজেদের দূরে রাখে এবং ইকুয়েডরে স্পেনীয় পুনর্দখলের চেষ্টায় কোন সমর্থন ব্যক্ত করেনি।


title: সপ্তম ক্রুসেড

text: সপ্তম ক্রুসেড হলো ফ্রান্সের সম্রাট ৯ম লুই এর পরিচালিত একটি ক্রুসেড বা ধর্ম যুদ্ধ, যা ১২৪৮ হতে ১২৫৪ পর্যন্ত সংঘটিত হয়। যুদ্ধে রাজা ৯ম লুই পরাজিত ও বন্দী হন। আইয়ুবীয় রাজবংশের শাসক আল মোয়াজ্জেম তুরানশাহ এর নেতৃত্বে মিশরীয় বাহিনী রাজা নবম লুইকে বন্দী করে। যুদ্ধ শেষে লুইয়ের মুক্তির জন্য ৫০,০০০ স্বর্ণমূদ্রা (ফ্রান্সের তখনকার বাৎসরিক আয়ের সমান অর্থ) মুক্তিপণ হিসাবে দেয়া হয়। এই ক্রুসেডে মিশরীয় বাহিনীকে বাহরী, মামলুক, বাইবার, কুতুজ, আইবাক, ও কুলওয়ান গোষ্ঠী সহায়তা করে। .


title: তৃতীয় নেপোলিয়ন

text: লুই-নেপোলিয়ন বোনাপার্ট (২০ এপ্রিল ১৮০৮ - ৯ জানুয়ারি ১৮৭৩) দ্বিতীয় ফরাসি প্রজাতন্ত্রএর একমাত্র রাষ্ট্রপতি (১৮৪৮-৫২) ছিলেন এবং তৃতীয় নেপোলিয়ন হয়ে  দ্বিতীয় ফরাসি সাম্রাজ্যের সম্রাট (১৮৫২-৭০) ছিলেন। তিনি নেপোলিয়ন বোনাপার্টের ভাইপো এবং উত্তরাধিকারী ছিলেন। তিনি ফ্রান্সের প্রথম প্রেসিডেন্ট ছিলেন  যিনি সরাসরি ভোটের মাধ্যমে নির্বাচিত হয়েছিলেন। তাকে সংবিধান ও সংসদ দ্বিতীয় মেয়াদের জন্য ভোটে দাঁড়াতে দেয়নি, সেই জন্য তিনি ১৮৫১ সালে শক্তিবলে শাসনতন্ত্র পরিবর্তন করে এবং তারপর তৃতীয় নেপোলিয়ন হিসেবে ২ ডিসেম্বর ১৮৫২, নেপোলিয়নের রাজ্যাভিষেক এর অষ্টচত্বারিংশ বার্ষিকীতে সিংহাসন নেন। তিনি ফরাসি বিপ্লবের পর থেকে ফরাসি রাষ্ট্রের দীর্ঘতম রাষ্ট্র প্রধান ছিলেন।


title: দ্বিতীয় নেপোলিয়ন

text: নেপোলিয়ান যখন ৪ এপ্রিল ১৮১৪ সিংহাসন ত্যাগ করেন, তখন তিনি সম্রাট হিসেবে তার ছেলের নাম দেন। কিন্তু জোট অংশীদাররা নেপোলিয়নের উত্তরাধিকারী হিসেবে তার পুত্রকে স্বীকার করতে অস্বীকার করে। এইজন্য নেপোলিয়ন কয়েকদিন পরে নিঃশর্তভাবে পদ থেকে অবসর নিতে বাধ্য হয়। যদিও দ্বিতীয় নেপোলিয়ন আসলে ফ্রান্স শাসন করেনি, তবে তার বাবার পতনের পর তিনি সংক্ষিপ্তভাবে ফরাসি সাম্রাজ্যের নামমাত্র শাসক হয়েছিলেন। যখন তার খুড়তুত ভাই লুই-নেপোলিয়ন বোনাপার্ট ১৮৫২ সালে দ্বিতীয় ফরাসি সাম্রাজ্য গড়ে পরবর্তী সম্রাট হন, তিনি দ্বিতীয় নেপোলিয়নের সংক্ষিপ্ত রাজত্ব স্বীকার করে নিজেকে তৃতীয় নেপোলিয়ন নাম দেন।


title: গ্রেট ব্রিটেন

text: ১৬০৪ সালের ২০ অক্টোবর রাজা জেমস পৃথকভাবে ইংল্যান্ড ও স্কটল্যান্ডের সিংহাসনে আরোহণ করার পর নিজেকে "কিং অফ গ্রেট ব্রিটেইন, ফ্রান্স অ্যান্ড আয়ারল্যান্ড" বলে ঘোষণা করেন। ১৬২৫ সালে জেমসের মৃত্যুর পর ইংল্যান্ডের প্রিভি কাউন্সিল একটি ঘোষণাপত্র প্রস্তুত করেন। এই ঘোষণাপত্রে জেমসের ইচ্ছানুসারে "কিং অফ গ্রেট ব্রিটেন" কথাটি ব্যবহৃত হয়। জেমসের একাধিক উত্তরসূরি এই উপাধিটিই ব্যবহার করেছেন। যদিও এই সময় ইংল্যান্ড ও স্কটল্যান্ড আইনত পৃথক দেশ ছিল। ১৭০৬ সালে ইউনিয়ন ট্রিটি সাক্ষরিত হওয়ার পর ১৭০৭ সালে দুই দেশের সংসদে ইউনিয়ন আইন পাস হয়। এই আইনবলে যুক্তরাজ্য স্থাপিত হয়। ১৭০৭ সালের ১ মে একক পার্লামেন্ট ঘোষিত হয়। এই সনদ অনুসারে সমগ্র দ্বীপরাজ্যটি "গ্রেট ব্রিটেন যুক্তরাজ্য" নামে পরিচিত হয়।


title: জোন অব আর্ক

text: মিউজ নদীর তীরে দঁরেমি গ্রামের এক সাধারণ কৃষক পরিবারে ১৪১২ সালে তিনি জন্মগ্রহণ করেন। ফ্রান্স তখন ইংরেজদের শাসনাধীন ছিল। ইংল্যান্ডের রাজা পঞ্চম হেনরির(১৩৮৭-১৪২২) পুত্র ষষ্ঠ হেনরি(১৪২১-১৪৭১) ফ্রান্সের সিংহাসনে আরোহন করলে ফ্রান্সের রাজা সপ্তম চার্লস পালিয়ে যান।


title: লুভ্‌র জাদুঘর

text: লুভ্‌র জাদুঘরটি লুভ্‌র প্রাসাদে অবস্থিত। ফ্রান্সের রাজা ২য় ফিলিপ প্রাসাদটিকে আদিতে ১২শ থেকে ১৩শ শতকে একটি দুর্গ হিসেবে নির্মাণ করেছিলেন। জাদুঘরের ভূনিম্নস্থ তলাতে এখনও এই দুর্গের অবশেষ দেখতে পাওয়া যায়। সময়ের সাথে সাথে প্যারিস নগরীর আয়তন বৃদ্ধি পেলে দুর্গটির প্রতিরক্ষামূলক সুবিধাটির দরকার ফুরিয়ে যায়। ১৫৪৬ সালে ফরাসি রাজা ১ম ফ্রঁসোয়া এটিকে ফরাসি রাজাদের মূল বাসভবনে রূপান্তরিত করেন। এর পরে বহুবার ভবনটির সম্প্রসারণ সাধন করা হয় যা ভবনটিকে এর বর্তমান রূপ দান করেছে। ১৬৮২ সালে ফ্রান্সের রাজা ১৬শ লুই তাঁর বাসভবন হিসেবে ভের্সাইয়ের প্রাসাদটিকে নির্বাচন করেন ও লুভ্র প্রাসাদ ত্যাগ করেন। এটিকে তখন রাজার রাজকীয় সংগ্রহশালার একটি প্রদর্শনীকেন্দ্র হিসেবে ব্যবহার করা হত। এর মধ্যে প্রাচীন রোমান ও গ্রিক স্থাপত্যের একটি সংগ্রহ ছিল অন্যতম। ১৬৯২ সাল থেকে আরও প্রায় ১০০ বছর পর্যন্ত ফরাসি খোদাই লিপি ও শিল্প সমালোচনা আকাদেমি এবং ফরাসি চিত্রশিল্প ও ভাস্কর্য আকাদেমি এই ভবনটিকে তাদের কার্যালয় হিসেবে ব্যবহার করেন। ফরাসি বিপ্লবের সময় ফ্রান্সের জাতীয় সংসদে সিদ্ধান্ত নেওয়া হয় যে ফরাসি জাতির কাছে থাকা সর্বোৎকৃষ্ট শিল্পকর্মগুলি প্রদর্শনে লুভ্‌র-কে ব্যবহার করা হবে।


title: ফরাসি কনস্যুলেট

text: ১৭৯৮ এবং ১৭৯৯ সালে ফ্রান্সের সামরিক দুর্যোগ শাসকদের নাড়া এবং অবশেষে ভেঙে দিয়েছিল। ঐতিহাসিকেরা প্রায়শই ১৮ই জুন ১৭৯৯ তারিখে ফ্রান্সের রিপাবলিকান ক্যালেন্ডারের ৩০ প্রাইরিয়াল সপ্তম অভ্যুত্থানে এই সরকারের রাজনৈতিক পতনের শুরু হয় বলে মনে করেন, যখন ইমানুয়েল জোসেফ সেয়াইজ পল বারাসের সাহায্যে সফলভাবে অন্যান্য কর্তৃত্বধারী পরিচালকদের থেকে নিজেকে দায়মুক্ত করেন। লুই জেরোম গোহিয়ের পক্ষে অবসর গ্রহণকারী জঁ-বাপ্তিস্তে ত্রেইলহারের নির্বাচনে একটি অনিয়ম দেখা দেয়। ফিলিপ-আঁতোয়ান মেরলিন (ডাউয়ের মেরলিন) ও লুই-মারি দ্য লা রেভেলিয়ের-লেপুকে পদত্যাগ করতে বাধ্য করা হয়েছিল; তাদের পদে ব্যারন জঁ-ফ্রঁসোয়া আগুস্ত মুলাঁ এবং রজার ডুকোকে দায়িত্ব নেন। নতুন তিন পরিচালকদের অস্থিতিশীল হিসাবে দেখা যায়।


title: মেষপালকদের ক্রুসেড

text: সপ্তম ক্রুসেডে ফ্রান্সের রাজা লুই পরাজিত হন এবং তাঁকে কায়রোতে বন্দী রাখা হয়। ১২৫১ সালে লুইকে রক্ষার ব্যাপারে উত্তর ফ্রান্সের প্রায় ৬০ হাজার তরুণ কৃষক স্বপ্নে কুমারী মেরির নির্দেশপ্রাপ্ত এক হাঙ্গেরীয় নেতার নেতৃত্বে প্যারিসে যায় এবং সেখান থেকে ফ্রান্সের বিভিন্ন জায়গায় ছড়িয়ে পড়ে ও সংঘর্ষ শুরু করে। এদেরকে পরবর্তীতে দমন করা হয়।


title: বাল্টিক সাগর

text: বাল্টিক সাগর ইউরোপের উত্তরাংশে অবস্থিত। এর চারদিকে স্ক্যান্ডিনেভীয় উপদ্বীপ, ইউরোপ মহাদেশের মূল ভূখণ্ড এবং ডেনমার্কের দ্বীপসমূহ অবস্থিত। পূর্বে এটি উত্তর মহাসাগরের সাথে যুক্ত। কৃত্রিম শ্বেত সাগর খালের মাধ্যমে এটি শ্বেত সাগরের সাথে যুক্ত। বাল্টিক সাগরের কতগুলো বাহু রয়েছে যেগুলোকে উপসাগরে মর্যাদা দেওয়া হয়েছে। উত্তরে অবস্থিত বথনিয়া উপসাগর, উত্তর-পূর্বে ফিনল্যান্ড উপসাগর ও পূর্বে রিগা উপসাগর অবস্থিত।


title: ক্যালিফোর্নিয়া উপসাগর

text: ক্যালিফোর্নিয়া উপসাগরে ৩৭টি প্রধান দ্বীপ রয়েছে – সবচেয়ে বড় দুটি হল ইস্লা অ্যাঞ্জেল ডি লা গার্ডা এবং টাইবুরন দ্বীপ। বেশিরভাগ দ্বীপ এই উপসাগরের উপদ্বীপের পাশে পাওয়া যায়। কার্যত, এসকল দ্বীপের অনেকগুলোই আগ্নেয়গিরির বিস্ফোরণের ফল, যা বাজা ক্যালিফোর্নিয়ার প্রাথমিক ইতিহাসের সময় ঘটেছিল। ইস্লাস মারিয়াস, ইস্লাস সান ফ্রান্সিসকো, এবং ইস্লা পার্তিদা দ্বীপগুলোকেও এই ধরনের বিস্ফোরনের ফল বলে মনে করা হয়। তবে দ্বীপগুলির গঠন একে অপরের উপর নির্ভরশীল নয়। একটি পৃথক কাঠামোগত ঘটনার ফলে এগুলোর গঠন হয়েছিল।


title: পৃথিবী

text:
হিসাব করা যায় যে, পৃথিবীর পৃষ্ঠের আট ভাগের এক ভাগ জায়গা মানুষের বসবাসের জন্য উপযুক্ত – যেহেতু পৃথিবীর উপরিভাগের চার ভাগের তিন ভাগ সমুদ্র দ্বারা পরিবেষ্টিত, এর ফলে এর মাত্র এক ভাগ অংশ হল ভূমি। এই ভূমির অর্ধেক স্থান জুড়ে রয়েছে মরুভূমি (১৪%), উচ্চ পর্বতমালা (২৭%), বা অন্যান্য অনুপযুক্ত খাদ এলাকা। পৃথিবীর সর্বোচ্চ উত্তর দিকের স্থায়ী স্থাপনাটি রয়েছে এলার্টে, যা নুনাভুট, কানাডার এললেসমেয়ার আইল্যান্ডে অবস্থিত (৮২°২৮′ উত্তর), পৃথিবীর সর্বোচ্চ দক্ষিণ দিকের স্থায়ী স্থাপনাটি হল আমুন্ডসেন- স্কট সাউথ পোল স্টেশন, অ্যান্টারটিকায়, একেবারেই প্রায় দক্ষিণ মেরুর কাছাকাছি, (৯০°দক্ষিণ)।
স্বাধীন সার্বভৌম দেশগুলো শুধু মাত্র কিছু অংশ বাদ দিয়ে গ্রহটির প্রায় পুরো ভূমির সবটাই নিজেদের বলে দাবী করে, বাদ দেয়া অংশ গুলোর মধ্যে হল অ্যান্টারটিকার কিছু অংশ, দানিউব নদীর পশ্চিম তীর বরাবর কয়েক খন্ড জমি, মিশর ও সুদানের সীমান্তের অদাবীকৃত এলাকা "বির টাউইল"। , ১৯৩ টি সার্বভৌম রাষ্ট্র রয়েছে পৃথিবীতে যা জাতিসংঘের সদস্য দেশ হিসাবে অন্তর্ভূক্ত, এছাড়াও দুটি পর্যবেক্ষক রাষ্ট্র ও ৭২ টি নির্ভরশীল অঞ্চল এবং সীমিত স্বীকৃতিপ্রাপ্ত রাষ্ট্র রয়েছে। পৃথিবীতে কখনই একটি একক সার্বভৌম সরকার তৈরি হয়নি যার পুরো বিশ্বের উপর কর্তৃত ছিল, যদিও বা কিছু জাতি-রাষ্ট্র বিশ্ব আধিপত্যের জন্য যুদ্ধ করেছে এবং ব্যর্থ হয়েছে।


title: ক্যালিফোর্নিয়া উপসাগর

text:
তিন ধরনের তীর ক্যালিফোর্নিয়া উপসাগরে দেখা যায়। এতে অর্ন্তভুক্ত রয়েছে পাথুরে তীর, বালুর তীর, এবং জোয়ার সমতল। কিছু সমৃদ্ধ জীব বৈচিত্র্য এবং উচ্চ স্থানিকতা যেগুলো ক্যালিফোর্নিয়া উপসাগরকে বৈশিষ্ট্যময় করেছে এবং এটিকে মাছ ধরার জন্য একটি হটস্পট স্বরুপ তৈরি করেছে যেমন এক ধরনের শিলা যেটি একটি তীর তৈরি করে। নরম ও অধিক সচ্ছিদ্র যুক্ত পাথরের (যেমন:- কোকিনা লাইমস্টোন, রায়োলাইটস, গ্রানাইট পাথর, অথবা ডায়োরাইট) সমুদ্র তীরে সাধারনত শক্ত ও মসৃণ পাথরের (যেমন:- আগ্নেয় শিলা অথবা ডাইঅবেস) তীরের তুলনায় প্রানী বৈচিত্র্যে অধিক সমৃদ্ধশালী হয়। সচ্ছিদ্র পাথরগুলি স্বাভাবিকভাবেই তাদের মধ্যে আরও ফাটল ও খসে প
ড়বে, যাতে তারা অনেক প্রাণীর জন্য আদর্শ জীবন্ত স্থান তৈরি করে। সাধারনত পাথরগুলো তীরে নিজেদেরকে স্থায়ী ভাবে স্থিতিশীল করাতে সেখানে সুস্থিরভাবে থাকতে হয়। উপরন্তু, পাথরগুলোর রঙ তীরে বসবাসকারী জীবিত প্রাণীদেরও প্রভাবিত করতে পারে। উদাহরণস্বরূপ, গাঢ় পাথর উজ্বল পাথরের তুলনায় উল্লেখযোগ্যভাবে উষ্ণতর হবে, এবং যেসব প্রানী অতি গরম সহ্য করতে পারেনা সেগুলোকে প্রভাবিত করতে পারে।
ক্যালিফোর্নিয়া উপসাগরের উত্তরে এর চেয়ে উঁচু ঢেউ প্রবাহিত হয়। উপসাগরের অধিকাংশ এলাকা জুড়েই মিশ্র জোয়ার-ভাটা পরিলক্ষিত হয়।


title: পারস্য উপসাগর

text: পারস্য উপসাগর দক্ষিণ পশ্চিম এশিয়ায় অবস্থিত । এটি ওমান উপসাগরের একটি বর্ধিত অংশ । বর্তমান ইরান (পূর্বেকার পারস্য)ও আরব উপদ্বীপের মধ্যে এর অবস্থান। পারস্য উপসাগরের প্রাকৃতিক প্রতিবেশ অত্যন্ত সমৃদ্ধশালী । মৎস চারণক্ষেত্র হিসেবে বা প্রবাল রীফ্ এর ঐশ্বর্যের জন্য পারস্য উপসাগর যেমন বিখ্যাত তেমনি এটি আবার অবারিত মুক্তা সমৃদ্ধ ঝিনুকে খৃদ্ধ। কিন্তু বর্তমানে এর প্রতিবেশ ভারসাম্য হুমকির সম্মুখীন হয়ে পড়েছে । তেলবাহী জাহাজের নিয়মিত চলাচলে প্রায়শঃই তেল নির্গত হয়ে এর জলরাশিকে বিষাক্ত করে তুলছে । বর্তমানে বিশ্ব রাজনৈতিক প্রেক্ষাপটেও পারস্য উপসাগর অত্যন্ত গুরুত্বপূর্ণ হয়ে উঠেছে।


title: পৃথিবীতে পানির উৎস

text: ডেভিড জুইটের গবেষণায় প্রাপ্ত তথ্য থেকে জানা যায়, চারটি ধূমকেতু হ্যালি, হ্যাকুটাকে, হ্যালি-বপ এবং ৬৭পি/চুরিয়মভ-গিরাসিম্যাঙ্কোতে আইসোটোপ ডিউটেরিয়াম থেকে প্রটিয়ামের (ডি/এইচ অনুপাত) অনুপাত, সাগরের পানির তুলনায় প্রায় দ্বিগুণ। এ থেকে বলা যায় যে পৃথিবীতে পানি পানির উৎপত্তি উল্কা থেকে হওয়া অসম্ভব। এই ধূমকেতুগুলো কুইপার বেল্টের মতই কিনা এটি এখনো পরিষ্কার নয়। আলেসান্দ্রো মরবিদেল্লির মতে , বর্তমানে প্রাপ্ত পানির সবচেয়ে বড় অংশ এসেছিলো গ্রহাণু বেল্টের বাইরে উৎপন্ন হওয়া উপগ্রহ থেকে যা পৃথিবীতে আছড়ে পড়েছিলো। কার্বন সমৃদ্ধ পাথরে ডি/এইচ অনুপাত এটি নির্দেশ করে। কার্বন সমৃদ্ধ কনড্রাইট থেকে পাওয়া পানিতে সাগরের পানির মতই ডি/এইচ অনুপাত দেখতে পাওয়া যায়| তবুও এই দাবি করা হয় যে, সাগরের পানির ডি/এইচ অনুপাত পৃথিবীর ইতিহাসে বৃদ্ধি পেয়েছে| সঙ্গত কারণেই এই প্রস্তাব ও উঠে এসেছে যে, পর্যাপ্ত পরিমাণ পানি পৃথিবীর সূচনালগ্ন থেকেই পৃথিবীতে উপস্থিত ছিলো|


title: উপসাগর

text: উপসাগর () তিন দিক স্থল দ্বারা বেষ্টিত একটি জলভাগ। উপসাগরের জল সাধারণত শান্ত হয়। বড় বড় উপসাগরকে ইংরেজিতে "গালফ" (gulf) বলা হয়। আবার ক্ষুদ্রাকৃতির খাড়া পাড় বিশিষ্ট উপসাগর বা ) নামেও পরিচিত। সাধারণত ছোটো ছোটো উপসাগরগুলি সৃষ্টি হয় নরম শিলা বা মাটি ঢেউয়ের দ্বারা অপসারিত হয়ে। শক্ত শিলাগুলি ক্ষয়প্রাপ্ত হয় অনেক দেরীতে। ফলে অন্তরীপ সৃষ্টি হয়। উপসাগরগুলিতে মাছ ও অন্যান্য সামুদ্রিক প্রাণী দেখা যায়। আবার উপসাগরগুলি অন্য কোনো উপসাগরের সঙ্গে সংযুক্তও হতে পারে (উদাহরণ স্বরূপ, জেমস উপসাগর হাডসন উপসাগরের সঙ্গে সংযুক্ত। বঙ্গোপসাগর ও হাডসন উপসাগরের মতো বৃহদাকার উপসাগরগুলিতে সামুদ্রিক ভূবিদ্যাগত বৈচিত্র্য চোখে পড়ে।


title: পৃথিবী

text: সাতটি প্রধান টেকটনিক বা ভূত্বকীয় পাত হল প্রশান্ত মহাসাগরীয়, উত্তর আমেরিকান, ইউরেশীয়, আফ্রিকান, অ্যান্টার্কটিক, ইন্দো-অস্ট্রেলীয়, এবং দক্ষিণ আমেরিকান। অন্যান্য কিছু অপ্রধান পাত হল, আরবীয় পাত, ক্যারিবীয় পাত, নাজকা পাত যা দক্ষিণ আমেরিকার পশ্চিম উপকূলে অবস্থিত এবং দক্ষিণ আটলান্টিক মহাসাগরের স্কটিয়া পাত। ৫০ থেকে ৫৫ মিলিয়ন বছর পূর্বে অস্ট্রেলীয়ান পাতটি ভারতীয় পাতটির সাথে সুদৃঢ় ভাবে সংযুক্ত হয়ে যায়। সবচেয়ে দ্রুত সঞ্চলনশীল পাত হল মহাসাগরীয় পাত, যেমন কোকোস পাত, এটি সঞ্চালিত হচ্ছে ৭৫ মিলি/বছর বেগে ও প্রশান্ত মহাসাগরীয় পাত, যা সঞ্চালিত হচ্ছে ৫২–৬৯ মিলি/বছর বেগে। অপর দিকে, সবচেয়ে ধীর সঞ্চালনশীল পাত হল ইউরেশীয় পাত, এটির সঞ্চালনের সাধারণ গতি বেগ হল ২১ মিলি/বছর।


title: সুয়েজ উপসাগর

text: সুয়েজ উপসাগর (আরবী: خليج السويس, অনুবাদ, খলির অ-সুউয়িস; পূর্ববর্তী بحر القلزم, বাআর আল-কুলজুম, "সাগর সাগর") লাল সাগরের উত্তরের প্রান্তে একটি উপত্যকা, সিনাই উপদ্বীপের পশ্চিম অবস্থিত এখানকার ছোটখাট উপসাগর। সিনাই উপদ্বীপের পূর্বে রয়েছে আকাবা উপসাগর। এই উপসাগরটি সুয়েজ রিফ্ট বেসিনের তুলনামূলকভাবে অল্প বয়স্ক কিন্তু এখন নিষ্ক্রীয় উপসাগরের মধ্যে গঠিত হয়েছিল, যা প্রায় ২৬ মিলিয়ন বছর আগের। এটি উত্তর পশ্চিম থেকে প্রায় ৩০০ কিলোমিটার (১৯০ মাইল) উত্তর প্রসারিত করে, মিশরীয় শহর সুয়েজ শহর পর্যন্ত বিস্তৃত এবং এটি সুয়েজ খালের প্রবেশপথটি প্রসারিত করে। উপসাগরের মধ্য লাইনের সাথে আফ্রিকা ও এশিয়া মহাদেশের সীমান্তকে চীহ্নিত করে। ফলে উপসাগরটির পূর্ব অংশ এশিয়া মহাদেশের অন্তর্গত এবং পশ্চিম অংশ আফ্রিকা মহাদেশের অন্তর্গত। সুয়েজ খালে প্রবেশদ্বার ও খনিজ তেল এবং গ্যাস ক্ষেত্রের উপরে অবস্থিত এই উপসাগরে।


title: সুয়েজ উপসাগর

text:
গলফ পাললিক বেসিন স্তরবিজ্ঞান অধ্যায় অলিগোসিনের ক্লাস্টিক পাথর এবং কার্বনেটেটে প্রারম্ভিক প্যালোজোয়িক গঠিত, এবং স্নিরফ্ট এবং পিকোরিট মিওসিন থেকে হোলসিন ক্লাস্টারস এবং ইপপোরাইটস। তিনটি বড় তেল ক্ষেত্র উপসাগরের মধ্যে রয়েছে। এল মরগান ১৯৬৪ সালে আবিষ্কৃত হয়, বেলাইম ১৯৫৫ সালে আবিষ্কৃত হয় এবং অক্টোবর ক্ষেত্রটি ১৯৭৭ সালে আবিষ্কৃত হয়। অক্টোবর ক্ষেত্রটি ক্রিয়েটিস নুবিয়া গঠন, উচ্চ ক্রিটেসিয়াস নেজাজাত গঠন, মিওসিন নূকুল গঠনের এবং উচ্চ রদীয়স গঠনের মায়োসিন এসএসএল সদস্য।
এই উপসাগরের উত্তর অংশের সঙ্গে সুয়েজ খালের দক্ষিণ পওরান্ত যুক্ত রয়েছে। ভারত মহাসগর থেকে লোহিত সাগর হয়ে জাহাজ গুলি উপসাগরটির মাধ্যমেই সুয়েজ খাল হয়ে ভূমধ্যসাগরে প্রবেশ করে। ফলে এই উপসাগরটি সুয়েজ খালের সঙ্গে লোহিত সাগরে প্রবেশের প্রধান ও একমাত্র পথ।


title: বীরভূম জেলা

text: কর্কটক্রান্তি রেখার উপর ২৩° ৩২' ৩০" ও ২৪° ৩৫' ০" উত্তর অক্ষাংশ এবং ৮৭° ৫' ৪৫" ও ৮৮° ১' ৪০" পূর্ব দ্রাঘিমাংশের মধ্যে অবস্থিত বীরভূম জেলার মোট আয়তন ৪৫৪৫ বর্গকিলোমিটার। ত্রিকোণাকার এই জেলার নিম্নস্থ বাহুটি সৃজন করেছে অজয় নদ এবং এর শীর্ষবিন্দু স্থাপিত হয়েছে উত্তরে। উক্ত নদ বর্ধমান ও বীরভূম জেলার সীমানাও নির্ধারণ করেছে। ঝাড়খণ্ড রাজ্য জেলার পশ্চিম ও উত্তর সীমান্ত বরাবর প্রসারিত। পূর্বদিকে অবস্থিত মুর্শিদাবাদ ও বর্ধমান জেলার কিয়দংশ। ভৌগোলিক বিচারে এই অঞ্চল ছোটোনাগপুর মালভূমির উত্তর-পূর্বাংশে অবস্থিত; যার ঢাল পূর্বদিকে ক্রমশ নেমে এসে পললসমৃদ্ধ গাঙ্গেয় সমতলভূমিতে এসে মিশেছে।


title: বীরভূম জেলা

text: বীরভূম জেলার পশ্চিমে ভারতের ঝাড়খণ্ড রাজ্যের জামতাড়া, দুমকা ও পাকুড় জেলা এবং অপর তিন দিকে পশ্চিমবঙ্গের মুর্শিদাবাদ, পূর্ব বর্ধমান ও পশ্চিম বর্ধমান জেলা অবস্থিত।


title: বীরভূম জেলা

text: বীরভূমকে বলা হয় "রাঙামাটির দেশ"। এই জেলার ভূসংস্থান ও সাংস্কৃতিক ঐতিহ্য পশ্চিমবঙ্গের অন্যান্য জেলার তুলনায় একটু আলাদা। ছোটোনাগপুর মালভূমির অন্তর্গত জেলার পশ্চিমাঞ্চল ঝোপঝাড়ে পরিপূর্ণ একটি এলাকা। এই এলাকাটি ক্রমশ ঢালু হয়ে নেমে এসে মিশেছে পূর্বদিকের পলিগঠিত উর্বর কৃষিজমিতে।


title: বীরভূম জেলা

text: বীরভূম জেলা হল ভারতের পশ্চিমবঙ্গ রাজ্যের বর্ধমান বিভাগের অন্তর্গত একটি জেলা। এই জেলার সদর দফতর সিউড়ি শহরে অবস্থিত। রামপুরহাট ও বোলপুর এই জেলার অপর দুই প্রধান শহর।


title: মহম্মদ বাজার (সমষ্টি উন্নয়ন ব্লক)

text: বীরভূম জেলা অবস্থানগতভাবে অতীতের রাঢ় অঞ্চলগুলোর একটা অংশ। এই জেলার পশ্চিম অংশটা হল বাস্তবিকভাবে ছোটো নাগপুর মালভূমি অঞ্চলের একটা বর্ধিতাংশ। এই অঞ্চলের মাটি প্রধানত আলগা ধরনের লালাভ ল্যাটেরাইট প্রকৃতির, যে মাটির উর্বরা শক্তি কম। পূর্ব দিকে অজয়, বক্রেশ্বর, ময়ূরাক্ষি এবং ব্রাহ্মণী নদনদীগুলোর বন্যাপ্রবণ  বিস্তীর্ণ অববাহিকা আছে, যেখানকার মাটি নরম ও পাললিক। পুরো জেলার মাত্র ৩.৫ শতাংশ ভূমিতে বনাঞ্চল আছে। যদিও জেলার মধ্যে কয়লাক্ষেত্র দেখা যায় এবং ২,০১০ মেগাওয়াট বিদ্যুৎ উৎপাদনকারী বক্রেশ্বর তাপ বিদ্যুৎ কেন্দ্র আছে, তথাপি বীরভূম জেলার অর্থনৈতিক অবস্থা প্রধানত কৃষির ওপর নির্ভরশীল। ১৯৭৭ খ্রিস্টাব্দের পর থেকে মূলত পশ্চিমবঙ্গে ব্যাপকভিত্তিক ভূমি সংস্কার চলতে থাকে। ভূমি সংস্কারের সময় জমির ঊর্ধ্বসীমার ওপরের বাড়তি জমি দখল করা হয়েছিল এবং সেই জমি চাষিদের মধ্যে বিতরণ করা হয়েছিল। বীরভূম জেলায় ২০১১ খ্রিস্টাব্দ পর্যন্ত ১৯,৯৬৮ হেক্টর আবাদী কৃষি জমি ১৬১,৫১৫ জন সুবিধেভোগী চাষির মধ্যে বিতরণ করা হয়েছিল। যাই হোক, 'অপারেশন বর্গা' প্রকল্পে ৩৮ শতাংশের বেশি জমি গ্রাহকের অবস্থা ছিল প্রান্তিক অথবা ১ একরের কম জমিভোগী। বীরভূম জেলায় সকল কর্মীযূথের মধ্যে কৃষি শ্রমিকের অনুপাত হল ৪৫.৯ শতাংশ, যেটা পশ্চিমবঙ্গের সকল জেলার মধ্যে সর্বাধিক। বীরভূম হচ্ছে সংস্কৃতিতে উন্নত জেলা, যে জলার সঙ্গে জড়িয়ে আছে ঐতিহ্যপূর্ণ বৈশিষ্ট্য, যেমন জয়দেব কেন্দুলি এবং চণ্ডিদাস নানুর; এখানে ঘরের বিশ্বভারতী বিশ্ববিদ্যালয়, শান্তিনিকেতন; যার সঙ্গে দু-দুজন নোবেল বিজেতার অঙ্গাঙ্গী সম্পর্ক - রবীন্দ্রনাথ ঠাকুর এবং অমর্ত্য সেন।


title: বীরভূম জেলা

text: বীরভূম কুটিরশিল্পের একটি বিশিষ্ট কেন্দ্র। সম্ভবত জেলার সর্বাধিক খ্যাতনামা কুটিরশিল্পকেন্দ্রটি হল আমার কুটির নামক এক অলাভজনক গ্রামীণ সংস্থা। বীরভূমের অন্যতম প্রধান শিল্পগুলি হল কৃষিভিত্তিক শিল্পসমূহ, বস্ত্রবয়ন, কাষ্ঠশিল্প ও চারুশিল্পকলা। শ্রীনিকেতন তার দুগ্ধ ও কাষ্ঠশিল্পের জন্য বিখ্যাত। বস্ত্রবয়ন শিল্প বীরভূমের একটি বিশেষ উল্লেখযোগ্য কুটিরশিল্প। বিশেষত সূতি, স্থানীয় কৃষিজ তসর সিল্ক, পাটের কাজ, বাটিক, কাঁথাস্টিচ, ম্যাকরেম (গিঁটযুক্ত সুতোর কাজ), চামড়া, মৃৎশিল্প ও টেরাকোটা, শোলাশিল্প, কাঠখোদাই, বাঁশশিল্প, ধাতুশিল্প ও বিভিন্ন আদিবাসী শিল্পকলা বিশেষভাবে উল্লেখযোগ্য। জেলায় মোট ৮,৮৮৩টি ক্ষুদ্র ও মাঝারি শিল্প রয়েছে। প্রধান প্রধান শিল্পগুলি হল সূতি ও রেশমচাষ ও বয়নশিল্প, চাল ও তৈলবীজ মিল, লাক্ষাচাষ, ধাতু ও মৃৎশিল্প। বক্রেশ্বর তাপবিদ্যুৎ কেন্দ্র (২১০ মেগাওয়াট x ৩ + নির্মীয়মান ২১০ মেগাওয়াট X ২) জেলার একমাত্র বৃহৎ শিল্প।


title: বীরভূম লোকসভা কেন্দ্র

text:
বঙ্গের প্রাক স্বাধীনতা পর্বের একটি বিভাগ হল বর্ধমান I পুরানো বঙ্গের বর্তমান নাম পশ্চিমবঙ্গের সেই বর্ধমান বিভাগের একটি জেলা হল বীরভূম I বীরভূম জেলায় তিনটি লোকসভা কেন্দ্রে অবস্থিত I প্রথমটি হল সিউড়ি দ্বিতীয়টি বোলপুর এবং তৃতীয়টি হল রামপুরহাট যেটি বীরভূম লোকসভা কেন্দ্র নামে পরিচিত I
তৃণমূল শাসিত বর্তমান বীরভূম লোকসভা কেন্দ্রের সংসদ হলেন প্রাক্তন অভিনেত্রী শতাব্দী রায় I


title: বীরভূম জেলা

text: ১৭৮৭ সালে ব্রিটিশ ইস্ট ইন্ডিয়া কোম্পানির শাসনকালে বীরভূম নামক প্রশাসনিক জেলাটির জন্ম হয়। তার আগে এটি মুর্শিদাবাদ জেলার অংশ ছিল। ১৭৮৭ সালে সদ্য প্রতিষ্ঠিত "District Beerbhoom" ছিল বর্তমান বীরভূমের তুলনায় আকারে অনেক বড়ো একটি জেলা। ১৭৯৩ সাল পর্যন্ত "Bishenpore" (বর্তমানে বিষ্ণুপুর, বাঁকুড়া জেলা) এই জেলার অন্তর্গত ছিল। ১৮৫৭ সালে মহাবিদ্রোহের আগে পর্যন্ত সাঁওতাল পরগনাও এই জেলার অন্তর্গত ছিল। অর্থাৎ, সেই সময় পশ্চিমে এই জেলার বিস্তৃতি ছিল দেওঘর পর্যন্ত। ১৮৫৫-৫৬ সালে অবিভক্ত বীরভূমের পশ্চিমাঞ্চলে সংগঠিত সাঁওতাল বিদ্রোহের কারণে এই আদিবাসী-অধ্যুষিত পশ্চিমাঞ্চলটিকে জেলা থেকে বাদ দেওয়ার আশু প্রয়োজন অনুভূত হয়। তাই বিদ্রোহ দমনের পর কর্তৃপক্ষ জেলাটিকেও ভাগ করে দেন। আজও বীরভূমে এই বিদ্রোহের দুই নায়ক সিধু ও কানুকে শ্রদ্ধার সঙ্গে স্মরণ করা হয়।


title: বীরভূম জেলা

text: অন্যদিকে বীরভূম জেলা কয়েকটি ধর্মীয় ও সাংস্কৃতিক ঐতিহ্যেরও কেন্দ্র। হিন্দুদের পবিত্র তীর্থস্থান তথা সিদ্ধপীঠ তারাপীঠ বীরভূম জেলায় অবস্থিত। এই জেলার ফুল্লরা, বক্রেশ্বর, কঙ্কালীতলা, সাঁইথিয়া, ও নলহাটি হিন্দুধর্মের পবিত্র ৫১টি সতীপীঠের অন্যতম। চৈতন্য মহাপ্রভুর প্রধান পার্ষদ নিত্যানন্দের জন্ম হয়েছিল বীরভূম জেলার একচক্রা গ্রামে। শান্তিনিকেতনে রবীন্দ্রনাথ ঠাকুর কর্তৃক প্রতিষ্ঠিত বিশ্বভারতী বিশ্ববিদ্যালয় এই জেলার আন্তর্জাতিক খ্যাতিসম্পন্ন একটি প্রতিষ্ঠান। সাংস্কৃতিক ঐতিহ্যে সুসমৃদ্ধ এই জেলায় একাধিক উৎসব ও মেলা অনুষ্ঠিত হয়। শান্তিনিকেতনের পৌষমেলা ও জয়দেব কেন্দুলির বাউল মেলা সেগুলির মধ্যে বিশেষ গুরুত্বপূর্ণ।